
O  CARTE  DE  RUGĂCIUNI 

ŞI  AUTORUL  EI:  ARHIM.  DIONISIE  SADOVEANU.’ 

I. 

In  cursul  sesiunii  ordinare  a  Congresului  Na¬ 
tional  Bisericesc,  ţinut  la  Bucureşti  în  Noemvrie  1929, 
cercetând  anticariatul  bătrânului  Pohl  din  faţa  Uni¬ 
versităţii,  între  alte  vechituri  am  dat  şi  peste  o  fru¬ 
moasă  carte  de  rugăciuni,  legată  în  catifea  neagră 
şi  cu  chenare  aurite.  Lipsindu-i  foaia  de  titlu,  m’am 
putut  orienta  asupra  provenienţei  acestei  cărţi  după 
următoarea  dedicaţie:  „Prea  înălţatei  Doamnei  noa¬ 
stre  Elisabeta  Ştirbei  cu  tot  respectul  se  închină 
această  carte"  —  şi  după  cuprinsul  unei  interesante 
prefeţe  de  8  pagini,  care  poartă  semnătura  «Arh. 
Dionisie  Sadov .» 

în  biblioteca  Academiei  Române  am  putut  afla 
exemplarul  corăspunzător,  înregistrat  sub  Nr.  I  — 
72991  având  coperta  cu  acest  titlu  încadrat  într’un 
chenar  cu  ornamente  tipografice:  „Bibliotecă  Reli¬ 
gioasă  şi  Morală.  Adunarea  de  rugăciuni  cu  19  ico¬ 
niţe.  Ediţia  a  doua“,  iar  pe  foaia  de  titlu:  Adunare 
de  Rugăciunile  cele  mai  trebuincioase  fiecărui  creştin. 
Tipărită  cu  binecuvântarea  Prea  Sfinţii  Sale  părin- 


1  Conferinţă  ţinută  în  Sala  festivă  a  Academiei  Teologice  din  Sibiu 
la  7  Martie  1930. 

telui  Arhiepiscop  şi  Mitropolit  al  României  D.  D. 
Nifon  de  Arhimandrit:  Dionisie.  Bucureşti,  Tipo¬ 
grafia  Sf.  Mitropolii,  1853.  Pe  contrapagină:  iconiţa 
Maicii  Domnului  cu  pruncul  de-adreapta  şi  cu  in¬ 
scripţia:  IC  XC.  MP.  08. 

Prefaţa  închinată  soţiei  lui  Ştirbei  este  urmă¬ 
toarea  : 


Prea  înălţata  Doamnă! 

Este  adevăr  netăgăduit,  că  aceluia  dela  care 
avem  toate,  sântem  tot  datori.  Dumnezeu  ne-a  dat 
fiinţa  şi  toate  bunele,  de  care  ne  bucurăm  pe  pă¬ 
mânt:  El  este  şi  cel  mai  sigur  sprijinitor  al  nostru 
şi  apărător  în  nenorocirile  şi  întristările  vieţii;  lui 
dar  sântem  datori  a-i  aduce  binecuvântările,  mulţu¬ 
mirile  şi  rugăciunile  noastre;  consfinţind  în  fiecare 
zi,  dacă  nu  câteva  ceasuri,  cel  puţin  câteva  minute 
întru  cugetarea  la  binefacerile  lui  şi  întru  rugăciuni. 

O!  de  câte  mântuitoare  foloase  poate  să  fie 
pricinuitoare  această  faptă  a  rugăciunii!  Fiindcă 
printransa  mărim  pe  Dumnezeu,  pentru  nemărgi- 
nita-i  putere  şi  înţelepciune.  Ii  mulţumim  pentru 
binefacerile  lui  şi  ne  rugăm  să  ne  erte  greşalele  şi 
să  ne  învrednicească  şi  în  viitor  de  bunătatea  şi 
sprijinirea  sa 

Rugăciunea  dar  este  o  faptă  care  pune  pe  om, 
ca  să  zic  aşa,  faţă  în  faţă  cu  Făcătorul  şi-l  face  a 
vorbi  cu  dânsul;  pe  care  neîngrijind-o  cineva  se 
face  vinovat  atât  către  Dumnezeu,  pentrucă  neîn- 
grijeşte  cea  dintâiu  din  datorii,  datoria  mulţumirii  ce 
se  cuvine  a-i  aduce  lui  totdeauna;  iar  cătră  oameni 
pentru  că  le  dă  exemple  vătămătoare,  de  nesu¬ 
punere  şi  nesubordinaţie. 

înălţimea  Voastră  aţi  cunoscut  că  această  mân¬ 
tuitoare  deprindere,  pe  lângă  mângâierea  din  lăuntru 
ce  pricinueşte  omului,  are  influinţă  nu  puţină  în  fa¬ 
milii  şi  chiar  în  stai  Căci  dacă  cei  mari  cinstesc 
pe  Dumnezeu  şi  religia,  supuşii  îi  imitează  cinstind 

atât  pe  Dumnezeu  cât  şi  pe  mai  marii  lor  şi  pe 
toţi  făcătorii  lor  de  bine.  Aţi  cunoscut-o  prea  bine, 
şi  de  aceea  pe  lângă  celelalte  virtuţi  eminente,  cu 
care  sânteţi  înzestrată,  nu  puţin  îngrijiţi  şi  de 
aceasta:  dând  tuturor  folositoare  şi  mântuitoare 
exemple  de  bună  credinţă  şi  evlavie. 

Iată  Prea  înălţată  Doamnă,  ceeace  m’a  îndemnat 
a  Vă  închina  această  carte  de  rugăciuni,  tipărită 
chiar  după  dorinţa  Jnălţimei  Voastre,  încă  din  anul 
1850;  acum  iarăş  se  mai  retipări,  şi  a  doua  ediţie, 
după  cererea  a  mai  multor  evlavioşi  care  v’au 
imitat  pe  I.  V.  şi  au  sporit  cu  râvna  şi  cu  dragostea 
cătră  asemenea  rugăciuni,  care  sânt  ca  un  balsam 
mântuitor  pentru  inimile  apăsate  şi  rănite  de  ispitele 
acestei  vieţi  pline  de  suferinţe.  Am  pus  cele  mai 
umilitoare  şi  mai  trebuincioase  rugăciuni  ale  Bise¬ 
ricii:  la  acestea  am  adăogat  şi  câteva  rugăciuni  la 
osebite  ocazii,  parte  compuse  de  mine  şi  parte  tra¬ 
duse.  Am  pus  al  doilea  paraclis  şi  alte  rugăciuni 
după  găsirea  cu  cale  a  Inălţimei  Voastre ,  şi  iată-o 
la  lumină. 

Primeşte  dar.  Prea  înălţată  Doamnă!  cu  bună¬ 
tatea  ce  vă  caracteriseşte  şi  care  totdeauna  a-ţi 
arătat-o  către  mine.  Şi  dacă  patrioţii  se  vor  folosi 
pentru  înlesnirea  ce  s’a  făcut  cu  tipărirea  acestui 
manual  portativ  ce  fiecare  poate  a-1  avea  şi  a-1 
purta  cu  lesnire,  folosul  trebue  a-l  socoti  dela  înăl¬ 
ţimea  Voastră,  subt  a  căreia  de  binevoitoare  pro¬ 
tecţie  mai  pociu  încă  a  mă  ocupa  cu  asemenea  în¬ 
deletniciri  ce  se  cer  dela  persoane  Bisericeşti  ce 
vor  să  corăspunză  chemării  lor. 

Al  Inălţimei  Voastre 

cu  tot  respectul 

Arh.  DIONISIE  SADOV. 

Căutând  l-a  ediţie  dela  1850,  de  care  se  face 
amintire  în  această  prefaţă,  am  primit  răspunsul,  că 
nu  se  găseşte  nici  un  exemplar  în  biblioteca  Aca¬ 
demiei.  Mi  s’a  arătat  însă  altă  cărticică  din  anul 

următor  cu  titlul:  Rugăciunile  Sfintei  şi  Dumnezee * 
ştii  Liturgii  traducţie  de  Avhiman.  Dionisie.  Bucu¬ 
reşti.  Tipografia  lui  Iosef  Kopainig,  1851,  închinată 
deasemenea  „Prea  înălţatei  şi  Prea  Evlavioasei 
Doamnei  Noastre  Elisabeta  Ştirbei cu  această 
prefaţă : 

Prea  Înălţată  Doamnă! 

Cărticica  cu  rugăciunile  Sf.  Liturgii,  tipărită  în 
limba  grecească  şi  nemţească  de  soţietatea  Greco- 
Românilor  ortodocşi  din  Viena,  pe  care  aţi  binevoit 
a  mi-o  da  înaintea  plecării  înăiţimei  Voastre  la  Paris, 
a  o  traduce  şi  a  o  tipări.  Iata-o  eşită  de  sub  tipar 
în  limba  românească  şi  grecească.  Dacă  autorul  a 
bine  chibzuit  a  tipări  această  cărticică  şi  în  limba 
nemţească  pentru  creştinii  ortodocşi  ce  nu  cunosc 
Kmba  grecească,  pentru  acelaş  cuvânt  şi  eu  am  ti¬ 
părit-o  în  limba  românească  şi  grecească,  fiindcă 
aici  sânt  mulţi  Greci  carii  nu  cunosc  limba  româ¬ 
nească  şi  mai  ales  că  aici  se  şi  urmează,  până 
acum,  liturgia  în  multe  biserici,  în  limba  grecească, 
şi  aceasta  fiind  o  carte,  care  oricine  urmează  să  o 
aibă  în  mână,  ca  să  se  poată  povăţui,  când  preotul 
va  Liturgisi  în  limba  grecească,  ce  rugăciuni  să 
citească. 

Aceste  rugăciuni  dupe  voinţa  înăiţimei  Voastre, 
se  vor  adăoga  la  adunarea  de  rugăciuni  ce  s’a  pus 
sub  tipar  pentru  a  doua  ediţie.  Dar  mi  sa  părut  că 
nu  este  de  prisos  a  o  tipări  şi  în  broşură  mică,  ca 
să  se  poată  da  şi  în  limba  grecească  şi  să  poată 
fiecine  a  o  purta  mai  cu  lesnire. 

Dacă  această  cărticică  va  pricinui  mângăere 
spirituală  şi  folos  inimilor  evlavioase,  mulţămirea 
se  cuvine  a  o  aduce  înăiţimei  Voastre,  care  sânteţi 
pricina  traducţiei  şi  tipărirei  ei. 

Dea  Domnul  ca  virtuţile  înăiţimei  Voastre,  pie¬ 
tatea,  patriotismul  iubirea  de  omenire  şi  îndurarea 
să  fie  ea  o  schintee  electrică,  eare  să  mişce  inimile 
tuturor  damelor  noastre  şi  să  le  facă  a  Vă  urma 

în  calea  virtuţii  şi  a  progresului,  către  care  înain¬ 
taţi  cu  paşi  siguri 

Primiţi  dar.  Prea  înălţată  şi  mult  generoasă 
Doamnă!  şi  această  mica  aducere  care  cu  tot  res¬ 
pectul  Vi  se  înfăţişează  de  celce  se  însemnează 

Al  înălţimei  Voastre 
Prea  plecat  şi  către  Dumnezeu  rugător 

1851.  Sept.  6,  Monasiirea  Sado  va.  Arh.  DfONISIE.  1 

Reţinem  din  cuprinsul  acestor  prefeţe  afirma- 
ţiunea,  că  rugăciunile  au  fost  „parte  compuse,  parte 
traduse”  de  Arhimandritul  Dionisie  la  îndemnul 
Doamnei  Elisabeta,  soţia  lui  Barbu  Ştirbei  —  o  cre¬ 
ştină  evlavioasă,  care  numitului  Arhimandrit  i-a 
acordat  totdeauna  „binevoitoare  protecţie”  şi  prin 
virtuţile  ei  eminente  ar  fi  putut  acţiona  ca  o  „scân¬ 
teie  electrică”,  mişcând  „inimile  tuturor  damelor”. 

în  ce  priveşte  cartea  de  rugăciuni  dela  1853, 
ea  are,  pe  o  extensiune  de  354  pagini  octav  mic, 
următorul  cuprins:  1.  Rugăciunile  dimineţii.  2.  Cei 
şase  Psalmi.  3.  Rugăciunile  de  seara.  4.  Rugăciune 
cătră  sfântul  înger.  5.  Rugăciunea  şcolarilor.  6.  Ru¬ 
găciunea  unui  fiu  pentru  tatăl  său  şi  muma  sa.  7. 
Rugăciunea  pentru  un  protector  sau  binefăcător.  8. 
Rugăciunea  unui  soţ  pentru  soţia  sa.  9.  Rugăciunea 
unei  soţii  pentru  bărbatul  ei.  10.  Rugăciunea  tatălui 
şi  mumei  pentru  fiii  lor.  11.  Rugăciunea  la  ziua  ani¬ 
versară  a  numelui  ori  a  naşterii  cuiva.  12.  Rugă¬ 
ciunea  când  cineva  se  află  în  nenorociri  şi  întristări. 
13.  Rugăciunea  pentru  vrăjmaşi.  14.  Rugăciune  în 
timp  de  trăznete,  de  fulgere  şi  de  cutremure.  15. 
Rugăciunea  unui  stăpân  de  casă.  16.  Rugăciune 
pentru  tot  ce  priveşte  mântuirea.  17.  Rugăciunea 
Dumnezeeştii  liturgii.  18.  Icoasele  Mântuitorului  no¬ 
stru  Isus  Hristos.  19.  Icoasele  Maicii  Domnului  20. 
Paraclisul  Maicii  Domnului  al  doilea.  21.  Rugăciune 
cătră  Domnul  Isus  Hristos.  22.  Rânduiala  ce  se  ci- 

'  Broşura  are  93  pagini:  pe  pagina  cu  soţ  textul  românesc, 

„  „  fără  „  „  grecesc. 

teşte  în  săptămâna  luminată.  23.  Sinaxarul  sau  adu¬ 
narea  celor  12  luni  ale  anului.  24.  Rânduiala  sfintei 
împărtăşiri.  25.  Cugetări  pentru  dragostea  lui  Dum¬ 
nezeu  cătră  noi.  Iar  la  sfârşitul  cărţii  e  alăturată 
o  « tablă  de  păscălie  pe  20  de  ani».  Rugăciunile  di¬ 
mineţii  sunt  precedate  de  următoarea  « meditaţie » 
religioasă : 

„încă  o  noapte  a  trecut !  Mă  deştept !  Simţu  din 
nou  plăcerea  d’a  exista  (trăi).  Către  tine  bunătate 
nemărginită,  înalţu  cea  dintâiu  gândire  a  mea,  către 
tine,  carele  priveghezi  asupră-mi  şi  în  timpul  som¬ 
nului  meu!  O!  cât  de  mare  este  bunătatea  ta!  Tu 
îngrijeşti  şi  de  cea  mai  de  pe  urmă  din  făpturile 
tale...  Dar!  Tu  eşti  cu  nemărginire  bun!  şi  această 
cugetare  de  bunătatea  ta  nu  mă  va  părăsi  nici¬ 
odată.  Cât  de  mângăitoare  este  pentru  mine  această 
idee!  Cu  câtă  plăcere  deşteptându-mă  privesc 
lumea!  Unde  toate  îmi  înfăţişează  bunătatea  cea 
nemărginită  şi  îngrijirea  cea  părintească,  ce  ai  de 
făpturile  tale. 

„Eu  nu  sunt  decât  ţărână,  dar  sânt  făptura 
mânilor  tale  şi  atotputernicia  ta  mă  însufleţeşte. 
Simţu  în  mine  o  inimă,  ce  se  deşteaptă  spre  viaţă, 
un  suflet  primitor  de  încredere  şi  dragoste.  Cui 
voiu  da  însă  pârga  celor  dintâiu  sentimente  ale 
mele?  dacă  nu  ţie.  Fiinţă  neînţeleasă  care  m’ai 
făcut?  Tu  eşti  nematerial,  eu  sunt  muritor.  Nu  te 
pociu  înţelege,  dar  cunosc,  din  lucrurile  tale,  că  tu 
eşti  fiinţă  cu  totul  bună.  Binevoieşte  dar  a  mă  as¬ 
culta.  Ia  aminte  la  glasul  făpturei  tale,  care  pro- 
povedueşte  că  tu  eşti  tot  dragoste. 

„Dar!  Tu  eşti  tot  dragoste!  căci  toate  făpturile 
tale  vestesc  dragostea  ta.  Soarele  răsărind  vesteşte 
mare  cuviinţa  ta  şi  plăcerile  unei  frumoase  dimi¬ 
neţi  nespusa-ţi  bunătate.  Eu  mă  bucur  astăzi  de  lu¬ 
mina  zilei  ce  se  începe.  Văzu  pe  părinţii  mei,  pe 
soţia  şi  copiii  mei,  prieteni  şi  rude:  îi  văzu  sănă¬ 
toşi  şi  plini  de  bucurie  adunându-se  împrejuru-mi. 

„Cui  sânt  dator  pentru  toate  acestea?  Cine  a 
priveghiat  asupră-le  în  timpul  somnului?  Cine  i-a 

păzit  de  primejdiile  nopţii  ?  Cine  mi-a  dat  pe  aceste 
odoare  preţioase  inimii  mele?  dacă  nu  tu,  Dumne¬ 
zeule  al  bunătăţii?  încântat  de  aceste  binefaceri, 
voiu  putea  să  nu  te  iubesc  ?  Dar  ce  este  a  te  iubi  ? 
Am  cugetat  şi  am  cunoscut:  că  a  iubi  pe  Dum¬ 
nezeu,  este  a  păzi  poruncile  lui.  Şi  ce  alt  sânt  po¬ 
runcile  lui  decât  dragostea?  şi  ce  alt  cere  dela 
mine  fiinţa  cea  neînţeleasă  care  m’a  creat? 

„Care  sânt  poruncile  Stăpânului  Universului  ? 
dragostea,  cea  mai  curată  dragoste!  aceasta  e 
glasul  naturei  întregi,  glasul  Domnului.  „Iubeşte  pe 
Dumnezeu,  iubeşte-te  pe  tine,  iubeşte  pe  aproapele 
tău“.  Am  un  tată,  o  mamă  şi  îi  iubesc,  am  un 
prietin  şi  inima  mea  saltă  când  îl  întâlnesc,  am  un 
binefăcător,  un  protector  şi  cugetând  la  dânsul,  su¬ 
fletul  îmi  este  mişcat  de  recunoştinţă.  Şi  tu  Dum¬ 
nezeul  meu,  eşti  părintele,  binefăcătorul  şi  Mântui¬ 
torul  meu.  Voiu  putea  oare  să  nu  te  iubesc?  Când 
toate  acelea,  de  care  mă  bucur,  atât  eu  cât  şi  cei¬ 
lalţi  ai  mei  şi  toţi  oamenii  din  lume,  vin  dela  tine  ? 

„Primeşte  dar,  în  această  dimineaţă.  Părinte 
binefăcător  al  tuturor  făpturilor,  rugăciunile  celui 
mai  de  pe  urmă  din  fiii  tăi.  Cunosc  că,  spre  a  fi 
ascultat  trebue  să  păzesc  poruncile  tale  cele  sfinte. 
Şi  în  aceste  minute  măreţe,  când  toată  natura  îţi 
înalţă  cântare  de  laudă,  mă  făgăduesc  a  le  păzi  cu 
toată  puterea  mea.  Voiu  ajuta  pe  cel  nenorocit,  voiu 
sprijini  pe  cel  asuprit,  voiu  primi  pe  streinul,  voiu 
îmbrăca  pe  cel  gol,  voiu  hrăni  pe  cel  flămând,  voiu 
căuta  pe  cel  bolnav,  voiu  îndrepta  pe  cei  rătăciţi, 
voiu  fi  blând  către  toţi,  plin  de  dragoste  şi  bună¬ 
tate  către  aceia,  pe  carii  bunătatea  ta  i-au  încre¬ 
dinţat  îngrijirii  mele.  Voiu  privi  pe  tot  omul  ca  pe 
o  făptură  a  ta  şi  voiu  face  bine  fiecui  după  putere. 

„Iată  simţimentele  de  care  este  coprinsă  inima 
mea  acum,  când  stau  înaintea  ta.  O  tu!  care  cu¬ 
noşti  inimile  şi  gândurile  cele  mai  ascunse,  pri¬ 
meşte  în  cele  dintâiu  minute  ale  zilei,  ce  se  începe 
cele  dintâiu  dovezi  de  dragoste  ce-ţi  înfăţişezu.  Eu 
ert  pentru  dragostea  ta  pe  toţi  vrăjmaşii  mei  şi 

mă  făgăduesc  a  face  bine  celor  ce-mi  fac  rău,  a 
binecuvânta  pe  ceice  mă  blastămă  şi  a  iubi  pe  cei 
ce  mă  urăsc.  Hotărăsc  a  nu  vorbi  pe  nimenea  de 
rău,  a  nu  batjocori,  a  nu  defăima,  a  nu  urî  nici 
chiar  pe  vrăjmaşii  mei.  Hotărăsc  din  inimă,  a  mă 
sili  să  nu  aduc  nimănui  scandal  [sminteală]  prin 
vre-o  faptă  rea,  a  nu  fi  către  nimenea  nedrept 
asupritor,  pizmaşu.  Dacă  tu  binecuvintezi,  eu  pentru 
ce  să  urăsc?  Voiu  ajuta  dar  la  trebuinţă  pe  fiecine 
cu  mijloacele  ce  tu  mi-ai  dat  cu  sfaturile  mele,  cu 
ştiinţa  mea.  Şi  aşa  voiu  sta  înaintea  ta  şi  mă  voiu 
ruga  ţie  cu  dragoste  şi  umilinţă  zicând: 

[După  o  meditaţie  de  acest  fel  închinându-te  de 
trei  ori  până  la  pământ  zi:] 

Mărire  ţie  Dumnezeul  nostru ,  mărire  ţie  [îm¬ 
părate  ceresc,  Prea  Sf.  Treime,  Tatăl  nostru  ş.  am.  d.] 

H. 

Să  vedem  acum,  cine  era  autorul  acestei  va¬ 
loroase  cărţi  de  rugăciuni?  Cine  a  putut  fi  cle¬ 
ricul  luminat  şi  harnic,  care  prin  vrednicia  sa  iz¬ 
buti  a  se  ridica  în  timpul  Principelui  Barbu  Ştirbei 
la  treapta  de  Arhimandrit  şi  Egumen  al  mănă- 
stirei  Sadova,  putând  iscăli,  în  această  calitate, 
Dionisie  Sadoueanul  ? 

El  era  Săliştean  de  origine.  Născut  la  1806  din 
familia  ţăranilor  evlavioşi  Dumitru  şi  Maria  Roman, 
a  primit  în  botez  numele  tatălui  său:  Dumitru.  Ră¬ 
mas  în  vârsta  fragedă  a  prunciei  orfan  de  tată , 
crescu  sub  îngrijirea  întristatei  sale  mame  văduve, 
care  la  1820  părăsind  Săliştea,  trecu  în  Moldova, 
spre  a-şi  găsi  liniştea  şi  alinarea  sufletească  în 
mănăstirea  Agapia.  Iar  pe  fiul  său  Dumitru  îl  aşeză 
în  mănăstirea  Neamţului,  unde  la  1823,  deci  în 
vârstă  de  17  ani,  fu  tuns  întru  monah,  dându-i-se 
numele  Dionisie.  Adâncă  bucurie  va  fi  cuprins 
atunci  inima  călugăriţei  Mitrodora  văzând  pe  fiul 
său  închinat  din  anii  tinereţelor,  în  slujba  lui  Dum- 

uezeu  şi  cu  sufletul  învăpăiat  de  dragostea  învăţă¬ 
turilor  sfinte. 

Râvna  tânărului  călugăraş  Dionisie  pentru  învă¬ 
ţătură  era  în  adevăr  atât  de  mare,  încât  auzind  că 
la  Bucureşti  sa  redeschis  şcoala  naţională,  pe  care 
o  întemeiase  Gheorghe  Lazăr  la  Sf.  Sava,  a  cerut 
stareţului  voie,  să  poată  pleca  din  mănăstire.  Fiind 
însă  împiedecat  de  acesta,  na  stat  mult  la  îndoială 
a  se  abate  dela  rânduielile  călugăreşti  şi  a  porni 
spre  şcoala  naţională  dela  Sf.  Sava,  ca  să-şi  poată 
înzestra  mintea  sa  dornică  de  lumină  cu  toată  po¬ 
doaba  învăţăturilor,  de  cari  simţia,  că  va  avea  multă 
trebuinţă,  dacă  vrea  să  devină  cât  mai  folositor 
bisericii  şi  naţiunii  sale. 

După  1828,  când  şcoala  dela  Sf.  Sava  fu  în¬ 
chisă  din  nou,  în  urma  ocupaţiunii  militare  ruseşti, 
Dionisie  ajunse  suh  ocrotirea  episcopului  Ilarion 
dela  Argeş.  In  biblioteca  acestui  ierarh  luminat 
găsi  o  mulţime  de  cărţi,  cari  puteau  să-i  stâmpere 
nepotolita  sete  de  învăţătură. 

La  1832  înfiinţându-se  şi  la  Buzău  o  şcoală  ro¬ 
mânească,  Dionisie  fu  numit  profesor  naţional  al 
acestei  şcoale.  Cu  doi  ani  mai  târziu,  la  sfinţirea 
din  nou  a  catedralei  restaurate  prin  îngrijirea  epi¬ 
scopului  Chesarie,  rosti  Dionisie  o  remarcabilă  pre¬ 
dică,  făcând  amintire  într’însa  de  Mateiu  Basarab  ca 
de  ctitorul  acestei  biserici  şi  lăudând  râvna  lui 
Chesarie  pentru  casa  Domnului  prin  reamintirea 
cuvintelor  înţeleptului  Solomon:  „lăudându-se  dreptul, 
se  vor  veseli  noroadele,  căci  pomenirea  lui  este 
nemuritoare." 

Fiind  numit  din  partea  lui  Chesarie  director  al 
tipografiei  din  Buzău,  Dionisie  începu  să  publice, 
împreună  cu  Gavriil  Munteanu,  directorul  semina¬ 
rului  de  aci  şi  mai  târziu  director  al  liceului  or¬ 
todox  român  din  Braşov  —  revista  « Vestitorul  bi¬ 
sericesc»  [1838 — 40},  făcând  astfel  începutul  ziari¬ 
sticei  bisericeşti  la  Români,  început  pe  care  tot  el 
avea  să-l  continue,  la  1851,  prin  publicarea  revistei 

religioase  « Ecoul  bisericesc ».  Acelaş  scop  de  edu¬ 
caţie  religioasă  şi  de  o  mai  bună  îndrumare  a  preo- 
ţimei  l-a  urmărit  Dionisie  şi  prin  publicarea  unei 
Biblioteci  religioase-morale  şi  prin  numeroasele  sale 
predici  [la  1858  avea  gata  de  tipar  peste  200)  şi 
prin  frumoasele  traduceri:  « Cuvintele  unui  cvedin - 
cios »  de  Lammenais,  « Geniul  creştinismului »  de 
Chateaubriand  şi  « Meditaţiile »  fericitului  Augustin. 

Prin  priceputa  sa  activitate  didactică  şi  publi¬ 
cistică,  inspirată  de  râvnă  sfântă,  izbuti  Dionisie  a-şi 
face  numele  cunoscut  în  cercuri  largi,  asigurându-i 
o  bună  reputaţie.  Această  împrejurare  ne  explică 
faptul,  că  la  1840  fu  numit  director  la  seminarul  din 
Bucureşti,  unde  a  rămas  până  la  izbucnirea  revo¬ 
luţiei  din  vara  anului  1848.  Participând  şi  el,  cu  în¬ 
treg  avântul  tineresc  al  sufletului  său,  la  această 
revoluţie,  după  doborârea  ei,  fu  aruncat  în  temniţă 
la  Văcăreşti,  de  unde  izbutind  să  scape  peste  câ¬ 
teva  luni,  se  întoarse  la  Sibiu,  spre  a  se  ocroti  în 
apropierea  episcopului  Andreiu  Şaguna,  conducă¬ 
torul  mişcării  de  emancipare  naţională-politică  şi  re¬ 
ligioasă  al  Românilor  ardeleni. 

împreună  cu  Şaguna  pleacă  apoi  la  începutul 
anului  1849,  spre  Bucureşti.  In  anul  următor  se  aşează 
iarăşi  la  Buzău,  ca  sfetnic  şi  îndrumător  al  noului 
episcop  Filoteiu,  originar  din  Ardeal.  Acest  Filoteiu, 
fiind  om  cu  puţină  învăţătură,  rugă  pe  Dionisie,  să-i 
întocmească  predica  de  instalare,  ceeace  Dionisie 
îndeplini  cu  destoinicie,  strecurând  în  cuvântarea 
protectorului  său  sfaturi  religioase-morale  pentru 
toate  categoriile  de  credincioşi  Vrednice  de  amintit 
sunt  îndemnurile  cătră  boieri,  cărora  Dionisie  le 
adresa  prin  graiul  lui  Filoteiu  următoarele  cuvinte: 
„fiţi  model  de  dreptate,  de  adevăr  şi  de  faptă  bună 
supuşilor  voştri,  fiilor  voştri  şi  slujilor  voastre,  pentru 
cari  aveţi  a  răspunde  oarecând  înaintea  lui  Dum¬ 
nezeu.  Pronia  a  făcut,  ca  să  vă  deosebiţi  de  mulţi 
prin  o  naştere  mai  aleasă,  prin  cunoştinţi,  prin  po¬ 
ziţie:  veţi  suferi  oare,  ca  să  nu  vă  osebiţi  şi  cu 
fapta  bună?»... 

Pentru  alesele  lui  însuşiri  Dionisie  fiind  pre¬ 
ţuit  şi  de  Domnitorul  Barbu  Ştirbei,  şi  de  soţia  sa 
Doamna  Elisabeta,  cum  dovedesc  prefeţele  citate 
la  începutul  acestei  conferinţe,  fu  numit  egumen  la 
mănăstirea  Sadova  [1851].  In  această  calitate  a  în¬ 
fiinţat  o  şcoală  pentru  săteni,  a  publicat  amintitele 
cărţi  de  rugăciuni,  semnându-le:  Dionisie  Sado - 
veanul,  precum  şi  Proverbele  lui  Solomon  [1852] 
pentru  tinerime  şi  Eclesiastul  [1853]  combătând  în 
prefaţă  pe  ceice  cred  că  pentru  preot  ar  fi  de 
ajuns  să  ştie  ceti  ceaslovul  şi  psaltirea.  Despre 
ceice  rătăcesc  în  astfel  de  păreri  greşite,  spunea 
Dionisie,  că  sunt  asemenea  doctorului,  care  la  toţi 
bolnavii,  de  orice  boală  ar  fi  fost,  poruncia  să  li 
se  ia  sânge  şi  să  bea  apă  caldă“_. 

La  1853  după  izbucnirea  războiului  Crimeii,  adu- 
cându-i-se  învinuirea,  că  ar  fi  potrivnic  Ruşilor  şi  ar 
fi  făcut  servicii  armatei  turceşti,  Dionisie  fu  silit  a 
se  refugia  în  sudul  Dunării  şi  mai  târziu  la  Con- 
stantinopol.  De  aci  se  întoarse  în  Moldova,  unde 
Domnitorul  Grigorie  Ghica  îl  numi  locotenent  de 
stareţ  la  mănăstirile  Neamţul  şi  Secul,  iar  so¬ 
borul  călugăresc  l-a  ales  ca  stareţ  statornic  la  24 
Maiu  1855.  In  actul  de  numire  din  14  Maiu  1855 
Principele  Grigore  Alexandru  Ghica  apreciază  me¬ 
ritele  arhimandritului  Dionisie  prin  următoarele  cu¬ 
vinte:  „...  întru  cunoştinţa  ce  avem  despre  instrucţia 
temeinică  ce  posedezi  în  ramul  teologic,  precum 
stau  dovadă  deosebitele  scrieri  ce  ai  dat  la  lumină 
te  rânduim  cu  plăcere  locotenent  de  stareţ  la  nu¬ 
mitele  mănăstiri,  unde  îţi  ai  şi  metania,  şi  îţi  punem 
înainte  ca  păşind  de  îndată,  în  această  îndatorire 
la  care  te  chiamă  numai  singur  meritele  ce  le  ai, 
să  te  sârgueşti  a  răspunde  în  totul  dorinţelor  Dom¬ 
niei  Noastre  arătate  mai  sus.  Ia  restatomicirea  bunei 
administraţii  şi  răspândirea  luminei  învăţăturilor  în 
acele  sfinte  lăcaşuri".  Iar  marele  logofăt  Gheorghe 
Sturza  delegat  să  introducă  pe  Dionisie  în  scaun, 
îl  recomandă  soborului  călugăresc  arătând  că  „cu¬ 
noştinţele  şi  virtuţile  lui  sunt  obşteşte  preţuite  şi 

viaţa  lui  a  fost  „un  şir  lung  de  strădanii  pentru 
luminarea  neamului  nostru,  pentru  întărirea  cre¬ 
dinţei  şi  pentru  avuţirea  literaturii  bisericeşti  cu 
cele  mai  folositoare  scrieri.  Numai  dela  un  ase¬ 
menea  bărbat  se  poate  aştepta  înflorirea  acestor 
mănăstiri,  întemeierea  credinţei,  lăţirea  cunoştinţelor, 
îmbunătăţirea  clerului  şi  renaşterea  morală  a  în¬ 
tregii  ţări". 

Când  şi-a  ocupat  scaunul  de  stareţ,  Dionisie 
făcu  în  cuvântul  său  cătră  soborul  călugărilor  ur¬ 
mătoarea  mărturisire  adevărată  şi  duioasă:  „Pă¬ 
rinţilor  şi  fraţilor!  Este  mult  timp,  de  când  lipsesc 
din  acest  sfânt  lăcaş,  unde  mi-am  tuns  părul,  la 
picioarele  acestui  sfânt  altar.  Dorinţa  învăţatuvei 
m’a  făcut  să  ies  de  aicea...  Dar  cugetul  nu  mă  mu¬ 
stră,  căci  nu  mi-am  pierdut  timpul  înzadar...  am 
slujit  cu  credinţă  şi  cu  zel  naţiunei  romane,  care 
a  ştiut  să  preţuiască  ostenelele  mele,  pentru  binele 
căreia  am  suferit  de  multeori,  dar  mâna  Proniei 
nu  ma  părăsit  niciodată.  Şi  sunt  plin  de  încredere 
că  degetul  Domnului,  care  m’a  apărat  totdeauna  şi 
m’a  arătat  Stapânitorului  acestei  ţări,  mă  va  apăra 
şi  de  acum  înainte  In  acelaş  cuvânt  făcea  şi  oa- 
recari  aluzii  la  oameni  ipocriţi ,  cari  vin  la  mănă¬ 
stire,  dar  nu  caută  legea  Domnului,  ci  interese  per¬ 
sonale  „ascunse  supt  masca  religiei"  şi  adresa  tu¬ 
turor  întrebarea  aceasta,  care  suna  ca  o  mustrare 
grea:  „Cu  ce-i  plătim  noi  societăţii  pentru  toate  câte 
ne  dă?  Aicea  se  varsă  sudoarea  a  mii  de  oameni, 
cari  lucrează  şi  ostenesc  pentru  noi.  Este  timpul 
să  ne  întrebăm,  oare  ce  facem  noi  pentru  ei  şi  cu 
ce  le  răsplătim  noi  aceste  sudori  de  sânge?" 

Peste  2  ani  „prin  intrigă,  calomnie  şi  răutate" 
—  cum  spune  dânsul  —  a  fost  înlăturat  din  postul 
acesta  [1857]  şi  a  trăit  retras  în  Iaşi  până  la  1859, 
când  Cuza  Vodă  l’a  numit  locotenent  al  episcopiei 
Buzăului,  unde  Filoteiu  devenise  incapabil  de  slujbă 
fiind  atins  de  alienaţie  mentală.  Numirea  lui  s’a 
făcut  fără  consimţământul  mitropolitului  Nifon  al 
Ungrovlahiei,  care  na  voit  să-l  hirotonească. 

De  aceea  a  fost  hirotonit  la  mitropolia  Mol¬ 
dovei  [186i]  dându-i-se  titlul  de  „  T rajanopoleos.  “ 
Pentru  meritele  şi  cunoştinţele  lui  didactice,  a  fost 
numit  şi  membru  al  consiliului  de  instrucţie  publică 
din  Bucureşti. 

La  1864,  ajungând  în  discuţie  chestia  unificării 
calendarului,  Dionisie  avea  o  atitudine  potrivnică, 
de  aceea  fără  nici  o  cercetare,  în  baza  unui  simplu 
raport  al  prefectului,  se  pomeni  înlăturat  din  scaunul 
episcopesc  al  Buzăului  şi  trimis  ca  episcop  loco¬ 
tenent  la  Huşi.  Dar  în  1865  fu  reintegrat  iarăş  în 
fruntea  episcopiei  din  Buzău,  unde  a  păstorit  până 
la  începutul  anului  1873,  când  astma  i-a  pus  capăt 
vieţii  în  mod  repentin,  într’o  călătorie  la  Bucureşti, 
de  unde  rămăşiţele  lui  trupeşti  au  fost  transportate 
la  Buzău  şi  aşezate  spre  odihna  de  veci  lângă 
altarul  bisericii  catedrale. 

Iată,  în  linii  generale,  câteva  din  momentele  mai 
însemnate  ale  vieţii  şi  activităţii  lui  Dionisie  Roman, 
care  trebue  considerat  ca  făcând  şi  el  parte  din  res¬ 
pectabila  ceată  a  descălecătorilor  culturali  de  pe 
plaiurile  Daciei  superioare.  Originar  din  satul  arde¬ 
lean,  în  care  existenţa  şcoalei  bisericeşti  e  atestată 
documentar  încă  din  anul  1616,  crescut  în  atmosfera 
de  evlavie  şi  progres  a  unei  vestite  mănăstiri  din 
Moldova,  Dionisie  a  devenit  un  colaborator  valoros 
la  progresul  religios,  moral  şi  cultural  al  Munteniei 
ducând  pretutindeni  cu  sine  însuşirile  poporului  din 
care  să  ridicat:  credinţa  neşovăitoare,  cuviinţa,  tena¬ 
citatea  şi  dorul  de  lumină  mântuitoare.  A  fost  astfel 
ostaş  credincios  şi  devotat  al  unităţii  naţionale,  pe 
care  înţelegea  s’o  pregătească,  în  împărăţia  vecinică 
a  sufletelor,  prin  credinţă  şi  cultură. 

învăţatul  episcop  al  Romanului,  Melhisedec  pu¬ 
blicând,  la  1884,  în  Analele  Academiei  Române 
„Biografia  Prea  Sfinţitului  Dionisie  Romano,  epi¬ 
scopul  de  Buzău,  arată  în  ce  stare  culturală  se  afla 
biserica  ortodoxă-română  din  Moldova  şi  Muntenia 
pe  la  jumătatea  secolului  XIX  şi  constată  că  după 
moartea  mitropolitului  Grigorie  [1834]  a  urmat  o 

dureroasă  stagnaţiune.  „In  această  stagnaţiune  mo¬ 
rală,  care  a  ţinut  câteva  zecimi  de  ani,  o  singură 
excepţiune  întâlnim,  un  singur  bărbat  ni  se  înfăţi¬ 
şează  în  clerul  român  muntean,  ca  reprezentant  al 
culturei  şi  ca  continuator  al  predecesorilor  săi  în 
cultură.  Acesta  e  Dionisie  Romano.'1  II  laudă  apoi 
că  „a  dus  cu  sine  şcoala  pretutindenea  pe  unde  a 
trăit  şi  că  a  fost  predicatorul  culturei  intelectuale 
şi  amicul  şcoalei."  Iar  de  încheiere  îl  apreciază  ca 
pe  un  autodidact  fără  cultură  sistematică,  dar 
vrednic  şi  neobosit  muncitor  în  domeniul  culturii 
naţionale.  Insaş  Academia  Română  l-a  numit  membru 
onorar  „în  consideraţiunea  devotamentului  său 
pentru  cultura  naţională." 

Dacă  o  cercetare  critică  nu  poate  găsi  în  bo¬ 
gata  activitate  didactică,  publicistică  şi  religioasă- 
culturală  a  lui  Dionisie  opere  originale  de  valoare 
permanentă,  rămâne  în  schimb  de  netăgăduit  folos 
sufletesc  toată  roada  muncii  devotate,  pe  care  el  a 
izbutit  s  o  închine,  în  împrejurări  grele,  cu  neprege¬ 
tată  stăruinţă  înaltelor  scopuri  de  educaţie  religi- 
oasă-morală  şi  naţională-patriotică  a  tinerimii,  a  preo- 
ţimii  şi  a  poporului  român.  In  acest  domeniu  acti¬ 
vitatea  lui  a  fost  în  adevăr  mănoasă  şi  binecuvân¬ 
tată.  Celorce  s’au  împărtăşit  şi  se  vor  mai  împăr¬ 
tăşi  de  roada  muncii  acestui  sămănător  de  gânduri 
drepte,  bune  şi  cuvioase,  le  lipseşte  putinţa  de  a 
cerceta  în  toate  cazurile  izvorul,  din  care  a  fost  îm¬ 
prumutată  sămânţa  roditoare.  Au  însă  datoria  să 
nu  dea  uitării  amintirea  sămănătorului  strădalnic  şi 
priceput 

Valoarea  morală  a  vieţii  sale,  pline  de  abne- 
gaţiune  şi  de  sacrificii  în  slujba  progresului,  a  cre- 
dinţii  sale  active,  care  nu  sa  înspăimântat  de  nici 
o  piedecă  şi  de  nici  o  ispită,  a  optimismului  său 
viguros,  care  nu  s’a  lăsat  niciodată  copleşit  de  pu¬ 
terea  răului,  ci  sa  fortificat  în  toate  împrejurările 
cu  neclintita  nădejde  în  puterea  biruitoare  a  binelui, 
ni  se  pare  că  o  găsim  concentrată  în  următoarele 
cuvinte,  pe  cari  le  putem  citi  în  una  din  meditaţiile 

publicate  de  Dionisie:  „nimic  nu  ne  poate  mângâia 
mai  lesne  în  necazurile  şi  în  supărările,  ce  ni  se 
întâmplă,  decât  credinţa  că  în  lume  binele  covâr¬ 
şeşte  răul».1 

Propoveduitor  însufleţit  al  acestei  credinţe  op¬ 
timiste  a  fost  Arhimandritul  Dionisie  Sadoveanul, 
Episcopul  de  mai  târziu  al  Buzăului,  pe  care  nici 
vitregia  timpului,  nici  răutatea  oamenilor  nu  l-a 
putut  descuraja  în  lupta  pentru  triumful  binelui. 
De  aceea  i  se  pot  aplica  şi  lui  cuvintele  înţelep¬ 
tului  Solomon:  „lăudându-se  dreptul,  se  vor  veseli 
noroadele,  căci  pomenirea  lui  este  nemuritoare"... 

Nemuritoare  să  fie  pomenirea  acestui  episcop 
scriitor  cu  duh  de  apostol,  care  a  luptat,  a  prive- 
ghiat  şi  a  ostenit  atât  de  mult  pentru  progresul 
sfintei  noastre  biserici  şi  pentru  o  cât  mai  bună 
educaţie  a  iubitului  nostru  popor  dreptcredincios ! 

Prof.  I.  LUPAŞ. 


(se) 


1  Vrei  să  fii  înţelept?  de  Dionisie  Romano,  ediţie  îngrijită  de  Dr. 
O.  Ghibu.  Bucureşti  1916  pag.  133. 

„In  vremea  aceasta  Saul,  suflând  mereu  ame¬ 
ninţare  şi  omor  împotriva  ucenicilor  Domnului,  s  a 
dus  la  marele  preot  şi  a  cerut  dela  el  scrisori  către 
sinagogile  din  Damasc,  precum  că  de  va  afla  {acolo} 
pe  vreunii,  atât  bărbaţi  cât  şi  femei,  că  simt  pe  calea 
aceasta,  legaţi  să-i  aducă  la  Ierusalim.  Dar  pe  când 
călătoria  şi  era  aproape  de  Damasc,  o  lumină  din 
cer  l-a  învăluit  de  odată  ca  într  un  fulger.  Şi  Saul, 
căzând  la  pământ  a  auzit  un  glas  care-i  zicea :  Saule, 
Saule,  de  ce  mă  prigoneşti?  El  a  zis:  Cine  eşti  tu, 
Doamne?  Iară  Domnul:  Eu  sunt  Isus  pe  care  tu  îl 
prigoneşti.  Greu  îţi  este  să  isbeşti  în  ţepuşă  cu  pi¬ 
ciorul.  Ci  el,  tremurând  şi  îngrozit,  a  răspuns:  Doamne, 
ce  voeşti  să  fac?  Iară  Domnul  i-a  grăit:  Scoală-te 
şi  intră  în  cetate  şi  ţi  se  va  spune  ţie  ce  trebuie  să 
faci  Iar  bărbaţii,  cari  mergeau  cu  el  pe  cale,  au  stat 
locului  înmărmuriţi,  căci  glasul  îl  auzeau,  dar  nu 
vedeau  pe  nimeni.  Saul  s’a  sculat  dela  pământ,  dar 
deşi  avea  ochii  deschişi,  nimic  nu  putea  să  vază. 
Atunci  l-au  luat  de  mână  şi  l-au  băgat  în  Damasc. 
Şi  trei  zile  a  fost  fără  vedere:  şi  na  mâncat,  nici 
na  băut“. 1  Anania,  ucenicul  din  Damasc,  fiind  anunţat 
să  meargă  în  casa  unde  se  afla  Saul,  a  mers  „şi 
punându-şi  mânile  pe  el  a  grăit:  Frate  Saule,  Domnul 
Isus,  celce  ţi  s’a  arătat  pe  calea  pe  care  tu  veneai, 
m’a  trimis  ca  să-ţi  primeşti  vederea  şi  să  te  umpli 
de  Duhul  Sfânt.  Şi  îndată  au  căzut  de  pe  ochii  lui 
ca  nişte  solzi  şi  iarăşi  a  văzut  şi  sculându-se  s’a 


«  Fapt.  Ap.  IX,  1—9. 

botezat.  Apoi,  luând  de  mâncare,  s’a  întărit.  Şi  a  stat 
cu  ucenicii  din  Damasc  câteva  zile.  Şi  de  grabă,  în 
sinagogi  a  propoveduit  pe  Isus,  că  el  este  Fiul  lui 
Dumnezeu.  Iar  toţi  cari  îl  auzeau  se  mirau  foarte  şi 
ziceau :  Nu  este  oare  el,  care  schingiuia  în  Ierusalim 
pe  ceice  cheamă  acest  nume  şi  na  venit  aici  cu  ţinta 
aceasta,  ca  să-i  ducă  pe  ei,  legaţi,  la  arhierei? 1 

Nicodim  era  din  tagma  Fariseilor  şi  om  fruntaş 
între  Evrei.  Era,  prin  urmare,  învăţătorul  lui  Israel. 
Dar  Duhul  care  suflă  unde  vrea  şi  al  cărui  vuet 
îl  auzi,  dar  nu  ştii  de  unde  vine,  nici  încotro  se 
duce,  a  suflat  şi  asupra  acestui  om.  A  auzit  de  în¬ 
văţătura  Mântuitorului,  a  văzut  că  Acesta  săvâr¬ 
şeşte  minuni  de  care  nimeni  nu  poate  face  şi  el, 
învăţătorul  legii  vechi,  vine  în  miez  de  noapte  la 
învăţătorul  legii  nouă,  îşi  desvăluie  sufletul  şi  stăruie 
să  i  se  spună  mijloacele  prin  care  cineva  poate 
deveni  cetăţean  al  împărăţiei  lui  Dumnezeu. 

Femeia  samarineancă  cu  o  mentalitate  mate¬ 
rialistă  dusă  până  Ia  extrem,  concubină  şi  oportu¬ 
nistă,  în  urma  convorbirei  cu  Mântuitorul  la  fân¬ 
tâna  lui  lacob,  devine  misionara  cetăţii  Sihar. 

Zaheu,  mai  marele  vameşilor  şi  cămătar  pătimaş, 
în  urma  întâlnirii  cu  Mântuitorul  şi  mai  ales  în  urma 
vizitei  pe  care  Mântuitorul  o  face  casei  acestuia, 
devine  cel  mai  mare  filantrop  şi  adept  intransigent 
al  doctrinei  creştine. 

Dar  cine  ar  putea  spune  numele  şi  numărul 
tuturor  acelora  pe  cari  Istoria  bisericească  i-a  înre¬ 
gistrat  şi  mai  ales  al  acelora  pe  cari  Istoria  bise¬ 
ricească  nu  i-a  înregistrat,  cari  la  un  moment  dat 
al  vieţii  lor  şi-au  revizuit  conştiinţa  şi  apropiindu-se 
de  Isus  Hristos,  s’au  renăscut  la  o  nouă  viaţă? 

Acestea  sunt  aşa  numitele  conversiuni  religioase. 

Prin  convertire  înţelegem  acel  proces  de  tran¬ 
sformare  sufletească,  în  urma  căruia  se  schimbă 
toată  fizonomia  vieţii  de  până  atunci.  Conversiunea 
religioasă  e  „actul  unui  suflet  care  se  întoarce  către 

*  Fapt.  Ap.  IX  17—21. 

Dumnezeu".  Omul  convertit  iese  din  robia  idealu¬ 
rilor  terestre,  se  eliberează  de  stăpânirea  veacului  şi 
trăeşte  o  viaţă  mai  spirituală.  Vasul  de  necinste, 
care  după  terminologia  paulină  reprezintă  pe  omul 
cel  vechiu,  este  prefăcut  prin  conversiune  în  vas  ales 
al  lui  Dumnezeu.  Prefacerea  aceasta  este  integrală, 
căci  în  urma  ei  omul  apare  ca  o  făptură  nouă,  ca 
omul  cel  născut  de  sus  despre  care  vorbea  Mân¬ 
tuitorul  lui  Nicodim.  După  conversiune  omul  ajunge 
să  iubească  şi  să  preţuiască  ceeace  dispreţuia  până 
atuncia  şi  arde  şi  dispreţuieşte  ceeace  a  iubit  mai 
mult  până  la  conversiune.  Sfinţenia  devine  idealul  lui 
cel  mai  înalt  şi  pentru  ajungerea  acestui  ideal  nici 
o  osteneală  şi  nici  o  jertfă  nu-i  este  prea  mare. 

Dar  conversiunea  religioasă  este  şi  im  efect  al 
acţiunii  unor  factori  externi.  Să  vedem  deci,  cari 
sunt  aceşti  factori  cari  determină  în  parte  conver¬ 
siunea  religioasă? 

Toţi  bărbaţii  pe  cari  i-a  preocupat  această  în¬ 
trebare,  au  sfârşit  prin  a  recunoaşte  că  un  factor 
puternic  este  educatia.si  instrucţia  reliuioasă.  O  cul¬ 
tivare  îngrijită  a  sufletului  pregăteşte  aproape  pe 
neobservate  şi  apropie  zi  de  zi  pe  om  de  ceeace 
am  numit  conversiune.  Cunoştinţele  şi  impresiile  ce 
i  se  servesc,  peste  tot,  ideile  cu  cari  este  nutrit  ci¬ 
neva  timp  mai  îndelungat,  ajung  să-l  stăpânească, 
să-l  preocupe  şi  să-l  determine  să  acţioneze  în  sensul 
conţinutului  acestor  idei.  Deaceea  au  şi  insistat  cu 
atâta  tărie  pedagogii  creştini  din  toate  timpurile,  ca 
educaţia  şi  instrucţia  religioasă  să  se  înceapă  în 
familie,  să  se  continue  în  şcoală  şi  prin  Biserică  să 
se  continue  în  toată  viaţa  omului.  Conştientă  de  va¬ 
loarea  acestui  factor.  Biserica  nu  numai  că  are 
dreptul,  dar  e  şi  obligată  să  se  intereseze  şi  să  ia 
măsuri  ca  învăţământul  religios  să  fie  cât  mai  bine 
şi  cât  mai  temeinic  predat  în  toate  şcoalele  creştine. 

Un  al  doilea  factor  important  pentru  conversiunea 
religioasă  e  mediul.  Cunoaştem  înclinarea  omului 
de  a  se  lăsa  modelat  de  societate.  In  caracterul  in¬ 
dividului  se  găseşte,  mai  totdeauna,  imprimat  carac- 

terul  general  al  mediului  în  care  a  trăit  individul. 
Intr’un  mediu  ireligios  numai  personalităţile  pronun¬ 
ţate  pot  rezista  cu  succes,  influenţelor  acestuia;  şi 
invers,  într’un  mediu  religios,  individul  e  luat  oarecum 
de  curent  şi  e  dus  spre  ţinta  năzuinţelor  generale. 
Nu  numai  pentru  copilul  mic,  dar  şi  pentru  omul 
mare  exemplul  este  cel  mai  puternic  argument  de 
convingere  şi  cel  mai  puternic  stimul  spre  acţiune. 
Mediul  religios  exercită  o  înrâurire  binefăcătoare 
asupra  individului,  stimulul  vine  oarecum  din  afară 
în  cazul  acesta,  pe  când  într’un  mediu  ireligios,  nu 
numai  că  lipseşte  acest  stimul  extern,  dar  individul 
are  să  lupte  cu  atâtea  şi  atâtea  piedeci  şi  ispite  ce 
îi  stau  în  cale. 

De  aceşti  doi  factori  cari  condiţionează  în  mare 
măsură  aproape  orice  conversiune  religioasă,  tre¬ 
buie  să  ţină  seamă  toate  instituţiile  şi  toţi  indivizii 
cari  lucrează  şi  doresc  să  se  întâmple  cât  mai  multe 
asemenea  conversiuni. 

Un  al  treilea  factor  —  dar  acesta  e  ceva  per¬ 
sonal  şi  de  natură  internă  —  este  emotivitatea. 
Sunt  anumiţi  oameni  cu  o  sensibilitate  sufleteasca 
mai  pronunţată  şi  mai  dispuşi  aperceperii  ideilor 
religioase.  Sufletul  acestora  este  pământul  cel  bun, 
în  care  aruncată  odată  sămânţa,  aduce  rod  însutit. 
La  aceste  fiinţe,  transformarea  sufletească  se  pro¬ 
duce  mult  mai  uşor  decât  la  acelea  al  căror  grad 
de  sensibilitate  este  mai  mic. 

Şi  în  fine,  un  al  patrălea  factor,  care  produce 
conversiunea  unor  indivizi,  este  intervenţia  directă  a 
lui  Dumnezeu.  Fiind  cauza  acestor^  convertiri  de  na¬ 
tură  transcendentă,  ele  nu  pot  fi  analizate  şi  pă¬ 
trunse  în  inima  lor  de  raţiunea  omenească.  In  faţa 
acestor  conversiuni  nouă  nu  ne  rămâne  decât  ad- 
miraţiunea  profundă  pentru  felul  cum  Dumnezeu  a 
făcut  din  cei  mai  înverşunaţi  duşmani  ai  Săi,  cei  mai 
„nebuni41  apostoli  pentru  evanghelia  lui  Isus  Hristos... 

Pentru  a  cunoaşte  fenomenul  conversiunii  în 
desfăşurarea  lui  psihologică,  vom  arăta  pe  scurt 
diferitele  trepte  de  conştiinţă. 

Stările  sufleteşti  au  grade  de  conştiinţă,  aşa  cum 
corpurile  fizice  au  grade  de  temperatură.1  Pentru 
o  mai  uşoară  înţelegere,  s’a  comparat  conştiinţa  cu 
un  cerc  numindu-se  cercul  conştiinţei.  Centrul  ace¬ 
stui  cerc  s’a  numit  centrul  conştiinţei,  sau  centrul 
luminos  al  conştiinţei.  Stările  sufleteşti  cari  ocupă 
centrul  luminos  al  conştiinţei,  sunt  stările  conştiente , 
iar  cele  cari  ocupă  locul  dela  centru  spre  periferia 
cercului,  simt  stările  subconştiente.  Tot  ceeace  trece 
dincolo  de  acest  cerc  al  conştiinţei  alcătueşte  acel 
ceva,  numit  în  psihologie  inconştientul.  Cea  mai 
mare  parte  a  fenomenelor  psihice  ajungând  odată  în 
centrul  luminos  al  conştiinţei,  trec  —  unele  mai  cu¬ 
rând,  altele  mai  târziu  —  prin  subconştient  în  in¬ 
conştient.  Această  trecere  are  loc  din  cauza  îngu- 
stimei  cercului  de  conştiinţă,  în  centrul  căruia  într’un 
moment  dat,  simultan,  nu  pot  încăpea  prea  multe 
fenomene  de  conştiinţă.  Impresiile  şi  ideile  câştigate 
în  momentul  acesta  alungă  din  centrul  luminos  al 
conştiinţei  pe  cele  câştigate  mai  înainte.  Norocul 
nostru  stă  însă  în  faptul,  că  materialul  trecut  în 
subconştient  şi  inconştient  nu  este  material  definitiv 
pierdut.  Acest  material  alcătueşte  zestrea  noastră 
sufletească  şi  cea  mai  mare  parte  din  această  ze¬ 
stre  poate  fi  readusă,  prin  voinţă,  la  lumina  con¬ 
ştiinţei.  Deci  din  acte  subconştiente  şi  inconştiente 
noi  putem  face  acte  conştiente.  Din  cele  ce  am  spus 
putem  vedea,  că  conştiinţa  este  destul  de  săracă  în 
ce  priveşte  simultaneitatea  ei,  este  însă  foarte  bogată 
în  succesiune ;  săracă,  având  în  vedere  un  singur  mo¬ 
ment  şi  bogată  într’un  interval  de  mai  multe  momente. 

Dacă  o  idee,  sau  un  grup  de  idei,  e  menţinut 
prin  voinţă  timp  mai  îndelungat  în  lumina  conştiinţei, 
dacă  noi  voluntar  căutăm  să  îmbogăţim  grupul 
acesta  de  idei  prin  educaţie,  instrucţie  şi  exemple, 
dacă  căutăm  să-l  întărim  şi  să-l  însufleţim,  el  pro¬ 
gresează  şi  din  zi  în  zi  se  înscăunează  mai  bine  ca 
stăpân  al  fiinţei  noastre.  Grupul  de  idei  favorizat  — 
ca  să  zicem  aşa  —  câştigă  terenul  pas  cu  pas, 

1  Elemente  de  psihologie  pedag.  de  L  Nisipeanu. 

însă  în  măsura  în  care  progresează  el,  în  aceeaş 
măsură  eul  nostru  se  adaptează  conţinutului  acestor 
idei.  Dacă  ideile  favorizate  sunt  de  natură  religioasă, 
ele  produc  pe  această  cale  psihologică  ceeace  se 
numeşte  conversiune  lenta.  I  se  zice  conversiune  lentă 
acestei  renaşteri  spirituale,  pentrucă  procesul  ei 
decurge  într  un  timp  mai  îndelungat.  Totodată,  con¬ 
vertirea  lentă  e  lipsită  de  semne  externe,  din  care 
cauză  ea  nici  nu  se  poate  urmări  decât  în  procesul 
ei  intern.  Convertirile  de  natura  aceasta  sunt  cele 
mai  multe.  Ca  exemple  de  conversiuni  lente,  putem 
cita  pe  sfinţii  apostoli  [afară  de  ap.  Pavel]  şi  atâtea 
mii  şi  milioane  de  creştini,  în  viaţa  cărora,  nu  se 
poate  fixa  un  moment  anumit  ca  dată  a  convertirii 
lor  la  creştinism.  Destul,  că  ceeace  se  observă  în 
procesul  acestei  convertiri  e  faptul,  că  din  zi  în 
zi  făptura  cea  nouă  e  mai  puternică  şi  progre¬ 
sează  în  detrimentul  făpturei  celei  vechi,  care  în¬ 
cetul  cu  încetul,  slăbeşte,  se  stinge  şi  dispare  cu 
totuL  Conversiunile  lente  au  o  valoare  deosebită  „prin 
puterea  şi  continuitatea  efortului  pe  care  îl  pre¬ 
supun1'  ele  în  dobândirea  sfinţeniei. 

Dar  nici  ideile  trecute  în  subconştient  şi  incon¬ 
ştient,  nu  rămân  în  stare  de  inerţie.  Legea  conser¬ 
vării  speciei  există  şi  în  lumea  ideilor.  Fiecare  idee 
duce  o  luptă  crâncenă  pentru  existenţă  şi  se  orga¬ 
nizează,  se  asociază  cu  alte  idei  similare  şi  caută 
să  se  fortifice  cât  mai  puternic.  In  lupta  aceasta  ce 
se  dă  în  conştientul  nostru,  ideile  slabe,  ideile  cu 
mai  puţină  forţă  vitală,  sunt  asimilate  de  cele  mai 
puternice,  prin  ce  rezistenţa  şi  dominaţiunea  ace¬ 
stora  din  urmă  devine  şi  mai  mare.  Când  o  idee 
sa  fortificat  atât  de  puternic  încât  a  ajuns  singura 
stăpână  a  inconştientului  şi  când  a  mai  acumulat 
atâta  energie  încât  poate  domina  conştientul,  ea  atunci 
erupe  şi  pune  stăpânire  pe  întreg  conştientul  nostru. 
Tot  ceeace  stăpânise  conştientul  până  în  momentul 
eruperii  e  alungat  din  conştient,  iar  complexul  no¬ 
stru  sufletesc  sufere  acum  o  schimbare,  o  prefa¬ 
cere,  fiindcă  trebuie  să  se  adapteze  în  întregime 

ideii  care  prin  luptă  a  ajuns  biruitoare  şi  singura 
stăpână  a  conştiinţii  noastre.  Dacă  ideia  ajunsă  bi¬ 
ruitoare  e  de  natură  religioasă,  dacă  aceasta  lumi¬ 
nează  atât  de  puternic  conştiinţa  omului  încât  el 
să-şi  vadă  toată  starea  lui  de  păcătoşenie,  toate 
decăderile  lui  morale,  sau  îl  face  să  vadă  în  între¬ 
gime  toată  frumuseţea  unei  vieţi  trăită  în  Dumnezeu, 
îl  determină  subit  la  o  schimbare,  la  o  transformare 
sufletească,  care  e  însăşi  convertirea  religioasă. 
Convertirile  religioase  produse  în  urma  acestui  proces 
psihologic  sunt  aşa  numitele  conversiuni  subite.  Re¬ 
naşterea  aceasta  spirituală  se  deosebeşte  de  cea 
arătată  mai  înainte  prin  spontaneitatea  ei,  ea  se  face 
într’un  anumit  moment  al  vieţii  şi  e  însoţită  de  cele 
mai  multeori  de  semne  externe.  Conştientul  nostru 
n’a  avut  o  pregătire  prealabilă  pentru  această  evo¬ 
luţie  de  conştiinţă.  Eul  cel  vechi  e  dărâmat  într’o 
clipă  până  în  temeliile  sale  şi  în  locul  lui  apare 
eul  cel  nou,  omul  cel  renăscut  de  sus. 

Dar  oricât  de  multe  ar  fi  conversiunile  cari  se 
pot  explica  pe  cale  psihologică,  totuşi  sunt  unele 
conversiuni  religioase  cari  nu  pot  fi  explicate  pe  nici 
una  din  cele  două  căi  naturale,  arătate  până  acum. 
Aşa  e  bunăoară  conversiunea  sf.  Apostol  Pavel  pe 
drumul  Damascului.  Dată  fiind  educaţia  şi  instrucţia 
lui  Saul,  mediul  în  care  a  crescut  el  şi  starea  lui 
sufletească  cu  care  a  pornit  spre  Damasc,  nu  se 
poate  presupune  că  în  conştientul  sau  inconştientul 
său  să  fi  fost  idei  religioase,  creştine  cari  să  poată 
determina  o  convertire  şi  totuşi  convertirea  a  avut 
loc.  întrebarea  care  de  atunci  şi  până  azi  sa  pus 
necontenit  este  următoarea:  Cine,  sau  ce  anume  a 
cauzat  această  conversiune  a  sf.  Ap.  Pavel?  Nici 
criticii  raţionalişti  şi  nici  psihologii  n’au  putut  să  dea 
un  răspuns  mulţumitor,  pentrucă  aici  nu  se  poate  da 
altă  explicare  decât  admiţând  intervenţia  factorului 
supranatural,  intervenţia  directă  a  lui  Isus  Hristos. 
Deci  conversiunile  subite  de  felul  acesteia  se  impun 
„prin  instanteneitatea  şi  caracterul  lor  iraţional11. 

Se  mai  poate  face  o  deosebire  între  conversiune 

şi  conversiune,  dupăcum  ea  atinge  numai  partea  mo¬ 
rală  sau  şi  partea  de  credinţă  a  individului.  Sunt 
unele  conversiuni  în  urma  cărora  omul  se  hotăreşte 
să-şi  schimbe  felul  vieţii  de  până  atunci,  ducând  de 
aici  înainte  o  viaţă  mai  superioară  din  punct  de  ve¬ 
dere  moral.  Aceste  conversiuni  ating  numai  partea 
morală  a  individului,  iar  partea  de  credinţă,  partea 
dogmatică  rămâne  să  fie  şi  pe  mai  departe  aceeaş 
care  a  fost  şi  până  atunci.  Asemenea  schimbări  se 
numesc  conversiuni  morale.  Exemplu,  conversiunea 
Fiului  pierdut 

Sunt  apoi  altele,  în  urma  cărora  nu  se  schimbă 
numai  felul  vieţii,  dar  se  schimbă  şi  credinţa  omului. 
In  acest  proces  se  petrece  şi  o  revizuire  a  doctrinei 
religioase,  deci  intră  în  funcţiune  nu  numai  voinţa 
ci  şi  inteligenţa  şi  raţiunea  individului.  Acest 
proces  se  întâmplă  mai  ales  atunci,  când  au  loc  tre¬ 
ceri  dela  o  confesiune  la  alta,  dela  o  credinţă  la  alta. 

Dacă  pentru  omul  laic  este  mai  greu  să  înţeleagă 
procesul  conversiunii,  pentru  teologi  situaţia  aceasta 
este  mult  mai  uşoară.  Teologii  au  elementele  nece¬ 
sare  şi  suficiente  pentru  a  pătrunde  şi  a  explica 
orice  fenomen  de  conversiune  religioasă.  Căci  în  ul¬ 
tima  analiză  orice  conversiune  nu  este  altceva  decât 
supunerea  efectivă  a  omului  condiţiunilor  de  mân¬ 
tuire  date  de  Dumnezeu.  Cei  doi  factori  ai  mân¬ 
tuirii,  harul  lui  Dumnezeu  şi  voinţa  omului,  lucrează 
aici  în  chipul  cel  mai  armonic  şi  în  orice  fenomen  de 
conversiune  religioasă  se  găsesc  în  cea  mai  indisolu¬ 
bilă  uniune  cei  doi  agenţi  solidari  ai  oricărei  vieţi 
supranaturale:  omul  şi  Dumnezeu. 

încheiem  această  expunere  cu  rugăciunea,  ca 
harul  lui  Dumnezeu  să  coboare  cât  mai  bogat  în 
viaţa  noastră,  iar  voinţa  omenească  să  primească  a 
colabora  cât  mai  intensiv  cu  acest  har,  pentru  o 
cât  mai  largă  în  extensiune  şi  pentru  o  cât  mai  pro¬ 
fundă  în  intensitate  conversiune  a  sufletelor  noastre. 

Preot.  S.  CÂNDEA. 

PROFEŢII  MESIANICE  ÎN 
CARTEA  „FACERII". 

(Urmare], 

Asupra  însărcinării  cuvintelor  „femee“  şi  „să¬ 
mânţa  femeii",  s’a  format  o  întreagă  controversă. 

Unii  zic:  „femeea"  e  Eva,  „sămânţa  femeii" 
sunt  urmaşii  Evei. 

Alţii  văd  aici  o  femee  a  viitorului,  pe  Maria  şi 
sub  sămânţa  muerii  înţeleg  un  individ  al  viitorului, 
pe  Isus  Hristos,  fiul  Măriei.  Aceasta  e  interpretarea 
Sfinţilor  Părinţi  Augustin,  Irineu,  CL  Alexandrinul, 
Ciprian  etc.  Mai  târziu  admit  Calvin  şi  reformiştii 
următori  însemnarea  colectivă,  pe  când  vechii  Lu¬ 
terani  menţin  interpretarea  individuală.  Catolicii  re¬ 
feră  chiar  şi  pronumele  „hu“  la  Maria,  fiindcă  Vul¬ 
gata  are  „ipsa“  şi  fiindcă  cardinalul  Bellarmin 1 *  apără 
în  mod  foarte  serios  această  interpretare.  Aşa  Lang,® 
Fr.  Patrizi,3  W.  Arendt 4  şi  cei  mai  mulţi  dogmati- 
cieni  catolici,  ca  Heinrich,  Pohle,  L.  Ianssen,  Pal¬ 
mieri.  La  acelaş  rezultat  ajunge  indirect  Doller 5  şi 
direct,  Murillo  Gen.  (1914)  pag.  306,  unde  zice :  „La 
mujer  del  v.  15  es  Maria". 

Mulţi  ar  voi  ca  muierea  să  fie  Eva  şi  Maria 
totodată;  Eva  în  sens  literal,  Maria  în  sens  spiritual.6 


1  In :  „De  verbo  dei".  II,  12. 

>  Commentarius  in  Gen.  I,  235, 

*  Biblicorum  questionum  decas,  pag.  48. 

4  In  revista  „Analecta  Ecclesiastica”,  XI  [1903}  pag.  436. 

‘  In  Die  Mcssiaserwartung...  1911,  pag.  9. 

*  Terrien  la  Flunk,  p,  363. 

Contextul  nu  admite  nicidecum  a  ne  gândi  la 
Maria.  Cuvântul  „haişa“  în  Gen.  II,  23.  IU,  1,  2,  4, 
6,  12,  13,  16  e  folosit  pentru  a  determina  pe  Eva, 
deci  natural,  nu  poate  fi  decât  acelaş  caz  şi  în  III,  15. 

Cuvântul  ebreu  „zera“,  pe  care  îl  traducem  cu 
„ sămânţa'1,  este  întrebuinţat  pentru  a  exprima  desce- 
denţa  femeii.  însemnarea  colectivă  o  cere  dealtcum 
versul  16,  în  care  „zera“  femeii  se  lămureşte  prin 
pluralul  „banim“.  Sensul  colectiv  al  expresiei  „să¬ 
mânţă”  e  adoptat  între  alţii  de  protestantul  I.  Cor- 
rejus  1  şi  destul  de  lămurit  încă  de  Hengstenberg, 2 
apoi  de  învăţatul  romano-catolic  Engelkămper, s  care 
înţelege  prin  sămânţa  femeii  întregul  gen  omenesc 
şi  anume  distributiv  pe  fiecare  individ.  Acelaş  lucru 
se  poate  vedea  la  Isaia,  unde  noţiunea  „robul  lui 
Iahve“  e  aplicată  când  la  popor  când  la  reprezen¬ 
tantul  său  unic.  „Zera“  are  însemnare  colectivă,  iar 
pronumele  care  se  referă  la  acel  substantiv  se  pune 
de  regulă  în  plural,  ex:  Gen.  XV,  13;  XVII,  8,  9,  etc. 
Sau  aflat  trei  abateri  dela  această  regulă:  Gen. 
XVX  10 ;  XVH,  17 ;  XXIV,  60.  In  textul  nostru  însă 
pronumele  e  la  singular  şi  atunci  nu  poate  să  deter¬ 
mine  decât  pe  im  individ,  cum  e  cazul  de  cele  mai 
multeori:  Geneză  IV,  25;  II  Regi  VII,  12;  I.  Par. 
XVH,  11,  12,  etc. 

Din  textul  amintit  sunt  caracteristice  ultimile  cu¬ 
vinte,  cari  sună  în  textul  original :  „hu  ieşufeka  roş6 
ve  atta  teşufenu  ok£v‘\  Primul  cuvânt  a  fost  tradus 
de  Septuaginta  prin  avioc.  Traducerea  este  de 
tot  bătătoare  la  ochi,  deoarece  acel  „hu“,  care  în 
Pentateuh  adesea  este  generis  communis  nu  se  re¬ 
feră  aici  de  către  traducătorii  Alexandrini  nici  la 
„îşa“,  căci  atunci  ar  trebui  să  stea  femininul  avrtf, 
nici  la  „zera“,  căci  atunci  ar  trebui  să  stea  neutrul 
avro,  deoarece  acel  „zera“  =  t 6  6ntQua  e  în  greceşte 
un  neutru.  Rezultă  deci  că  traducătorii  au  cugetat 


1  Altt.  Zeitschrift  1923,  p.  11. 

*  Christologie  I,  pag.  5- 

*  Das  Protoev.  pag.  363. 

aici  la  o  persoană  anumită,  individual  bărbătească. 
Se  înţelege  de  sine  că  aceea  persoană  nu  şi-au 
format-o  ei  doar  atunci  în  capul  lor,  ci  trebuiau  să 
aibă  ca  motiv  pentru  ea  o  tradiţie  păstrată  încă 
dela  părinţii  lor.  Vulgata  lui  Ieronim  are  „ipsa“  şi-l 
referă  la  „işa“.  Sf.  Ieronim  priveşte  acel  „hu“  ca 
femenin  şi-l  traduce  cu  „ipsa“,  fiindcă  se  gândeşte  la 
Maria.  Părerea  şi  interpretarea  Sfântului  Ieronim 
este  absolut  corectă  din  punct  de  vedere  dogmatic, 
însă  din  punct  de  vedere  gramatical  nu  se  poate 
admite.  Dacă  ar  fi  să  se  ia  acel  „hu“  ca  femenin, 
atunci  numai  decât  ar  trebui  să  stea  în  textul  ori¬ 
ginal  „hu  teşufeka“  pentrucă  „ieşufeka“  este  ab¬ 
solut  o  formă  masculină.1 

Mai  trebuie  de  remarcat,  că  „ipsa“  Vulgatei  este 
numai  o  lămurire  a  textului  ebraic  „hu“,  apoi  că 
sunt  exemplare  de  ale  Vulgatei  unde  se  poate  ceti 
nu  „ipsa“,  ci  „ipse“  pentru  „ipsum“  sc.  „semen  mulieri“. 
Ipse  se  află  de  ex  la  Irineu, 2  Ciprian, 1  Tertulian,  * 
trei  Targumena 5  şi  traducerea  Samariteană  au  forma 
„hu“,  abia  cu  Ambrosie  şi  Augustin  începând,  citesc 
Sfinţii  Părinţi  „ipsa“  pentru  „ipse“. 

Pronumele  „hu“  se  rapoartă  la  zera  nu  la  „işa“. 
Latinescul  ipsa  poate  fi  considerat  ca  o  greşală  a 
copistului,  care  nar  fi  observat  raportul  între  ipse 
şi  semen.  Traducerea  „ipsa“  este  în  contra  grama¬ 
ticei  şi  a  limbii,  e  însă  preţioasă  ca  doctrină  foarte 
veche  despre  victoria  fecioarei. 

O  greutate  ni  se  prezintă  la  locul  acesta  în 
verbul  „şuf“.  însemnarea  acestui  verb  a  fost  discu¬ 
tată.  In  afară  de  acest  vers,  unde  întâlnind  de  douăori, 
acest  verb  se  mai  întâlneşte,  între  altele,  la  lob  IX, 
17.  Insă  nici  acolo  nu  este  sigur.  Septuaginta  urmând 


1  Conf.  Voiutschi  in  Ai.  „Acad.  ort.“,  Cernăuţi  1909. 

*  Adv.  haer.  III.  3 ;  IV.  78;  V,  21. 

»  Adv.  lud.  II. 

*  Adv.  Marc  II.  10, 

*  Onkelos :  „hu"  îl  referă  la  „benak“,  prin  care  redă  sămânţa"  ;  Io¬ 
natan:  circumscrie  pe  acel  „ku"  cu  „fiii  muerii“,  precum  şi  Târg.  Ierusali- 
mitean. 

textului  ebraic,  a  reprodus  de  douăori  acelaş  cuvânt. 
Aşa  face  şi  Onkelos.  Peşitta  are:  a)  el  va  zdrobi, 
b)  tu  vei  răni.  Traducerea  lui  Âquilla  are  în 
locul  cuvântului  % rjgrjosi  al  Septuagintei,  ngocTQÎyei ; 
a  lui  Symmahus  dĂiwi;  Vulgata:  a)  contere,  b)  insi- 
diaberis.  Acest  dubiu  înţeles  explică  mai  bine  po¬ 
ziţia  dintre  cei  doi  vrăşmaşi  Sar  potrivi  mai  bine 
deci,  însemnarea  „a  sfărma“  în  primul  loc  din  textul 
nostru,  iar  în  al  doilea  loc  ar  fi  mai  potrivită  însem¬ 
narea  „a  pândi  ceva1'.1 

Sensul  religios  care  rezultă  din  III  15  este  deci 
următorul:  Omenirea  primeşte  ordinul  dumnezeesc 
de-a  combate  Răul  sub  toate  formele  lui,  ea  pri¬ 
meşte  totodată  asigurarea  de-a  ieşi  învingătoare  din 
această  luptă,  cu  toatecă  rezistenţa  vrăşmaşului  va 
fi  mare. 

Astfel  apare  în  această  sentinţă,  ceeace  —  după 
Tertulian  —  se  numeşte  cu  tot  dreptul  Protoevan- 
gheliu,  adică  întâia  veste  bună  privitoare  la  viitoarea 
mântuire. 


II.  BINECUVÂNTAREA  LUI  NOE. 

Un  al  doilea  text  de  gen  mesianic  îl  formează 
sentinţa  rostită  de  Noe  asupra  fiilor  Sim,  Ham  şi 
Iafet:  „Blestemat  să  fie  Hanaan  pruncul,  slugă  va 
fi  fraţilor  săi;  binecuvântat  fie  Domnul  Dumnezeul 
lui  Sim;  şi  va  fi  Hanaan  pruncul  slugă  lui. 

Lărgească  Dumnezeu  pe  Iafet  şi  să  locuiască 
în  lăcaşurile  lui  Sim,  şi  să  fie  Hanaan  slugă  lui". 2 

Fiul  obraznic  e  blestemat  şi  degradat  până  la  a  fi 
cel  mai  de  jos  servitor  al  fraţilor  săi.  Ceilalţi  sunt 
binecuvântaţi.  Sim  primeşte  o  binecuvântare  spiri¬ 
tuală:  Iehova,  Dumnezeul  relevaţiei  şi  al  mântuirii 
va  intra  într’o  relaţie  atât  de  intimă  cu  el,  încât  e 
numit  Dumnezeul  lui  Sim.  E  întâiul  caz  în  Biblie, 
când  Dumnezeu  e  numit  al  cuiva,  aici  Dumnezeul 

*  Astfel  redau  şi  Procksch,  Gen.  [1913]  pag.  36:  F.  Konig,  Gen. 
[1925]  pag.  24a 

4  IX.  25—26. 

unui  om.  Aceasta  exprimă  raportul  cu  totul  special 
al  lui  Dumnezeu  cu  Sim. 

Iafet  primeşte  o  binecuvântare  dublă:  una  ma¬ 
terială  care-i  promite  averi  întinse,  alta  spirituală, 
sau  perspectiva  de-a  lua  parte  la  privilegiul  religios 
acordat  lui  Sim. 

In  26  iau  unii  ca  subiect  la  „şi  să  lăcuiască" 
nu  pe  Iafet  ci  pe  Dumnezeu.  In  contra  acesteia  nu 
vorbeşte  schimbul  rapid  de  subiecte,  un  obiceiu  al 
limbii  ebraice.  Alt  exemplu  avem  în  Gen.  IV  4: 
„Şi  dupăce  fiii  lui  Dumnezeu  se  împreunară  cu  fe¬ 
tele  oamenilor  şi  aceştia  născură  lor  copii".1 

Aşa  înţelege  acest  subiect  probabil  LXX,  Vul¬ 
gata,  şi  cei  mai  mulţi  dintre  exegeţii  moderni.2 

Nu  Iahve  este  subiectul  lui  26  b,  căci  atunci  ar 
trebui  să  se  zică  de  nou  Iahve,  ca  şi  în  versul  25. 
Iar  Iafet  să  lăcuiască  în  cortul  lui  Sim,  nare  a  se 
înţelege  în  sensul  lui  Rosenmiiller  şi  Hengstenberg, 
că  el  se  va  lărgi  aşa  de  tare  încât  va  alunga  pe 
Semiţi  din  locurile  lor.  Textul  e  a  se  lua  mai  mult 
întrun  sens  istoric  cultural,  precum  bine  observă 
Kdnig 5  referindu-se  Ia  prozeliţii  cari  din  mijlocul 
popoarelor  indo-germane  sau  asociat  la  elita  reli- 
gios-istorică  a  lui  Sim.  După  targumenul  lui  Pseudo- 
Ionatan,  Iafetiţii  vor  veni  la  şcoala  lui  Sim,  adică 
vor  primi  adevărata  religie  dela  rasa  lui  Sim.  După 
Hrisostom,  Ieronim,  şi  Augustin,  e  vorba  aici  de¬ 
spre  chemarea  ginţilor  la  creştinism. 

Profeţia  lui  Noe  are  deci  în  privire  nu  numai 
soartea  fiilor  lui,  ci  prevede  totodată  destinul  po¬ 
poarelor  descendente  din  aceştia,  şi  în  special,  că 
Semiţii  vor  fi  favoriţii  lui  Dumnezeu  prin  mijlocirea 
cărora  „El“  se  va  descoperi  celorlalţi  oameni.  Sau: 

1.  Semiţii  =  purtătorii  revelaţiei  şi  ai  istoriei  mân¬ 
tuirii  ; 


4  Mai  multe  cazuri  vezi  în  stilistica  lui  Konig  la  pag.  257. 

’  Vezi  Baur:  Geschicte  der  Mess.  Weissag.  pag.  173;  Tuch,  Gen. 
pag.  116 — 147;  Dtllmann  [1892 — 6]  pag.  94;  OrClli :  Die  allt.  Weissag.  pag. 
14 ;  Hummellauer,  Murillo  etc. 

*  op.  cit 

2.  Iafetiţii  =  purtătorii  culturii  şi  eroii  în  lume. 1 

Acesta  e  sensul  pe  care  îl  dau  acestui  loc  îm¬ 
preună  cu  Targumenul  lui  Ionatan  Sfinţii  Părinţi  şi 
cei  mai  buni  dintre  interpreţii  moderni  ca :  Delitsch, 
Keil,  Lange,  Lagrange,  Fillion. 

Astfel  ar  constitui  „Binecuvântarea  lui  Noe“ 
un  al  doilea  moment  mesianic  în  cartea  Facerii  El 
însemnează  un  oarecare  progres  faţă  de  Protoevan- 
gheliu.  Deşi  în  termini  vagi  şi  obscuri,  se  prezice 
aici  din  care  rasă  va  ieşi  biruitorul  şarpelui,  promis 
celor  dintâi  oameni.  El  va  ieşi  din  seminţia  lui  Sim 
şi  nu  din  cea  a  lui  Iafet;  însă  bunurile  mesianice 
vor  trece  dela  Semiţi  şi  la  Iafetiţi. 2  Nici  popoarele 
descendente  din  familia  lui  Ham  nu  vor  fi  excluse 
dela  participarea  la  aceste  bunuri.  Hanaan  fiind 
sluga  lui  Sim  şi  Iafet  şi  trebuind  să-i  servească  pe 
aceştia,  va  avea  ocazie  să  facă  cunoştinţă  cu  re¬ 
ligia  stăpânului  său  şi  astfel  într’un  mod  deşi  umi¬ 
litor  va  ajunge  şi  el  la  cunoaşterea  adevăratei  religii. 

Acestei  interpretări  i  se  opune  concepţia  cri¬ 
ticilor.  Pentru  ei  episodul  în  chestiune  e  o  invenţie, 
cu  scopul  de-a  lămuri  relaţiile  politice  dintrun 
timp  oarecare.  Problema  ştiinţifică  a  acestui  episod 
constă,  dupăcum  zice  Gunkel,  în  a  căuta  epoca  şi 
popoarele  la  cari  se  face  aluzie.  Gunkel,  vede  aici 
o  aluzie  la  raporturile  politice  din  preistoria  lui  Is- 
rail.  „Flucht  im  leeren  Raum“,  cum  numeşte  Konig 
această  interpretare.  De  regulă  se  opresc  criticii 
—  Welhausen,  Stade,  Budde,  Holzinger  —  la  tim¬ 
purile  lui  David  ori  Solomon. 

Dar  noi  vedem  în  acest  referat  biblic  mai  mult 
o  intenţie  morală  decât  una  politică.  Apoi  este  foarte 
arbitrar  a  admite,  că  un  Israilit  din  timpurile  lui 
David  ori  Solomon  şi-ar  fi  exprimat  dorinţa  de-a 
vedea  mărit  domeniul  unei  naţiuni  învecinate  [Filis¬ 
teni  —  Welhausen,  ori  Fenicieni  —  Budde]. 


1  Conf.  Sellin :  Die  Erwartung  in  der  vorkonig.  Zeit,  pag.  6  din  Isr. 
Heilandserwartung. 

1  Histoire  [Pelt]  1923  pag.  108  [nota  1]. 


253^ 


REVISTA  TEOLOGICĂ 


încheiem  acest  capitol  cu  cuvintele  spuse  în 
această  legătură  de  idei  de  asiriologul  din  Sirasburg 
Dennef eld : 1 * *  Până  azi  nu  s5a  format  o  exegeză  şti¬ 
inţifică  asupra  acestui  loc,  In  tot  cazul  acest  text  e 
foarte  vechiu  şi  pentru  acela  care  admite,  că,  mul¬ 
ţumită  provedintei  supranaturale,  episoadele  despre 
cădere  şi  cuvintele  din  Protoevangheliu  au  putut  fi 
transmise  posterităţii,  nu  este  nici  o  greutate  a  ad¬ 
mite  fondul  istoric  şi  mesianic  al  acestui  loc. 

IIL  PROMISIUNEA  FĂCUTĂ  LUI  ABRAAM. 

Raportul  intim  dintre  Dumnezeu  şi  neamul  se¬ 
mitic  începe  cu  Abraam,  la  chemarea  căruia  Dum¬ 
nezeu  face  acestei  seminţii  promisiuni  foarte  im¬ 
portante.  Iahve  zice  lui  Abraam:  XII  2 — 3  „Te  voi 
face  o  naţiune  mare, a  te  voi  binecuvânta  şi  voi  face 
numele  tău  mare  şi  vei  fi  o  binecuvântare  [3]  şi  voi 
binecuvânta  pe  ceice  te  binecuvintează  şi  pe  celce 
te  va  blăstăma,  îl  voi  blăstăma;  şi  se  vor  binecu¬ 
vânta  întru  tine  [şi  semânta  ta]  toate  neamurile  pă- 
mântului“. a 

Acest  pasagiu  aparţine  celui  mai  vechiu  docu¬ 
ment  pe  care  şcoala  critică  îl  atribue  lui.  I  De  trei 
ori  primeşte  Abraam  această  promisiune, 4  şi  câte 
odată  Isaac  şi  Iacob.  Deoarece  în  aceste  fraze,  în 
textul  original,  verbul  se  află  într  o  formă  gramati¬ 
cală  [Nifal]  al  cărui  sens  primitiv  este  reflexiv, 5 
mulţi  exegeţi  moderni,  —  Gunkel,  Kautsch ,  Procksch, 
Holzingev,  tiuhn,  Budde,  —  traduc:  în  tine  se  vor  bi¬ 
necuvânta...  Această  formă  gramaticală  [Nifal],  se  gă¬ 
seşte  numai  în  promisiunea  făcută  lui  Abraam;  în 
toate  celelalte  locuri  unde  se  mai  întâlneşte,  ex.  Ier. 
IV  2,  are  sens  reflexiv.  Dacă  se  traduce  însă  sensul 
acesta  reflexiv,  atunci  se  dă  lui  XII  3  b  acelaş  în- 


1  Manuscript,  cursuri  ţinute  la  Universitatea  din  Strasburg. 

*  Conf.  XV  5;  XVII  2—4—6.  XVIII  18  a  XXII  18. 

•  Vezi  mai  departe  XXVI,  4  [Isaac],  XXVIII,  14  şi  XXXII,  13  [Iacob], 

1  XII  3.  XVIII  18,  XXIV  4. 

5  Conf.  Ioiion,  Grammaire  de  l’hebreu  biblique,  pag.  115. 

ţeles  pe  care-1  are  2  b  şi  o  atare  confuziune  nu  se 
poate  atribui  nici  decum  textului. 1 

Fiindcă  pe  de-o  parte  sensul  pasiv  e  foarte 
mult  uzitat, 2  pe  de  altă  parte  Abraam  ar  fi  numit 
un  instrument  de  binecuvântare,  exegeţii  cari  după 
exemplul  LXX,  Vulgatei,  Peşitta  şi  Onkelos,  tra¬ 
duc  prin  pasiv  —  Hengstenberg,  Keil,  Delitsch, 
Hoberg,  Kdnig,  Sellin  8  —  dau  frazei  un  sens  mai 
exact  Numai  Strak  traduce  pe  Nifal  cu:  „sicii  ge- 
segnet  fiihlen;“  dar  pentru  această  traducere  nu 
există  bază  limbistică. 

Prepoziţia  „în“,  din  „întru  tine “  scit  în  urmaşii 
tăi,  indică  aici  împreună  cu  pasivul  cauza  instru¬ 
mentală. 

Avraam  este  mijlocitor  real  între  binecuvântarea 
dumnezească  şi  omenire,  căci  în  acest  sens  zice 
Jahve:  «fu  vei  fi  o  binecuvântare».  Acest  privilegiu 
e  de  ordin  spiritual,  religia  lui  Avraam  va  deveni 
un  centru  de  binecuvântare  mondială :  întru  tine  vor 
fi  binecuvântate  toate  popoarele  pământului. 

Universalitatea  mântuirii  este,  natural,  o  pro¬ 
misiune,  şi  anume  o  promisiune  mesianică  dintre 
cele  mai  sublime  ce  conţine  Biblia. 

Caracterul  istoric  mesianic  al  acestui  text  este 
însă  abandonat  de  unii  dintre  exegeţi.  Ei  ţin  de  le¬ 
gende  aceste  pericope,  legate  de  persoana  patriar¬ 
hilor.  Majoritatea  exegeţilor  admite  însă  carac¬ 
terul  mesianic  al  acestor  profeţii4  şi  relevând  mai 
ales  conţinutul  religios  şi  prin  excelenţă  eshatologic, 
combat  pe  Gunkel,  care  în  Geneză  la  pag.  164,  „sus¬ 
ţine  că  pretinsele  preziceri  nu  sunt  decât  descrierea 
puterii  şi  gloriei  lui  Israil  din  timpul  regilor  David 
şi  Solomon“.5 

(Va  urma]  Prof.  NICOLAE  NEAGA. 

_  <5"^> 

*  Konig  op.  cit.  pag.  70. 

’  Touzard,  Grammaire  hebraique  pag.  187. 

s  Conf.  Dennefeld  op.  citat. 

1  Conf.  Delitsh.  Orelli,  Strak.  Konig.  Procksch  şi  Sellin.; 

s  Conf.  Dennefeld :  La  promesse  faite  â  Abraam,  manuscript. 

PILDUIRI. 

DESCOPERIREA  FIILOR  LUI  DUMNEZEU. 

Istoria  ne  spune:  Comandantul  oştirii  romane* 
când  se  întorcea  victorios  din  războiu,  intra  fără 
alaiu  în  Roma  şi  se  odihnea  peste  noapte  retras 
de  lume.  Petrecea  apoi  vre-o  2 — 3  săptămâni  la 
cunoscuţi  şi  prietini,  în  care  timp,  trecând  pe  străzile 
cetăţii,  oamenii  îşi  şopteau:  acesta  este  viteazul  co¬ 
mandant,  care  a  câştigat  cutare  luptă.  Aceasta  însă 
nu  era  o  recunoaştere  oficială.  Dar  într’o  zi,  di¬ 
nainte  hotărâtă,  se  deschideau  larg  porţile  cetăţii  şi 
biruitorul  comandant  reîntors  de  pe  câmpul  de  luptă 
din  Asia  sau  Africa,  —  pe  un  cal  alb  îşi  făcea  in¬ 
trarea  triumfală  dimpreună  cu  trofeele  şi  prada  de 
războiu. 

In  sunetul  muzicilor  asurzitoare  şi  în  aclamaţia 
poporului  —  pe  străzile  aşternute  cu  flori  —  săr¬ 
bătoritul  zilei  trecea  în  sus  spre  Capitoliu. 

Aceasta  era  intrarea  triumfală  oficială. 

Cei  adormiţi  în  Domnul  stau  în  cer.  Ei  sunt 
fericiţi,  dar  nu  şi-au  făcut  intrarea  triumfală.  Ei 
aşteaptă  ziua  când  Domnul  va  veni  în  sunetul  trâm¬ 
biţelor  îngereşti  şi  vor  auzi  glas  din  cer. 

Atunci  trupurile  lor  se  vor  scula,  lumea  va  fi 
judecată,  cei  drepţi  vor  fi  despărţiţi  de  cei  răi 
şi  dimpreună  cu  gloriosul  comandant  în  frunte,  toată 
oastea  spălată  cu  sângele  lui  Hristos  —  în  haine 
albe  şi  cu  stâlpări  de  finic  în  mâni  va  merge  pentru 
a-şi  lua  cununile  şi  locul  unde  va  petrece  în  veci. 

După  această  revelaţie  a  fiilor  lui  Dumnezeu, 
după  aceasta  perfecţiune  însetează,  se  doreşte  inima 
credinciosului. 

ACTIV  PÂNĂ  LA  SFÂRŞITUL  VIEŢIL 

Dr.  Bachus,  preşedintele  unei  universităţi,  zăcea 
pe  patul  de  moarte,  şi  medicul  venise  să-i  consulte. 
Văzând  simptomele  boaleî,  părăsi  camera  bolna¬ 
vului  fără  să  zică  ceva.  Bolnavul  observă  însă  pe 
medic  şoptind  îngrijitoriului  său  ceva,  când  acesta 
deschise  uşa.  „Ce  ţi-a  şoptit  medicul,  întrebă  bol¬ 
navul".  „A  zis  domnul  doctor  că  Dta  vei  mai  trăi 
numai  o  jumătate  de  cias".  „Oh,  este  aceasta  ade¬ 
vărat?  răspunse  el:  atunci  vino  şi-mi  ajută  să  mă 
pun  în  genunchi,  căci  vreau  să  folosesc  acest  timp 
pentru  ca  să  vorbesc  cu  Dumnezeu  spre  a-i  cere 
iertare  pentru  câte  am  făcut  în  această  lume  vre¬ 
melnică".  Cererea  i  se  împlini  şi  el  muri  în  ghe- 
nunchi  ca  şi  Dr.  Livingstone. 

SFÂRŞITUL  UNEI  VIEŢI  PIERDUTE. 

înainte  cu  vre-o  câţiva  ani,  aproape  de  oraşul 
Bristol  s’a  pescuit  trupul  unui  tânăr  înecat.  I  se  cer¬ 
cetă  buzunarele  hainelor  pentru  a  i  se  stabili  iden¬ 
titatea,  dar  se  pare  că  celce  se  sinucise  s’a  îngrijit 
înainte  să  nu  i  se  dea  de  urmă.  In  sfârşit  într’un 
buzunar  ascuns  se  găsi  o  bucată  de  hârtie  cu  urmă¬ 
toarele  rânduri:  «Orice  cercetare  după  al  meu  nume, 
după  a  mea  persoană  sau  a  familiei  căruia  aparţin 
este  zadarnică:  Acesta  este  sfârşitul  unei  vieţi  de 
risipă.  Beţia  este  cauza  la  toate!» 

Se  publică  în  ziare  această  întâmplare.  Nu  mai 
puţin  decât  200  de  scrisori  sosiră  la  redacţiile  ziarelor 
cerându-se  informaţii  şi  descrieri  amănunţite  asupra 
celui  nenorocit  pentru  a  se  constata  dacă  cel  găsit 
nu  este  unul  din  cei  dispăruţi  ai  lor.  îşi  poate  în¬ 
chipui  oricine,  câtă  mizerie  spuneau  acele  scrisori 
Ele  arătau  că  200  familii  au  suferit  naufragiu. 

Trad.  de  Pr.  I.  CRĂCIUN. 

IARĂŞI:  BISERICA  ORTODOXĂ 
ŞI  BUGETUL  CULTELOR  PE 
ANUL  1930. 


An  de  an  ne-am  ocupat  mai  de  aproape  de 
bugetul  cultelor,  pentru  a  demonstra  pe  baza  ci¬ 
frelor,  cât  de  maşter  e  tratată  de  cătră  stat  Biserica 
noastră  ortodoxă  —  căreia-i  aparţine  majoritatea  co¬ 
vârşitoare  a  cetăţenilor  lui  —  în  raport  cu  celelalte 
culte.  An  de  an  am  arătat  nedreptăţile  ce  sau  făcut 
din  partea  tuturor  guvernelor  Bisericei  ortodoxe  şi 
protecţiunea  revoltătoare  ce  sa  arătat  celorlalte  culte, 
în  special  bisericei  gr.-cat.  [unite).  Deşi  în  fiecare 
an  s’au  făcut  intervenţii  din  partea  autorităţii  Bise¬ 
ricei  ortodoxe,  şi  deşi  unii  ierarhi  şi-au  ridicat  ade¬ 
seori  glasul  lor  cu  ocazia  votării  bugetului  statului 
pentru  înlăturarea  nedreptăţilor,  glasul  lor  a  sunat 
în  pustiu  şi  sistemul  inaugurat  la  început  dăinueşte 
şi  astăzi.  Tratamentul  maşter  al  Bisericei  orto¬ 
doxe  şi  favoritismul  arătat  faţă  de  biserica  unită 
şi  faţă  de  cultele  minoritare  —  cum  se  va  vedea 
din  înşirarea  cifrelor  —  ne  confirmă  menţinerea  si¬ 
stemului  de  până  acuma  şi  din  partea  noului  regim, 
care  a  venit  în  numele  mult  trâmbiţatei  legalităţi  şi 
dreptăţi 

Acest  guvern,  în  loc  sa  înlăture  nedreptatea  fă¬ 
cută  de  guvernele  anterioare,  a  mărit,  cu  ocazia  fa¬ 
cerii  bugetului  pe  anul  1929,  şi  mai  mult  această 
nedreptate. 

De  câte  ori  ţara  trece  printr’o  criză  morală,  de 
câte  ori  se  abat  nori  grei  asupra  ei,  guvernele  ape¬ 
lează  la  Biserică  şi  la  slujitorii  ei,  promiţându-li-se 

marea  cu  sarea,  ca  dupăce  şi-au  ajuns  scopurile  lor 
meschine  să  nu  mai  ţină  cont  de  aceste  promisiuni. 

Rolul  Bisericei  este  îndeobşte  apreciat  numai 
sub  aspectul  intereselor  politice,  nu  după  însemnă¬ 
tatea  lui  divină  pentru  mântuirea  sufletelor  şi  îndru¬ 
marea  lor  spre  viaţa  religioasă-morală.  La  ocaziuni 
de  paradă,  ori  cu  ocazia  alegerilor  se  aruncă  praf 
în  ochii  Bisericei,  prin  laude  nesincere,  din  partea 
celor  mai  necredincioşi  conducători  de  stat  —  şi  a 
celorce  fac  parte  din  lojile  francmazonice  —  sco- 
ţindu-se  în  evidenţă  rolul  pe  care  de  fapt  l-a  avut 
Biserica  ortodoxă  în  trecut  şi-l  are  şi  astăzi  pentru 
păstrarea  sufletului  genuin  al  poporului,  cu  toate  co¬ 
morile  nepreţuite,  pentru  apărarea  drepturilor  na¬ 
ţionale  şi  pentru  consolidarea  neamului,  ca  a  doua 
zi  să  o  trateze  cu  dispreţ  şi  cu  desconsiderare. 

Astăzi  Biserica  ortodoxă  este  „dominantă”  după 
Constituţie,  dar  „întâietate"  are  biserica  gr.-catolică. 
Vreţi  dovada?  Iat-o:  Statul,  care  luptă  cu  aşa  de 
enorme  greutăţi  pentru  a  putea  face  faţă  lipsurilor  sale 
celor  mai  ardente,  şi  care  lasă  în  ştirea  Domnului 
atâtea  categorii  de  slujbaşi  şi  ramuri  ale  vieţii  sociale, 
susţine  5  episcopii  gr.-cat  la  un  număr  de  1.300.000 
suflete!  Ţinând  cont  de  această  proporţie.  Biserica 
ortodoxă  cu  13  milioane  de  credincioşi  ar  trebui  să 
aibă  nu  23  episcopii,  câte  are  astăzi,  ci  50 ! 

Dar  ce  să  mai  zicem  de  sprijinul  ce  se  dă 
astăzi  Bisericii  unite  nu  numai  din  partea  Ministe¬ 
relor,  ci  şi  din  partea  diferitelor  organe  ale  statului, 
ca  prefecturile  judeţene,  în  detrimentul  Bisericei  or¬ 
todoxe  !  Ar  fi  interesant  să  se  ştie  cum  sau  împărţit 
diferitele  ajutoare  în  decursul  celor  10  ani  din  urmă, 
spre  a  se  putea  constata  şi  mai  evident  acest  fa¬ 
voritism  ce  se  face  de  cei  dela  conducerea  ţării,  Bi¬ 
sericei  unite. 

O  parte  din  vină  pentru  această  situaţie  o  are 
şi  episcopatul  nostru,  care  nu  este  destul  de  solidar 
întru  apărarea  Bisericei  împotriva  ingerinţelor  poli¬ 
tice,  şi  pentruca  Bisericei  să  i  se  dea  sprijinul  pe 
care  are  dreptul  să-l  pretindă  dela  stat  în  schimbul 

serviciilor  preţioase  ce  i  le  aduce.  Dacă  episcopatul 
ar  păşi  energic  şi  solidar  întru  apărarea  drepturilor 
legitime  ale  Bisericei,  cuvântul  lui  ar  trebui  să  fie 
ascultat. 

Ştiind  prea  bine,  că  o  Biserica  săracă  nu  poate 
avea  independenţă  de  acţiune,  politicianismul  a 
căutat  ca  şi  în  privinţa  materială  să  ţină  Biserica 
ortodoxă  într’o  cât  mai  strânsă  dependenţă  faţă  de 
stat,  ca  să  fie  pusă  la  discreţia  lui  şi  ca  să  o  poată 
folosi  dupăcum  cer  interesele  lui.  Biserica  ortodoxă 
în  urma  acestui  fapt  nu  putea  să  administreze  până 
bine  de  curând  în  vechiul  regat  nici  o  avere,  nici 
cea  agonisită  de  ea,  ci  această  avere  se  admi¬ 
nistra  de  stat  după  cheremul  celor  dela  conducerea 
ţării,  uneori  cu  totala  desconsiderare  a  intereselor 
Bisericii. 

Statul  român  în  anul  1864  a  secularizat  averile 
bisericilor  şi  mănăstirilor  ortodoxe  în  valoare  de  mai 
multe  miliarde  de  Lei,  fără  să  fi  dat  în  schimb  echi¬ 
valenta  răscumpărare  pentru  cele  mai  elementare 
nevoi  de  ordin  material  ale  Bisericei,  pentru  susţi¬ 
nerea  multelor  ei  instituţiuni  şi  pentru  îndeplinirea 
marei  ei  misiuni  religioase,  care  nu  se  poate  face 
fără  mijloace  materiale.  Şi  aceasta  a  făcut-o  tocmai 
pentru  a  avea  o  Biserică  aservită  puterii  lumeşti, 
fără  putinţa  de  o  acţiune  independentă  şi  pentru  a 
o  putea  întrebuinţa  ca  instrument  la  nevoie  pentru 
ajungerea  scopurilor  sale  trecătoare.  Când  în  Ro¬ 
mânia  întregită  sa  dat  Bisericii  ortodoxe  legea  de 
organizare,  statul  era  dator  ca  în  schimbul  averilor 
secularizate  şi  pentru  serviciile  de  nepreţuit  aduse 
de  Biserică  pentru  păstrarea  sufletului  genuin  al 
cetăţenilor,  ca  să-şi  poată  realiza  idealul  de  veacuri 
prin  întregirea  ţării  şi  a  neamului  în  marginile  sale 
etnice,  să-şi  arate  recunoştinţa  sa  faţă  de  Biserică 
printr’o  donaţiune  de  mai  multe  sute  de  milioane ,  ca 
bază  a  fondului  general  bisericesc,  fie  deodată,  fie 
prin  subvenţii  periodice  anuale  din  bugetul  statului. 

Aceasta  trebuia  să  o  facă  cu  atât  mai  vârtos, 
cu  cât  în  acelaş  timp,  printr’o  inexplicabilă  genero- 

zitate  a  recunoscut  bisericei  minoritare  catolice,  cu 
un  număr  mic  de  credincioşi,  dreptul  de  proprietate 
asupra  moşiilor  întinse,  cu  cari  a  fost  înzestrată 
această  biserică  de  cătră  statul  ungar  pentru  satis¬ 
facerea  trebuinţelor  ei  de  cult.  Aceste  averi  de  mi¬ 
liarde  au  fost  proprietatea  statului  ungar  şi  au 
trecut  în  proprietatea  statului  român  ca  moştenitor 
al  teritoriilor  din  fosta  monarhie  austro-ungară,  căci 
bisericile  minoritare  nici  când  n’au  fost  proprie¬ 
tare  ale  acestor  averi,  ci  numai  uzufructuare.  Şi 
cu  toate  acestea  statul  român  —  generos  faţă  de 
alte  naţii  —  dintr’o  munificenţă  inexplicabilă  şi 
sgârcit  faţă  de  majoritatea  zdrobitoare  a  cetăţenilor 
săi  —  recunoaşte  dreptul  de  proprietate  al  bisericilor 
minoritare  asupra  acestor  averi,  le  expropiază  o 
parte  din  moşiile  de  sute  de  mii  de  jugăre  şi  le  dă 
cadou  rentele  de  expropriere  în  valoare  de  sute  de 
milioane.  Pe  lângă  aceste  sume  în  bugetele  anuale 
le  acordă  subvenţiile  necesare  la  plata  personalului 
bisericesc  şi  la  alte  cheltueli. 

Credem  că  este  datoria  statului  român  să  re¬ 
pare  nedreptatea  istorică  ce  i  sa  făcut  în  trecut  Bi¬ 
sericei  ortodoxe  prin  secularizarea  averilor  şi  să  vină 
în  ajutorul  ei  prin  creiarea  fondului  general  şi  ca 
o  recunoştinţă  pentru  bunele  servicii  ce  a  ştiut  aduce 
Biserica  noastră  ortodoxă  în  trecut  şi  de  cari  ser¬ 
vicii  statul  nu  se  poate  lipsi  nici  în  viitor. 

O  altă  nedreptate  ce  sa  făcut  Bisericii  ortodoxe 
din  Ardeal  din  partea  Ministerului  Instrucţiunii  în 
anul  1929  a  fost  respingerea  dela  examenul  de  ca¬ 
pacitate  pentru  profesorii  de  religie  a  absolvenţilor 
Institutelor  şi  Academiilor  teologice  din  Ardeal,  cari 
au  astăzi  acelaş  plan  de  învăţământ  ca  şi  facultăţile 
de  teologie.  In  schimb  absolvenţii  institutelor  teolo¬ 
gice  unite  au  fost  admişi  la  aceste  examene,  deşi 
planul  de  învăţământ  al  lor  nu  e  acelaş  ca  al  fa¬ 
cultăţilor  de  teologie.  Am  ajuns  ca  după  12  ani  dela 
unire  să  vedem  cum  sunt  favorizaţi  clericii  minori¬ 
tari  faţă  de  cei  ortodocşi,  ca  şi  sub  era  ungurească. 

Prerogativele  şi  favorurile  excepţionale  pentru  mi¬ 
noritari  se  menţin,  câtă  vreme  noi  ortodocşii  suntem 
trataji  de  guvernele  româneşti  tot  după  sistemul  ve- 
chiu  al  legilor  ungureşti  Recunoaşterea  echivalentei 
diplomelor  Academiilor  teologice  cu  ale  facultăţilor 
de  teologie  este  un  act  de  înaltă  dreptate,  care 
trebue  să  se  facă  Bisericii  ortodoxe! 

O  lovitură  de  neiertat  s’a  dat  în  special  Bisericii 
ortodoxe  prin  desfiinţarea  Ministerului  de  culte  şi 
ataşarea  lui  la  Ministerul  Instrucţiunii,  asupra  cărui 
act  sa  scris  atâta. 

Ce  poate  aştepta  în  special  Biserica  ortodoxă 
dela  un  ministru,  care  s’a  arătat  ostil  fată  de 
nevoile  ei  şi  dela  un  secretar  general  unit  ?  Atribu- 
tiunile  subsecretarului  de  stat  dela  Culte  sunt  aşa 
de  reduse,  încât  cu  toată  bunăvoinţa  ce  ar  avea  nu 
poate  face  nimic  pentru  a  veni  în  ajutorul  Bisericii 
ortodoxe,  spre  a  i  se  repara  nedreptăţile  din  trecut. 

Cum  să  numim  actul  Ministrului  Instrucţiunii 
publice  şi  al  cultelor,  care  prin  o  simplă  deciziune 
ministerială  desfiinţează  legea  fundamentală  de  or¬ 
ganizare  a  Bisericei  ortodoxe  ?  In  această  lege  la  art. 
21  şi  25  găsim  măsura  după  care  statul  e  obligat  să 
pună  la  dispoziţia  Eforiei  bisericei  ortodoxe  ajutorul 
ce  se  cuvine  Bisericei  ortodoxe,  ca  ea  să-l  distribue 
apoi  eparhiilor.  Cu  toată  această  dispoziţie  catego¬ 
rică  din  lege,  Ministerul  Instructiunei  dispune,  cu 
dela  sine  putere,  ca  începând  cu  1  Martie  a.  c., 
aceste  ajutoare  luate  în  buget  să  nu  se  acorde  epar¬ 
hiilor  prin  Eforie  —  ci  să  se  ordonanţeze  prin  di¬ 
rectoratele  ministeriale,  cu  tot  protestul  ridicat  de  chi- 
riarhl 

Afară  de  aceste  nedreptăţi,  dacă  am  înşira  şi 
numirile  ce  s’au  făcut  în  funcţiunile  de  conducere 
ale  statului  mai  ales  în  Ardeal,  în  urma  cărora  în 
cele  mai  ortodoxe  centre  ca  Braşov  şi  Sibiul  aproape 
toate  slujbele  de  conducere  sunt  ocupate  de  func¬ 
ţionari  uniţi  iară  în  alte  centre  cel  puţin  70 — 80%  sunt 
uniţi,  am  face  un  prea  lung  pomelnic. 

In  lumina  acestei  consideraţiuni  nu  va  părea 
surprinzător  tratamentul  atât  de  maşter  al  Bisericei 
ortodoxe  şi  favoritismul  arătat  bisericei  unite  şi  bi¬ 
sericilor  minoritare.  Mai  dureros  este,  că  nu  se  gă¬ 
seşte  nimeni  care  să  pună  capăt  acestei  nedreptăţi 
şi  sistemului  unor  exponenţi  ai  catolicismului  în  Mi¬ 
nisterul  Instrucţiunii  şi  al  cultelor,  cari  sunt  mai  „tari11 
ca  Ministrul  însuşi,  în  modul  de  a  menaja  interesele 
bisericei  unite  în  detrimentul  Bisericei  ortodoxe. 

Precum  am  arătat  şi  altădată,  arătăm  şi  acum 
opiniei  publice  aceste  nedreptăţi,  la  cari  nici  una 
din  revistele  bisericeşti  unite  nu  au  răspuns  nici  un 
cuvânt  şi  suntem  siguri  că  nici  acuma  nu  vor  răs¬ 
punde. 

Statul,  cu  majoritatea  zdrobitoare  a  locuitorilor 
săi  ortodocşi,  din  dările  plătite  de  această  majori¬ 
tate  oferă  şi  astăzi  mult  mai  mare  sprijin  bisericilor 
neortodoxe  şi  în  special  bisericei  unite,  cari  sunt 
mult  mai  avute,  decât  Bisericei  ortodoxe. 

Ne  vom  ocupa  în  special  cu  ajutorul  ce-1  dă 
statul  Bisericei  ortodoxe  şi  celei  unite,  spre  a  se 
vedea,  cum  se  înţelege  la  noi  „deopotrivă  libertate 
şi  protecjiune"  înscrisă  în  art.  I  din  legea  cultelor.  In 
România  sunt  circa  13  milioane  suflete  ortodoxe  şi 
circa  1.300.000  suflete  gr.-cat.  (unite).  Just  ar  fi  ca 
ajutorul  ce  se  dă  acestor  biserici  să  fie  în  raport 
cu  numărul  sufletelor. 

Cifrele  ce  urmează  dovedesc  tocmai  contrarul 

După  statisticele  oficiale  ale  bisericilor,  din  pro¬ 
prietăţile  bisericei  revine  la  ortodocşii  români  din 
mitropolia  Ardealului  câte  un  jugăr  de  pământ  la 
1777  suflete,  pe  când  la  uniţi  câte  un  jugăr  la  7  su¬ 
flete,  deci  în  proporţia  numerică  Biserica  unită  are 
de  253  ori  mai  multă  avere  decât  Biserica  ortodoxă. 
Cu  reforma  agrară  sau  expropriat  o  parte  mare  din 
aceste  averi,  dar  renta  de  expropriere  revine  tot 
acestei  biserici. 

Vom  indica  la  fiecare  cifră  articolul  sau  statul 
din  bugetul  Ministerului  Instrucţiune!  şi  cultelor  ti- 

părit  pe  anul  1930  spre  a  putea  fi  controlaţi  de 
oricine. 

Biserica  ortodoxă  română  şi  sârbă  primeşte 
în  total  suma  de  886.608.870  Lei.  [Vezi  ari  29  [stat 
15,  16],  art.  56  [stat  366 — 82],  art  155 — 158, 163, 178, 
167,  182 — 4  [stat  469],  ari  169 — 177,  numărul  curent 
2—27,  41—2,  44,  art  153  [stat  390,  art.  1—11,  34, 
38,  37]. 

Biserica  greco-catolică  primeşte  în  total 
134.637.015  Lei.  [Vezi  ari  121, 157  [sa  luat  l/4  parte] 
164,  169,  153,  stat  390  [art.  11—19,  33]. 

Biserica  ortodoxă  având  de  10  ori  mai  mulţi 
credincioşi  ca  biserica  unită  [care  e  şi  mai  bogată], 
ar  trebui  să  primească  în  proporţia  sufletelor 
de  10  ori  atât  cât  primeşte  biserica  unită,  deci 
1.346.370.150  Lei.  Primeşte  deci  Biserica  ortodoxă 
în  general  anual  cu  enorma  sumă  de  Lei  459.761.280, 
mai  puţin  decât  ar  trebui  să  primească.  Ceeace  în 
10  ani  face  4  miliarde  şi  jumătate  Lei .  Ce  nu  ar 
putea  face  cu  această  sumă  Biserica  ortodoxă  pe 
teren  religios  moral?  Câte  instituţiuni  nu  ar  putea 
creia  pentru  binele  acestei  ţări. 

Celelalte  biserici  minoritare  primesc  în  total 
Lei  195.953.929.  [Vezi  art.  165,  180  [stat  472 — 4],  stat 
469,  numărul  curent  28,  stat  390,  art.  31]. 

Nedreptăţile  din  trecut  sau  menţinut  şi  în  bu¬ 
getul  actual,  cu  motivarea  că  o  sumă  luată  în  buget 
nu  se  poate  şterge,  chiar  dacă  este  o  nedreptate  şi 
o  ilegalitate.  Cum  se  numeşte  o  astfel  de  logică? 
Când  însă  s’au  adus  în  contra  acestei  ciudate  teorii 
exemple  din  bugetele  trecute,  de  pildă  că  din  bu¬ 
getul  anului  1928  sau  şters  minimalele  sume  ce 
s’au  luat  pe  seama  Bisericei  ortodoxe  pentru  pro¬ 
curare  de  cărţi  de  ritual,  odăjdii,  pentru  biblioteci, 
pentru  opere  pastorale  şi  de  propagandă  religioasă, 
culturală  etc.  [art  23,  25,  28,  34,  bugetul  1928]  în  suma 
de  1.800.000  Lei  [pe  când  pentru  subvenţionarea  unui 
teatru  se  dau  anual  câte  5 — 10 milioane],  nu  sa  mai 
putut  aduce  nici  o  justificare. 

Când  se  ştie,  cât  au  suferit  bisericile  ortodoxe  în 
timpul  răsboiului  şi  cât  sunt  de  lipsite  ele  de  cele 
mai  indispensabile  obiecte  ale  cultului,  această  pro¬ 
cedură  e  direct  o  bruscare  a  Bisericei  ortodoxe. 
Totasemenea  s’a  redus  ajutorul  pentru  zidirea  de 
biserici  şi  case  culturale  dela  5  la  3  milioane.  [Art. 
31 — 32,  bug.  1928),  ca  în  schimb  să  se  poată  vota 
pentru  biserica  unită  din  Roma  300.000  Lei,  pentru 
repararea  catedralei  din  Blaj  1.000.000  Lei,  iar  pentru 
refacerea  localului  seminarului  din  Blaj  500.000  Lei. 
[Vezi  art.  27,  stat.  103  din  1929). 'In  acelaşi  timp  Con¬ 
siliul  arhiepiscopesc  din  Sibiu,  care  de  câţiva  ani 
cere  să  i  se  acorde  un  ajutor  pentru  repararea 
coperişului  bisericei  catedrale  ca  să  nu  să  ruineze 
de  tot  pictura,  a  fost  nevoit  să  ia  un  împrumut 
de  1.000.000  Lei,  cu  care  a  reparat  jumătate  din  co- 
periş  în  nădejdea  că  i  se  vor  restitui  şi  întregi  aceste 
cheltuieli  din  ajutoarele  înscrise  în  buget.  Dar  ce  să 
vezi?  Biserica  catedrală  din  Sibiu  stă  cu  coperişul 
jumătate  stricat  şi  cu  pictura  splendidă  a  talentatului 
pictor  V.  Smigelschi,  care  se  deteriorează  zi  de  zi 
şi  a  început  să  cadă,  fără  să  poată  fi  reparată,  din 
lipsă  de  mijloace.  Mitropoliei  din  Sibiu  i  se  refuză 
ajutorul,  pe  motive  de  economii.  Nu  e  aceasta  o 
cruntă  nedreptate? 

O  altă  nedreptate  se  face  cu  suma  ce  se  acordă 
pentru  înfiinţarea  de  parohii  nouă.  Pentru  înfiinţarea 
a  lor  10  parohii  unite  se  dau  206.400  Lei.  [Art.  164, 
stat.  426],  iar  pentru  40  parohii  ortodoxe  suma  de 
500.000  Lei.  [Art.  163,  stai  394],  sumă  majorată,  după 
informaţiunile  primite  abia  după  multe  stăruinţe  în 
comisia  bugetară  a  camerei.  Deci  când  pentru  în¬ 
fiinţarea  unei  parohii  unite  se  dau  20.640  Lei,  pentru 
înfiinţarea  unei  parohii  ortodoxe  se  dau  numai  12,500 
Lei.  fiind  ortodocşii,  de  10  ori  mai  mulţi  ca  uniţii  şi 
cu  aceleaşi  nevoi  de  ordin  religios-moral  ca  şi  ei, 
logic  ar  fi  ca  statul  să  acorde  pentru  înfiinţarea  alor 
100  parohii  suma  de  2.064.000  Lei.  Apoi  biserica 
unită  are  sute  de  parohii  cu  mai  puţin  de  100  su¬ 
flete,  ba  chiar  şi  cu  7 — 20  suflete,  tot  atâtea  infil- 

traţiuni  catolice,  cu  preoţi  salarizaţi.  D.  e.  în  arhi¬ 
episcopia  gr.-cat.  a  Blajului  din  738  de  parohii,  24 
au  sub  100  suflete,  41  sub  200  şi  45  sub  300  su¬ 
flete,  iar  din  634  filii,  peste  28 2  nu  au  nici  un 
suflet;  din  cele  pomenite  ca  filii  cu  un  oarecare 
număr  de  suflete,  acesta  nu  corespunde  realităţii  şi 
este  exagerat.  Dintre  filii  158  au  sub  10  suflete, 
76  sub  25  suflete,  iar  34  sub  50  suflete,  dacă 
luăm  de  bune  datele  induse  în  şematismul  Cle¬ 
rului  arhidiecezei  mitropolitane  gr.-cat.  de  Alba- 
lulia  şi  Făgăraş  pe  anul  1929,  tipărit  în  Blaj,  1929. 
Situaţia  în  celelalte  eparhii  unite  încă  nu  va  fi  altfel. 

Biserica  ortodoxă  este  prescurtată  la  acest  ca¬ 
pitol  cu  suma  de  1.564.000  Lei.  Nu  este  aceasta  un 
sprijin  făţiş  al  propagandei  catolice  în  ţara  noastră  ? 

Nedreptate  este  la  fel  şi  cu  ajutorarea  preo¬ 
ţilor  pensionaţi,  a  preoteselor  văduve  şi  a  orfanilor 
de  preoţi  Până  anul  trecut  această  sumă  era  pentru 
Biserica  ortodoxă  din  Ardeal  cu  200.000  Lei  mai 
mică  decât  cea  pentru  Biserica  imită.  Anul  acesta,  tot 
în  comisia  bugetară  s’a  majorat  suma  la  700.000  Lei 
ca  să  fie  egală  cu  a  Bisericei  unite  [stat.  471,  art  179]. 
Cu  toată  această  majorare  însă  şi  astăzi  se  face 
nedreptate  cu  Biserica  ortodoxă,  dup ăce  acestor  neno¬ 
rociţi  ai  soartei,  cu  pensiuni  derizorii  li  se  dă  tot 
atât  ca  şi  celor  uniţi,  deşi  sunt  aproape  încăodată 
atâţia  ca  uniţii. 

In  Ardeal  sunt  luaţi  în  buget  cu  diurnă  83  de 
protopopi  ortodocşi  la  circa  2 l/2  milioane  suflete, 
iar  la  uniţi  78  [stat  426,  ari  164],  deşi  sunt  aproape 
jumătate  cât  ortodocşii.  Deşi  decizia  Ministerului  de 
culte  No.  461.70  din  30  Octomvrie  1926,  stabileşte: 
„minimul  numărului  de  parohii  necesare  la  înfiin¬ 
ţarea  şi  funcţionarea  unui  protopopiat  subvenţionat 
de  stat  va  fi  25.  Numai  în  cazuri  escepţionale  şi 
binemotivate  vom  admite  înfiinţarea  şi  funcţionarea 
unui  protopopiat  cu  20  de  parohii  Dispoziţia  se  va 
aplica  cu  începere  dela  1  Ianuarie  1927.  Faţă  de 
aceste  vă  rugăm  să  binevoiţi  a  dispune  să  se  ia 
măsurile  cu  cale11,  totuşi  numai  ortodocşii  sau  con- 

format,  iar  uniţii  ba;  căci  altcum  nu  s’ar  putea  ex¬ 
plica  numărul  aşa  de  mare  al  protopopilor  uniţi  în 
raport  cu  al  ortodocşilor.  Aşa  de  pildă  găsim  în 
Şematismul  clerului  pag.  71,  că  Arhiepiscopia  imită 
a  Blajului  are  35  protopopiate,  dintre  cari  4  cu  sub  10 
parohii,  dintre  cari  protopopiatul  Mureş  Câmpia  are 
5934  suflete,  Ţichindeal  3987  suflete,  Odorheiu  2768 
suflete  şi  Treiscaune  3489  suflete,  cam  tot  atât  cât  o 
parohie  mai  mare  ortodoxă  [Şematismul  citat  pag.  71], 
şi  10  cu  sub  20  parohii  cari  primesc  diurnă  de  2000 
Lei  lunar,  ca  şi  protopopii  cari  au  20  parohii  [stat 
426].  Biserica  ortodoxă  s’a  conformat  deciziunei  de 
sus,  iar  uniţii  nu.  Desigur  că  şi  situaţia  din  celelalte 
eparhii  unite  va  fi  aceeaşi,  dar  lipsindu-ne  şema- 
tismele  nu  o  putem  controla.  In  întreaga  Biserică 
ortodoxă  din  România  [cu  sârhi  cu  tot]  simt  în  total 
230  de  protopopi,  iar  biserica  unită  are  78.  Ţinând 
cont  de  numărul  sufletelor  Bisericei  ortodoxe,  uniţii 
ar  trebui  să  aibă  numai  23  de  protopopi  salariaţi  de 
stat.  Iar  dacă  am  lua  de  bază  numărul  protopopilor 
uniţi  Biserica  ortodoxă  ar  trebui  să  aibă  780  proto¬ 
popi,  deci  cu  550  protopopi  mai  mulţi  decât  are 
astăzi.  Pe  seama  acestor  protopopi  luând  diurna 
medie  de  3000  Lei  lunar  ar  trebui  statul  să  dea  în 
total  19.800,000  Lei  anual.  Deci  numai  la  acest  capitol 
Biserica  ortodoxă  e  prescurtată  anual  cu  o  sumă  aşa 
de  considerabilă.  Protopopii  uniţi  neavând  credincioşi, 
nici  cerc  de  atribuţiune  aşa  de  larg  ca  cei  ortodocşi,  îşi 
folosesc  timpul  în  acţiuni  zadarnice  de  prozelitism  şi 
de  agitaţiuni  învrăjbitoare  de  suflete.  Oare  nar  fi 
timpul,  ca  Ministerul  Instrucţiunii  şi  Cultelor  să  facă 
după  4  ani  dela  deciziunea  dată  o  revizuire  a  pro¬ 
topopiatelor  unite  şi  să  aplice  şi  faţă  de  ei  dispo¬ 
ziţia  aplicată  faţă  de  ortodocşi?  In  proporţia  su¬ 
fletelor  uniţii  ar  trebui  să  aibă  în  loc  de  78  de  pro¬ 
topopi  numai  23. 

La  orice  instituţie,  numărul  slujbaşilor  trebuie 
să  fie  în  raport  cu  mărimea  ei  şi  cu  cercul  ei  de 
activitate.  Tot  aşa  şi  la  biserică.  Logic  ar  fi  ca  sluj¬ 
başii  să  fie  în  proporţie  cu  credincioşii  şi  cu  tre- 

buinţele  lor  sufleteşti.  Cu  toate  acestea  slujbaşii  bi- 
sericei  unite  sunt  în  număr  cu  mult  mai  mare  decât 
ai  Bisericei  ortodoxe,  în  raport  cu  numărul  sufle¬ 
telor  şi  cu  trebuinţele  lor.  Aşa  este  cu  protopopii, 
cu  studenţii  dela  institutele  teologice,  cu  canonicii 
etc.  cum  se  va  vedea  mai  la  vale. 

Pentru  complectarea  vacanţelor  de  preoţi  se 
creşte  în  institutele  teologice  sucrescenţa  necesară, 
în  proporţia  trebuinţelor  sufleteşti  ale  credincioşilor. 
Şi  numărul  clericilor  din  aceste  institute  ar  trebui 
să  fie  în  proporţie  cu  numărul  parohiilor  şi  al  su¬ 
fletelor  credincioşilor  bisericei.  Această  concluzie 
logică  o  desminte  bugetul  actual,  căci  uniţii  primesc 
întreţinerea  [bursă]  pentru  mai  mulţi  clerici  decât 
ortodocşii  din  Ardeal,  deşi  sunt  aproape  numai  ju¬ 
mătate.  Şi  acest  lucru  se  explică  prin  faptul,  că  în 
institutul  teologic  din  Blaj,  sunt  mulţi  cu  pregătire 
de  tot  inferioară  [1 — 2  clase  liceale]  cari  urmează 
cursul  de  morală,  câteva  luni  într’un  an  şi  sunt  trimişi 
să  păstorească  în  parohii  cu  câte  10 — 50  suflete,  de 
cari  sunt  destule.  Toţi  aceşti  moralişti  primesc  aceeaş 
bursă  ca  şi  ascultătorii  Academiilor  noastre  teolo¬ 
gice,  cu  pregătire  de  liceu.  Cu  protecţionismul  acesta 
ajung  uniţii  să  facă  preoţi  din  primari  de  sat  şi  din 
cantonieri  cu  pregătire  de  câteva  clase  primare,  în  sate 
unde  cei  cu  pregătire  complectă  nu  se  duc  şi  unde 
nici  nu  ar  fi  îndreptăţită  existenţa  unui  preot  şi  sa¬ 
larizarea  lui  din  partea  statului.  Cazuri  de  acestea 
se  pot  număra  destule  în  biserica  unită. 

O  altă  nedreptate  se  face  şi  cu  personalul  ecle- 
siastic  dela  mitropolii  şi  episcopii.  Statul  plăteşte  în 
Ardeal  la  2 ‘/a  mii.  ortodocşi  31  consilieri  eparhiali  [în 
care  număr  se  cuprind  şi  secretarii),  iar  la  uniţi , 
cari  sunt  aproape  numai  jumătate,  tot  atâţia  [stat 
421 — 4],  iar  la  romano  catolici  16  canonici  [consi¬ 
lieri].  După  dreptate  uniţii  ar  trebui  să  aibă  numai 
16  canonici.  Uniţii  cu  rom.  cat.  din  Ardeal  cari  sunt 
mai  puţin  decât  ortodocşii  au  cu  cel  puţin  16  cano¬ 
nici  mai  mulţi  decât  ortodocşii.  Statul  dă  bisericei 


268 


REVISTA  TEOLOGICĂ 


unite  la  acest  capitol  mai  mult  cu  3  milioane  la  sa¬ 
lariile  canonicilor,  decât  sar  cuveni.  Cunosc  reflec- 
siuniîe  ce  le  fac  uniţii  în  frunte  cu  cei  dela  Minister : 
că  acestea  sunt  drepturi  câştigate  şi  că  le-au  moştenit 
dela  răposata  monarhie  austro-ungară,  după  care 
mulţi  catolici  oftează  din  greu;  apoi  că  alta  este  or¬ 
ganizaţia  bisericei  unite  etc.  Este  adevărat  că  or¬ 
ganizaţia  bisericei  unite  şi  rom.  cat.  este  alta,  însă 
tocmai  în  baza  acestei  organizaţii  canonicii  acestor 
biserici  au  o  sferă  de  activitate  mult  mai  redusă 
ca  în  Biserica  ortodoxă.  La  biserica  rom.  cat..,  cu 
averi  aşa  de  considerabile,  plata  salariilor  cano¬ 
nicilor  din  partea  statului  este  deadreptul  o  ri¬ 
sipă.  Când  ştim  ce  mijloace  au  folosit  asupritorii 
de  eri  pentru  lăţirea  catolicismului  între  români,  prin 
aceşti  canonici  veniţi  dela  Propaganda  Fide  din 
Roma  şi  crescuţi  în  seminariile  catolice  din  Pesta, 
cari  sunt  exponenţii  acestei  expansiuni  catolice,  nu 
ar  trebui  tolerată  această  risipă  de  bani  cu  plătirea 
atâtor  canonici,  cari  n’au  îndreptăţirea  de  a  fi,  neavând 
nici  jurisdicţie,  nici  serviciu  care  să-i  reclame.  Şi  că 
este  aşa,  o  vedem  zilnic.  Canonicii  uniţi  sunt  tot  pe 
drumuri,  trimişi  să  facă  „misiuni  pastorale11  unde  se 
tem  de  „concurenţa"  ortodoxă.  Aşa  de  exemplu 
canonicul  misionar  Marianescu  dela  Lugoj  a  stat 
aproape  un  an  administrator  parohial  în  Cib  (jud. 
Hunedoara]  la  30  suflete  trecute  la  unire  cu  un  cleric 
respins  dela  hirotonie  din  cauza  lipsei  de  cvalificaţie, 
ca  să  recâştige  la  „sfânta  unire"  pe  credincioşii 
trecuţi  la  ortodoxie.  Văzând  că  tot  misionarismul 
plătit  cu  bani  grei  de  stat  şi  din  „intenţiunile"  pri¬ 
mite  dela  Roma,  [o  mască  deghizată  pentru  banii 
ce  se  trimit  pentru  o  cât  mai  aprigă  propagandă 
catolică]  este  înzadar  şi  fără  rezultat,  a  trecut  la 
Cugir,  unde  este  astăzi  administrator  parohial.  Pentru 
ca  însă  să  nu  slăbească  unitismul  în  comuna  Cib, 
episcopia  din  Lugoj  a  cumpărat  aici  case  parohiale  şi 
loc  de  biserică,  le-a  dat  ajutoare  pentru  zidirea  bi¬ 
sericei,  ba  se  spune  de  cei  din  partea  locului,  că 
au  primit  spre  acest  scop  chiar  dela  Preşidenţia 

Consiliului  de  Miniştri  un  ajutor  neînsemnat  (!)  de 
600.000  Lei  [şasesutemii] ! 

Oare  aceasta  să  fie  menirea  canonicilor  şi  a 
banilor  fondurilor  secrete  dela  presidenlie  şi  dela 
alte  ministere,  ca  să  se  facă  propagandă  catolică 
pe  banii  statului?  Nu  se  va  găsi  oare  nimeni  ca  să 
pună  stavilă  acestei  risipe,  prin  reducerea  numărului 
canonicilor  şi  prin  controlul  necesar,  ca  banii  statului 
să  nu  se  folosească  spre  scopuri  prozelitistice  în 
detrimentul  majorităţii  credincioşilor  ţării? 

Ce  rost  poate  avea  la  episcopiile  catolice  din 
Oradea-mare  şi  Alba-Iulia,  cu  averi  considerabile 
şi  cu  abia  atâtea  suflete  cât  2  protopopiate  ortodoxe, 
şi  încă  nu  din  cele  cu  mai  mulţi  credincioşi,  ca  statul 
să  le  plătească  câte  8  [opt]  canonici,  pe  când  la  epi¬ 
scopiile  ortodoxe  din  Ardeal  [Arad,  Cluj,  Oradea- 
mare  şi  Caransebeş]  numai  câte  5  consilieri,  dintre 
cari  unul  îndeplineşte  funcţia  de  revizor  eparhial  şi 
altul  de  secretar? 

O  altă  nedreptate  este  luarea  în  buget  a  dife¬ 
ritelor  cheltuieli  în  o  sumă  globală  pentru  Biserica 
ortodoxă  şi  unită  din  Ardeal  şi  aceasta  cu  scopul 
vădit,  ca  să  nu  se  poată  controla  cum  se  împart 
aceste  cheltuieli.  Corect  ar  fi  ca  şi  aceste  sume  să 
se  treacă  în  buget  separat,  nu  la  articoli  comuni, 
spre  a  şti  fiecare  la  ce  are  dreptul.  Altcum  aceste 
ajutoare  se  împart  după  consideraţiuni  politice  sau 
de  alt  ordin,  fără  ca  biserica,  căreia  i  sau  destinat 
banii  să  fie  în  măsură  să  constate,  dacă  aceşti  bani 
de  fapt  sau  folosit  spre  scopul  căruia  au  fost  de¬ 
stinaţi  şi  după  dreptate  împărţiţi,  sau  după  iscu¬ 
sinţa  cutărui  inspector  sau  director  general  din  Mi¬ 
nister,  care  fiind  unit  trage  jar  la  oala  bisericei  sale, 
în  detrimentul  Bisericei  ortodoxe,  din  ca  uză  că  la 
Minister  nu  se  lucrează  după  o  normă  stabilită,  ci 
în  mod  arbitrar  şi  fără  cunoştinţă  de  cauză.  Şire¬ 
tenia  e  cusută  cu  aţă  albă! 

Aşa  de  exemplu  în  bugetul  anului  1929  la  pag. 
8  cap.  III  art.  31  s  a  luat  suma  de  3.000.000  Lei 

„ajutoare  pentru  biserica  ortodoxă  şi  unită  din  să- 
cuime  şi  din  munţi“.  Ori  din  această  sumă  la  repe- 
ţite  cereri  şi  intervenţii  personale  şi  în  scris  nu  s  a 
pus  nici  un  ban  la  dispoziţia  Arhiepiscopiei  din  Sibiu, 
cum  s’a  făcut  în  alţi  ani  spre  a-i  împărţi  parohiilor 
şi  preoţilor  din  acele  ţinuturi,  cari  luptă  cu  greutăţi 
materiale  cu  mult  mai  mari  decât  preopi  celorlalte 
ţinuturi,  lipsind  sesiile  parohiale  şi  urma  împrejură¬ 
rilor  de  viaţă  specifice.  Cota  parte  din  acest  ajutor 
pe  seama  Arhiepiscopiei  ortodoxe  din  Sibiu  a  îm- 
părpt-o  fostul  ministru  de  culte  după  bunul  său  plac, 
şi  ar  fi  interesant  de  ştiut,  dacă  de  fapt  s’au  folosit 
spre  scopul  pentru  care  s’au  destinat  aceşti  bani. 
Cert  este,  că  aceste  parohii  şi  preopi  lor  nu  au  primit 
nici  im  ban  din  ajutorul  destinat  pe  seama  lor  cu 
ştirea  ierarhiei  bisericeşti  Această  procedură  este 
legală  şi  în  conformitate  cu  principiile  de  dreptate 
şi  legalitate  ale  unui  partid  ce  a  venit  în  numele 
democrapei? 

O  altă  nedreptate.  Pe  când  economii  dela  Aca¬ 
demiile  teologice  ortodoxe  din  Ardeal  se  plătesc 
cu  leafă  de  3250  Lei  lunar  [stat  416 — 420],  pe  atunci 
la  Institutele  teologice  unite  cu  4360  Lei  lunar  [stat 
425],  deci  cei  din  urmă  primesc  cu  1110  Lei  lunar 
mai  mult  decât  cei  dintâi. 

La  Institutele  teologice  unite  din  Ardeal  se  plă¬ 
teşte  câte  un  secretar  cu  1000  Lei  diurnă  lunară, 
în  acelaş  timp  însă  Academiilor  teologice  ortodoxe 
U  se  refuză  consecvent  an  de  an  de  când  cer  şi 
pe  seama  lor  luarea  în  buget  a  câte  unui  secretar, 
atât  de  necesar  unei  institupi  cu  atâtea  agende  de 
birou  Cum  se  numeşte  acest  tratament  şi  unde  este 
echitatea  ? 

Şi  mai  inexplicabil  este  cazul  următor:  Până 
în  anul  1929  s’au  plătit  pentru  orele  suplimentare 
ale  profesorilor  dela  Academiile  ortodoxe  şi  unite 
din  Ardeal  sumele  corespunzătoare.  In  anul  acesta 
însă  Arhiepiscopiei  ortodoxe  din  Sibiu  după  in¬ 
formaţiile  ce  le  depnem  i  se  refuză  plata  ace¬ 
stei  sume,  cu  toate  intervenţiile  nenumărate  per- 

sonale  şi  în  scris  făcute  pe  lângă  Ministerul  Instruc¬ 
ţiunii  şi  al  Cultelor  —  şi  până  acuma  nu  s’a  revenit 
asupra  refuzului.  In  acelaş  timp  însă  Institutelor  teolo¬ 
gice  imite  în  bugetul  anului  1930  li  sa  acordat  100.000 
Lei  pentru  orele  suplimentare  [art.  164  stat  425],  cu 
40.000  Lei  mai  mult  ca  în  anul  1929,  când  spre  acest 
scop  sau  bugetat  numai  60.000  Lei  [stat  99 — /1929]. 
Chiar  şi  Institutelor  teologice  rom.  catolice  de  rit 
latin  din  Alba-Iulia  şi  Timişoara  li  se  dă  anual 
30.000  Lei  [stat  437 — 165],  iar  celor  ortodoxe  nimic. 
Oare  nu  este  prea  evidentă  această  părtinire  făţişe 
a  catolicismului,  cu  desconsiderarea  celei  mai  ele¬ 
mentare  echităţi? 

Totasemenea  anual  s’a  cerut  de  Mitropolia  or¬ 
todoxă  din  Sibiu  luarea  unei  sume  în  buget  pentru 
refacerea  localului  Seminarului  şi  Academiei  teo¬ 
logice,  care  a  devenit  impropriu  pentru  numărul  mare 
de  elevi  şi  studenţi;  dar  consecvent  a  fost  refuzată. 
Pentru  refacerea  localului  Seminarului  din  Blaj  însă 
de  câţiva  ani  s’a  dat  regulat  suma  de  500.000  Lei 

Pe  când  din  sumele  acordate  Bisericii  ortodoxe 
se  fac  reduceri  în  acelaş  timp,  pe  lângă  cazurile  de 
nedreptate  înşirate,  mai  găsim  că  în  bugetul  Mitro¬ 
poliei  unite  din  Blaj  s’a  luat  în  anul  acesta  suma  de 
200.000  Lei  [art.  122  p.  21]  pentru  biblioteca  mitro¬ 
politană,  sumă  votată  din  nou,  precum  şi  suma  de 
100.000  Lei  pentru  mănăstirea  unită  din  Bixad  [ju¬ 
deţul  Satu  mare],  care  până  acuma  nu  au  fost  luate 
în  buget  [stat  390  art.  33]. 

La  titlul:  „zidiri  de  biserici  şi  case  parohiale11 
pentru  întreaga  Biserică  ortodoxă  cu  13  milioane 
suflete  se  prevăd  4.000.000  Lei  [art.  156  p.  25]  din 
cari  300.000  Lei  pentru  construirea  capelei  dela  aşe- 
zămintele  spitaliceşti  „Regina  Maria“  din  Bucureşti 
şi  1  milion  pentru  noua  biserică  ortodoxă  din  Arad, 
deci  mai  rămân  abia  2.700.000  Lei  ca  ajutoare  pentru 
parohiile  sărace,  cam  atât  cu  cât  se  poate  zidi 
o  biserică  modestă,  pe  când  pentru  biserica  unită 
se  dau  600.000  Lei  [art  179  stat  471],  deşi  i  s’ar  cu- 

veni  după  dreptate  numai  jumătate  din  ce  primeşte 
Biserica  ortodoxă. 

Că  sprijinul  statului  nu  este  nici  pe  departe 
mulţumitor  pentru  diferitele  nevoi  arzătoare  ale  Bi- 
sericei  ortodoxe  o  constatăm  cu  durere  şi  mâhnire 
din  ştergerea  din  buget  a  multor  sume  ce  până 
acuma  erau.  Astfel  sa  şters  în  1929  şi  minima¬ 
lele  sume  ce  au  fost  luate  până  atunci  pe  seama 
Bisericei  ortodoxe  pentru  „procurarea  de  cărţi 
de  ritual,  icoane  [art.  23]  procurare  de  vase  sacre, 
obiecte  bisericeşti,  ornate  (art.  34]  fond  pentru  în¬ 
fiinţarea  şi  înzestrarea  bibliotecilor  parohiale  şi 
populare  cu  cărţi  şi  reviste  [art.  25]  fond  pentru 
opere  pastorale  şi  de  propagandă  religioasă,  cul¬ 
turală  [art.  26]  toate  la  cap.  III  pag.  8  din  bugetul 
anului  1928  în  sumă  de  1.800.000  Lei.  Această  sumă 
nu  o  mai  găsim  în  1930.  Când  ştim,  cât  au  suferit 
bisericile  noastre  în  timpul  răsboiului  şi  cât  sunt  ele 
de  lipsite  de  cele  mai  necesare  obiecte  ale  cultului, 
cu  durere  trebuie  să  constatăm  cât  de  puţină  grijă 
arată  statul  nostru  în  scumpetea  ce  creşte  zi  de  zi 
pentru  înzestrarea  lăcaşurilor  dumnezeeşti  cu  cele 
necesare. 

Zilnic  cetim  în  foi,  că  forurile  bisericeşti  vor 
să  arate  o  mai  largă  solicitudine  faţă  de  studenţii 
cari  voesc  să-şi  complecteze  studiile  în  străinătate 
spre  a  avea  un  cler  bine  pregătit  şi  la  înălţimea 
chemării  sale.  Cum  Biserica  este  săracă  şi  nu  are 
mijloace  suficiente  spre  acest  scop,  a  cerut  ajutoare 
dela  stat.  Cum  ştie  statul  să  ajute  Biserica  orto¬ 
doxă  în  scopul  creşterii  clerului  său,  e  semnificativ 
faptul,  că  acordă  bagatela  sumă  de  650.000  Lei  [art. 
178  stat  470]  pe  când  uniţilor  li  se  acordă  100.000  Lei 
[art.  179  stat.  471],  deci  cu  50%  mai  mult  decât  li  s’ar 
cuveni.  In  proporţia  sufletelor  Biserica  ortodoxă  ar 
trebui  să  primească  cu  400.000  Lei  mai  mult  decât 
primeşte  astăzi. 

Acum  să  revenim  la  cel  mai  revoltător  protec- 
ţionism  ce  se  poate  închipui.  Aici  se  vede  şi  mai 

mult  decât  în  cazurile  de  sus,  cât  de  iscusiţi  sunt 
funcţionarii  uniţi  din  Ministerul  Instrucţiunii  şi  cul¬ 
telor,  cât  de  lipsiţi  sunt  ei  de  orice  scrupul  moral 
şi  cât  de  nepăsători  simt  ceilalţi  din  Minister,  de  se 
pot  face  astfel  de  lucruri  şi  nedreptăţi  strigătoare 
la  cer,  ca  cele  ce  urmează. 

Arhiepiscopia  ortodoxă  din  Sibiu  a  cerut  de 
câţiva  ani,  ca  funcţionarii  săi  mai  buni  şi  cu  o  ve¬ 
chime  mai  mare  să  fie  avansaţi  în  gradul  de  leafă 
imediat  superior.  Aceasta  era  o  cerere  justă  şi  în¬ 
dreptăţită,  căci  era  vorba  de  funcţionarii  cari  nu 
beneficiau  de  gradaţii  şi  astfel  erau  sortiţi  să  ser¬ 
vească  toată  viaţa  cu  aceiaşi  leafă.  Pe  motiv  de 
cruţare,  cu  toate  intervenţiunile  repetate,  a  fost  con¬ 
secvent  refuzată.  S’a  împăcat  însă  cu  situaţia,  căci 
înţelegea,  că  ţara  luptă  cu  greutăţi  financiare  de¬ 
stul  de  mari  şi  credea  că  măsurile  pentru  economii 
se  vor  aplica  pe  toată  linia,  faţă  de  toţi.  Mare  i-a 
fost  însă  mirarea  şi  indignarea  când  a  văzut  în 
bugetul  Cultelor  pe  1929  pag.  104  stat.  95,  că  la  Mi¬ 
tropolia  din  Blaj  în  anul  1929  au  fost  avansaţi  fără 
escepţie  toţi  funcţionarii,  cu  sume  destul  de  con¬ 
siderabile,  cari  fac  la  an  un  spor  de  circa  un  mi¬ 
lion  Lei.  [Să  se  compare  bugetul  pe  1928  stat  91 
pag.  81).  Această  majorare  s’a  menţinut  şi  în  bu¬ 
getul  anului  1930.  Astfel  sa  majorat  leafa  unui  şef 
de  serviciu  ci.  III  dela  1350  Lei  la  2250  Lei,  la  fel 
cu  agregaţii  dela  universitate,  care  cu  accesoriile  se 
ridică  la  dublu. 

Pentru  o  comparaţie  mai  uşoară  o  să-i  înşirăm 
indicând  în  paranteză  leafa  de  bază  din  anul  1928. 

Directorul  cancelariei . Lei  2250  [1350] 


Secretar  mitropol.  arhid .  1450  [1300] 

Doi  secretari  consistoriali .  1450  [1050] 

Primcontabil  .  „  1450  [1350] 

Contabil  consistorial  .  „  1450  [1150] 

„  şef .  „  1600  [1250] 

Cassier  .  „  1450  [1250] 

Controlor .  „  1350  [1150] 

Arhivar . Lei  1150  [700] 

Impiegat  arhivar .  850  [650] 

. . ,750  [550] 

„ .  „  500  [450] 

Aceiaşi  funcţionari  la  Consiliul  arhiepiscop  esc  din 
Sibiu,  de  ani  de  zile  rămân  cu  aceeaşi  leafă,  precum 
urmează,  stat  9  pag.  35  din  1929.  Suma  din  paran¬ 
teză  este  cea  dela  Blaj. 

Şef  de  serviciu  cl.  I  [contabil  şef]  Lei  1450  [1600] 


„  „  „  „  III  [casier]  .  .  „  1350  [1450] 

„  „  birou  „  II  [contr.,  arh.]  „  1050  [1350] 

Impiegat  cl  I  [arhivar] . .  600  [850] 

„II  .  500  [750] 


Ne  întrebăm  însă  ce  rost  au  la  un  consistor  pe 
lângă  10  canonici  [consilieri]  2  directori  [admini¬ 
strativ  şi  de  cancelarie]  plătiţi  cu  leafă  de  consilieri 
eparhiali  şi  trei  [3]  secretari  consistoriali  la  Blaj, 
[art.  164  stat  421]  la  Lugoj  3  secretari  consistoriali 
[stat  423]  şi  la  Gherla  şi  Orade  [stat  422  şi  424]  câte 
2  secretari,  pe  când  la  toate  consistoviile  ortodoxe 
s’a  admis  numai  câte  un  secretar  eparhial  şi  acela 
dintre  consilieri.  înainte  cu  3  ani  s’au  dat  chiriarhilor 
ortodocşi  câte  un  şef  de  cabinet ,  cari  în  anul  1928 
au  fost  şterşi  din  buget  pe  motivul  economiilor  bu¬ 
getare. 

Ministerul  Cultelor  în  decursul  anului  1928  şi 
1929  a  trimis  mai  multe  ordine,  prin  cari  se  inter¬ 
zicea  complectarea  posturilor  vacante  de  funcţionari, 
chiar  dacă  sunt  luate  în  buget.  In  acelaş  timp  ce  ne 
este  dat  să  vedem?  Nu  este  de  ajuns,  că  la  Con- 
sistorul  din  Blaj  sau  avansat  toţi  funcţionarii,  după 
cum  am  arătat,  dar  s’au  creiat  posturi  nouă,  cum  e 
postul  de  director  administrativ  cu  leafă  de  con¬ 
silier  [2200  Lei  plus  accesoriile]  şi  2  posturi  de  oa¬ 
meni  de  serviciu,  cari  în  anul  1928  nu  erau.  Con¬ 
statăm  deci  cu  indignare,  că  se  fac  economii  pe  spa¬ 
tele  Bisericei  „dominante"  ortodoxe,  ca  să  se  pro- 

iejeze  fără  nici  o  rezervă  Biserica  unită  şi  să  se 
creieze  sinecuvi  pentru  oamenii  ei.  înseamnă  aceasta 

egalitate,  libertate  şi  deopotrivă  protecţiune? 

In  toamna  anului  1929  s’a  intervenit  prin  adrese 
şi  personal  din  partea  chiriarhilor  ortodocşi,  ca  să 
se  repare  nedreptăţile  înşirate  mai  sus,  dar  fără 
nici  un  rezultat,  căci  la  Ministerul  Instrucţiunii  şi 
cultelor  nu  s’a  luat  în  considerare  nici  o  intervenţie. 
Mai  târziu,  înainte  de  a  se  vota  bugetul  în  par¬ 
lament,  s’a  prezentat  un  grup  de  parlamentari  cu  un 
memoriu  atât  la  dl  Ministru  al  Instrucţiunii  N.  Co- 
stăchescu,  şi  ia  dl  Ministru  al  Finanţelor  Mad- 
giaru,  cari  au  recunoscut  favoritismul  ce  s’a  făcut 
Bisericei  unite,  dar  au  declarat,  că  nu  se  poate 
împlini  cererea  celorlalte  eparhii  de  a  se  avansa 
funcţionarii  şi  a  se  lua  sume  în  plus  peste  bugetul 
anului  1929,  iar  cele  trecute  în  buget  nu  se  pot 
şterge.  Să  recunoşti  o  nedreptate  şi  să  o  menţii  mai 
departe  şi  în  acelaş  timp  să  te  contrazici  în  apli¬ 
carea  acestor  principii  este  cel  mai  cras  iezuitism 
ce  se  poate  închipui  şi  o  cinică  sfidare  şi  pălmuire  a 
dreptăţii! 

Cu  un  astfel  de  tratament  maşter,  arătat  con¬ 
secvent  de  toate  guvernele  ţării,  iar  de  cel  actual  şi 
mai  scandalos.  Biserica  ortodoxă  nu  va  putea  sati¬ 
sface  îndatoririlor  sale  pentru  viitorul  neamului  nostru. 

Biserica  ortodoxă  e  jertfită  pretutindeni  ca  sub 
Unguri. 

In  loc  să  se  menţină  în  buget  micile  ajutoare 
luate  de  5  ani  în  aceeaş  sumă,  se  taie  şi  se  reduc 
şi  din  puţinul  avut,  ca  în  schimb  să  se  dea  biseri¬ 
cilor  neortodoxe,  şi  în  special  bisericei  imite,  cu  ne¬ 
miluita.  Nici  într’un  stat  turcesc  nu  ar  fi  posibil  un 
astfel  de  tratament  al  unei  Biserici,  care  are  ma¬ 
joritatea  credincioşilor  [75%]. 

Rugăm  pe  dl  Maniu  şi  pe  tovarăşii  săi  din  gu¬ 
vern  să  spună,  dacă  e  just  şi  echitabil  să  sprijinească 
minoritatea  în  detrimentul  majorităţii  zdrobitoare  a  ce¬ 
tăţenilor,  din  contribuţiile  şi  dările  cărora  se  spri- 

jinesc  bisericile  cu  averi  considerabile  şi  tendinţe 
mai  mult  sau  mai  puţin  centrifugale  ? 

Ne-ar  putea  spune  oare  clarissimii  domni  Coltor 
şi  Man,  ambii  deputaţi  şi  membrii  ai  comisiei  fi¬ 
nanciare  parlamentare,  dacă  e  „legal",  „moral"  şi 
„creştinesc"  lucru  ce  s’a  făcut  în  Minister  şi  apoi 
în  comisia  bugetară,  desigur  şi  la  insistenţa  lor,  ca 
să  se  şteargă  dela  Biserica  ortodoxă  atâtea  sume, 
pe  motive  de  economii,  ca  în  acelaş  timp  să  se  dea 
Bisericei  unite  tot  ce  a  cerut,  cum  am  văzut  mai  sus  ? 

Noi  nu  am  cerut  să  se  ia  dela  biserica  unită 
ce  i  se  cuvine.  Când  însă  statul  luptă  cu  aşa  de  mari 
greutăţi  financiare  noi  pretindem  ca  statul,  dacă  are 
de  unde,  să  sprijine  în  aceeaş  măsură  toate  bise¬ 
ricile,  iar  când  voeşte  să  facă  economii  atunci  să 
le  facă  pe  spatele  tuturor  de  o  potrivă,  dar  nu  pe 
unii  să-i  îmbuibe,  iar  altora  să  le  ia  şi  strictul  ne¬ 
cesar. 

Unde  este.  Domnilor  Miniştri,  mult  trâmbiţata 
legalitate  şi  dreptate,  în  numele  căreia  aţi  luat  frâ¬ 
nele  conducerii?  Avea-veţi  D-Voastră  tăria  sufle¬ 
tească  şi  curajul  ca  să  reparaţi  o  nedreptate  ce  se 
face  Bisericei  ortodoxe  şi  să  o  puneţi  în  posesiunea 
drepturilor  ce  i  se  cuvin?  Nu  ne  vine  să  credem, 
căci  ştim  cum  se  lucrează  şi  ce  consideraţiuni  po¬ 
litice  şi  confesionale  se  au  în  vedere.  Am  dori  să 
fim  desminţiţi,  căci  noi  am  fi  cei  dintâi  să  recunoa¬ 
ştem,  când  se  va  schimba  ceva  în  bine. 

Noi  nu  vom  înceta  să  atragem  atenţiunea  celor 
chemaţi  şi  opiniei  publice  asupra  acestor  lucruri 
dureroase,  în  fiecare  an,  în  nădejdea  că  vom  con¬ 
tribui  într  o  măsură  cât  de  mică  la  îndreptarea  acestor 
stări  de  lucruri  atât  de  păgubitoare  Bisericei  orto¬ 
doxe  şi  prestigiului  ei  de  Biserică  cu  adevărat  do¬ 
minantă. 

Pe  de  altă  parte  ar  fi  de  dorit  ca  pe  viitor 
cei  18  chiriarhi  solidari  să  facă  demersurile  cu¬ 
venite  la  cei  în  drept  din  bună  vreme,  mult  îna¬ 
inte  de  compunerea  şi  votarea  bugetului  în  parla- 

ment,  pentru  a  se  da  Bisericei  ortodoxe  ce  i  se 
cuvine  după  dreptate,  în  măsura  care  se  dă  ce¬ 
lorlalte  biserici  şi  în  măsura  necesităţilor  ei.  Sf. 
Sinod  prin  Consiliul  central  bisericesc  ar  trebui 
să  institue  o  comisie  cu  reprezentanţi  din  toate  epar¬ 
hiile,  care  să  adune  toate  datele  de  lipsă  şi  să  com¬ 
pună  un  buget  real,  ţinând  cont  de  trebuinţele  ge¬ 
nerale  ale  Bisericei  şi  ale  eparhiilor  în  speciaL  Pre¬ 
zentat  acest  buget  de  chiriarhii  în  bloc  dlui  Ministru 
Preşedinte,  dlui  Ministru  de  finanţe  şi  de  Instruc¬ 
ţiune  şi  culte  şi  susţinut  în  secţiunile  camerei  şi 
apoi  în  parlament  de  toţi  parlamentarii  ortodocşi, 
solidari  fără  deosebire  de  culoare  politică,  nu  credem 
să  nu  se  accepte  ce  este  just  şi  posibil. 

Şi  dacă  totuşi  şi  în  viitor  s’ar  continua  cu  si¬ 
stemul  de  astăzi,  credem  că  chiriarhii  ortodocşi, 
membrii  ai  Senatului  şi  senatorii  şi  deputaţii,  mem¬ 
brii  devotaţi  ai  Bisericii  ortodoxe,  se  vor  ridica  toţi 
ca  unul  în  corpurile  legiuitoare  cu  ocazia  votării 
bugetului  statului,  să  ceară  ca  să  înceteze  această 
sfidătoare  jicnire  şi  ilegalitate  ce  se  face  Bisericei 
ortodoxe. 


Părintele  NICHIFOR. 


MIŞCAREA  LITERARĂ. 

IN  SLUJBA  MISIONARISMULUI  ORTODOX  de  P.  SI.  Sa, 
Episcopul  Dr.  Grigorie  Comşa.  Contribuţii  la  problema  mi¬ 
siunii  interne  a  Bisericii,  prin  intensificarea  predicei  misionare, 
îndrumarea  tineretului  şi  organizarea  carităţii  creştine.  —  Arad, 
1930,  pag.  310,  preţul  Lei  100— . 

Prea  Sfinţitul  episcop  Grigorie  a  scos  din  tipar  o  nouă 
carte,  a  39-a,  socotind  tot  ce  a  publicat  până  acum  în  volum 
şi  în  broşuri.  Simpla  informaţie  pune  îndeajuns  în  evidenţă  pe 
episcopul  cărturar,  pe  lângă  titlul  consacrat  în  opinia  publică 
de  episcop  misionar. 

Noua  carte  este  închinată  problemei  misionare  în  Biserica 
noastră  ortodoxă  românească.  Şi  e  scrisă  după  aproape  5  ani 
de  apostolat,  cu  cuvântul  şi  cu  fapta,  în  drumul  celor  235  de 
vizitaţii  canonice  a  peste  200  parohii  din  eparhia  sa ;  pretutindeni 
propoveduind  cu  putere  cuvântul  de  evanghelizare,  trezind  con¬ 
ştiinţele  lâncezite  Ia  răspunderea  pentru  mântuirea  sufletului  şi 
stăvilind  avalanşa  sectarismului  primejdios,  ce  inundase  marginea 
apuseană  a  Ţării. 

Rodul  ostenelelor  şi  experienţelor  P.  Sf.  Sale  este  depus 
spre  cunoştinţa  tuturor  în  vre-o  8  volume  de  predici,  14  broşuri 
scrise  împotriva  sectarilor,  alte  4  cărţi  şi  broşuri  de  îndrumări 
pastorale,  7  studii  asupra  problemelor  sociale,  2  volume  de  pilde 
şi  predici  pentru  viaţa  creştină  şi  o  carte  de  rugăciuni. 

In  timpul  din  urmă  P.  S.  Sa  şi-a  îndreptat  atenţiunea  asupra 
întregului  complex  al  misiunii  interne,  cu  gândul  de  a  lămuri  pro¬ 
blema,  evidenţiind  deosebirea  între  misionarism  şi  pastoraţie. 
Rodul  acestei  preocupări  este  cartea  aceasta  mai  nouă,  scrisă 
în  stil  simplu,  dar  vioiu  şi  captivant. 

O  simplă  expunere  a  cuprinsului  îi  va  arăta  valoarea 
deosebită  în  orientarea  şi  îndrumarea  misionarismului,  îmbrăţişat 
cu  tot  mai  multă  intensitate  de  preoţim  ea  conştientă  a  Bisericii 
noastre. 

Dela  început  chiar,  cartea  dă  definaţia  misiunii  interne : 
„...totalitatea  acelor  lucrări,  pe  cari  cei  în  drept  le  îndeplinesc 
pentru  vestirea  cuvântului,  pentru  înoirea  vieţii  din  credinţă, 
pentru  trezirea,  înviorarea,  redeşteptarea  vieţii  creştine. . .  Misiunea 

este  internă  şi  externă,  dupăcum  activitatea  se  referă  la  cei  de 
o  credinţă,  sau  la  cei  de  altă  credinţă,  ori  chiar  nebotezaţi“. 
Iar  mai  la  vale  adaogă :  „Când  se  organizează  o  operă  cre¬ 
ştină  de  ajutorare  benevolă  pentru  combaterea  şi  înlăturarea 
unor  stări  anormale  pe  terenul  vieţii  religioase  morale,  atunci 
desvoltăm  misiune  internă.  La  misiunea  internă  aparţine. . .  şi 
îngrijirea  de  bolnavi  şi  săraci".  Adecă  misiunea  prin  cuvânt 
trebue  să  fie  însoţită  de  misiunea  faptei.  Şi  în  conciuziune  P. 
Sf.  Sa  stabileşte :  „. .  .misiunea  internă  cuprinde  organizarea 
tuturor  forţelor  unei  Biserici  în  interior  pentru  răspândirea  cuvân¬ 
tului  divin,  în  graiu  şi  scris,  cu  mijloace  extraordinare,  pentru 
practicarea  carităţii  creştine  şi  a  asistenţei  sociale". 

Potrivit  acestor  precizări,  cartea  se  ocupă  de  necesitatea 
activităţii  misionare  în  Biserica  ortodoxă  română,  socotind  sosit 
timpul  pentru  organizarea  faptei  creştine,  care  ne  va  salva  orto¬ 
doxia.  In  acest  scop  desluşeşte  rostul  predicei  misionare,  faţă 
de  predica  de  rând  (pastorală),  accentuând  necesitatea  genera¬ 
lizării  misiunilor  religioase  pentru  popor. 

In  aceste  cadre,  la  întâiul  loc  se  ocupă  de  îndrumarea  şi 
organizarea  tineretului,  luând  de  baza  normele  de  organizare  a 
Societăţii  „Sf.  Gheorghe"  din  mitropolia  noastră  şi  dând  pre¬ 
ţioase  orientări  pentru  conducătorii  acestei  societăţi,  spre  a  putea 
face  educaţia  tineretului  în  spirit  creştin.  In  această  legătură  se 
ating  problemele:  dragostea  către  natură  şi  tineretul,  — Dumnezeu 
în  natură  şi  artă,  —  convorbiri  şi  excursiuni  cu  tineretul ;  jocurile 
Iui  —  dându-se  schiţe  de  cuvântări  pentru  tineret,  ce  vor  putea 
fi  utilizate  cu  mult  succes. 

Orientările  preţioase  şi  îndemnurile  la  organizarea  tinere¬ 
tului  ortodox,  sunt  sprijinite  pe  exemplele,  ce  le  putem  lua  şi 
dela  alţii,  îndeosebi  dela  Asociaţia  catolică  a  Tinerimii  franceze, 
ale  cărei  statute  se  tipăresc  în  toată  extensiunea,  cum  de  altfel 
cartea  cuprinde  şi  alte  statute  şi  regulamente  de  organizare  a 
Asociaţiilor  preoţeşti  şi  a  diferitelor  societăţi  şi  asociaţii  misionare 
şi  caritative. 

Un  capitol  special  se  ocupă  de  rolul  misionar  al  monahilor 
ortodocşi,  iară  altul  de  presa  noastră  bisericească. 

Apoi  trece  la  organizarea  carităţii  creştine,  cerându-ne : 
„In  numele  Domnului  să  facem  deci  totul,  iar  nu  în  numele 
umanitarismului  rău  înţeles  şi  al  economiei  sociale. . .  Să  venim 
deci  în  ajutorul  statului  şi  comunelor,  propagând  dragostea 
creştină  a  faptelor". . . 

Eu  îndrăznesc  să  solicit  mai  mult,  decât  să  venim  numai 
într’ajutor. . .  Biserica  însăşi  să  ia  în  mână  problema  organizării 
carităţii  creştine,  să  meargă  în  frunte  şi  aşa  fel,  ca  statul  şi 
comuna  să  se  simtă  îndemnate  a  se  asocia  Bisericii,  —  cu 
mijloacele  lor  materiale  mai  bogate,  —  în  activitatea  de  asi¬ 
stenţă  socială  publică,  de  asistenţă  a  bolnavilor  şi  a  săracilor, 

de  ocrotire  a  pruncilor,  a  copiilor  mici  a  şcolarilor,  a  copiilor 
părăsiţi,  a  orfanilor,  a  minorilor,  a  copiilor  nelegiuiţi.  Şi  la  iei. 
Biserica,  prin  slujitorii  ei,  trebue  să  stea  în  fruntea  combaterii 
alcoolismului,  prin  societăţi  de  temperanţă;  să  desfăşoare  acţiunea 
pentru  ameliorarea  creşterii  natalităţii,  prin  trezirea  conştiinţei  de 
mamă  şi  a  răspunderii  pentru  vinovăţia  strigătoare  la  cer,  a 
uciderii  fătului  şi  a  păcătosului  sistem  de  un  copil,  aşa  de  pri¬ 
mejdioase  pentru  viaţa  neamului.  Biserica  trebuie  să  găsească 
mijloacele  eficace  pentru  combaterea  boalei  sociale  şi  religioase 
a  divorţurilor  şi  a  celei  mai  crâncene  boale  fizice,  tuberculoza, 
asociindu-şi  toţi  factorii  vieţii  publice  în  organizarea  cruciadei 
de  repopulare  a  ţinuturilor,  bântuite  de  o  plagă  sau  alta. 

La  fel  trebue  să  îmbrăţişeze  Biserica  problema  muncii,  căci 
şomajul  nu  e  numai  o  chestiune  socială,  ci  şi  una  religioasă, 
cunoscut  fiind,  că  mizeria  fizică,  din  lipsa  de  lucru,  e  cuibul  imora¬ 
lităţii  şi  păcătoşeniei.  In  reglementarea  muncii  şi  a  raportului 
dintre  muncitori  şi  patroni,  Biserica  va  duce  duhul  Iui  Hristos, 
duhul  dreptăţii  Lui,  în  locul  „dreptăţii  umanitare",  adeseori  de¬ 
terminată  de  puterea  celui  mai  tare. 

Toate  aceste  probleme  social-creştine  îşi  găsesc  în  cartea 
P.  Sî.  Sale  o  luminoasă  orientare,  sprijinită  pe  părerile  celor 
mai  de  seamă  scriitori  români  şi  streini. 

Realizările  Bisericii  ortodoxe  române  pe  teren  misionar- ca- 
ritativ  sunt  schiţate  pe  mitropolii  şi  eparhii.  In  Bucureşti  lucrează, 
cu  succese  remarcabile,  căminurile  parohiale,  cercurile  pastorale, 
„Institutul  Biblic",  Asociaţia  misionară  a  studenţilor  creştini 
ortodocşi,  Asociaţia  generală  studenţească  a  fiilor  şi  fiicelor  de 
preoţi  „Sî.  Constantin  şi  Elena",  „Societatea  Ortodoxă  naţională 
a  Fem.  Rom.",  cu  ramificaţii  pe  toată  Ţara,  Asociaţia  „Patri¬ 
arhul  Miron",  Cercul  „Ia  şi  Citeşte",  şi  a.  m.  In  mitropolia 
Moldovei  misionarismul  se  desfăşoară  prin  ateneele  populare, 
casele  de  sfat,  cercurile  pastorale ;  în  mitropolia  Ardealului  prin 
cercurile  religioase  ale  Asociaţiei  clerului,  prin  „Sfatul  păcii", 
prin  congresele  preoţilor  misionari,  prin  „Oastea  Domnului" ; 
prin  misiunile  religioase  pentru  popor  (eparh.  Aradului);  în 
mitropolia  Bucovinei  prin  catehizările  dela  vecernii,  conferinţe 
religioase  în  şcoli,  şăzetori  biblice,  prin  surori  de  caritate, 
pregătite  în  mănăstire;  în  mitropolia  Basarabiei,  pe  lângă  alte 
instituţii  şi  organizaţii,  se  distinge  societatea  misionară  „Fră- 
timea  naşterii  lui  Hristos"  orfelinatul,  asilul  de  bătrâni. 

In  legătură  cu  activitatea  asociaţiilor  preoţeşti:  Asociaţia 
generală  a  clerului  ort.  rom.,  Asociaţia  clerului  „Andrei  Şaguna", 
Societatea  „Renaşterea"  din  eparhia  Râmnicului,  „Ajutorul*  din 
Bucureşti,  „Roman-Vodă"  din  eparhia  Romanului,  „Frăţia"  din 
Argeş  —  P.  Sî.  Sa  nu  scapă  din  vedere  să  amintească,  cu 
numele  chiar,  pe  preoţii  cari  au  la  activul  lor  realizări  apreci¬ 
abile  pe  terenul  misiunii  interne. 

Mânecând  din  informaţiile  preţioase,  spicuite  de  P.  Sî.  Sa, 
ar  fi  de  dorit  să  se  întreprindă  acum  consemnarea  tuturor  reali¬ 
zărilor  de  apostolat,  de  misionarism  şi  activitatea  calitativă, 
din  întreg  cuprinsul  Patriarhiei  româneşti,  înfăptuite,  sau  susţi¬ 
nute  de  preoţimea  ortodoxă,  în  toate  eparhiile.  Această  lucrare, 
migăloasă  de  sigur,  ar  avea  darul  de  a  pune  în  evidenţă,  în 
tot  ansamblul  ei,  activitatea  rodnică  şi  devotată  a  preoţimii 
noastre,  verificând  adevărul,  că  nici  un  alt  corp  în  viaţa  publică, 
nu  poate  sta  alături,  cu  o  muncă  asemănătoare,  săvârşită  în 
folosul  binelui  de  obşte,  în  afară  de  îndatoririle  oficiale. 

Munca  răsleaţă  şi  modestia,  cu  care  clerul  îşi  îndeplineşte 
misiunea,  fără  a-şi  face  reclamă,  a  îndemnat  pe  mulţi  să  ne 
socotească  ca  un  corp  inactiv  şi  să  ne  trateze,  în  consecinţă, 
cu  nebăgare  în  seamă.  Alte  confesiuni  în  ţările  unde  se  găsesc 
şi  chiar  Ia  noi  în  Ţară,  îşi  strâng  cu  asiduitate  până  şi  cele 
mai  neînsemnate  fapte,  cari  şi  nu  numai  în  parte  s’ar  putea 
atribui  clerului  lor  şi  le  pun  stăruitor  în  ochii  celorce  îndrăznesc 
să  le  conteste  rostul. 

Când  preoţimea  ortodoxă  are  temeiuri  puternice  să-şi  re¬ 
vendice  conducerea  spirituală  a  neamului,  şi-şi  poate  justifica 
dreptul  de  întâiul  factor  în  îndrumarea  vieţii  publice,  e  păcat 
să  nu  cheltuim  energia  de  a  strânge  într’un  mănunchiu  făptu¬ 
irile,’  în  faţa  cărora  vor  amuţi  bârfitorii  şi  vom  câştiga  simpatia 
şi  recunoaşterea  celorce  ne  privesc  cu  indiferenţă. 

De  altă  parte  realizările  de  misionarism  religios,  cultural 
şi  caritativ,  strânse  cu  grije,  clasate  şi  aşezate  în  sistem,  evi- 
denţiindu-se  metodele  de  lucru,  mijloacele  şi  întreg  felul  de  ini¬ 
ţiativă  şi  acţiune,  datorită  celor  ce  s’au  distins  mai  mult,  ar 
avea  darul  să  inspire  reciproc,  să  dea  sugestii  şi  îndemnuri  la 
generalizarea  lucrurilor  bune,  dintr’o  eparhie  într’alta,  până  vom 
ajunge  la  o  orânduire  cu  plan  şi  la  o  organizare  sistematică, 
pe  toată  întinderea  Patriarhiei. 

In  sprijinul  astorfel  de  organizaţii  misionare  şi  de  acţiune 
calitativă,  cartea  P.  S.  Sale  ne  vine  cu  preţioase  informaţii  şi 
orientări,  înfăţişând  misionarismul  în  Biserica  rusească,  misiunea 
internă  la  romano-catolicii  din  ţară  şi  dinafară,  susţinută  de  or¬ 
dinele  călugăreşti,  de  congregaţii  şi  diferite  reuniuni,  relevând 
şi  misionarismul  confesiunii  greco-catolice,  şi  dând  amănunte 
asupra  organizării  misionare  şi  calitative  a  confesiunei  evanghelice- 
protestante  din  Germania  şi  a  celei  luterane  şi  calvine  din  Ro¬ 
mânia. 

Cu  acest  cuprins,  cartea  P.  S.  Sale,  cea  mai  bogată  în 
astfel  de  informaţii  la  noi,  e  un  izvor  de  lămurire  şi  un  puternic 
sprijin  de  orientare  şi  intensificare  a  lucrului  misionar  ce  se 
pune  cu  tot  mai  multă  insistenţă  în  centrul  preocupărilor  cle¬ 
rului  şi  al  Bisericii  noastre  ortodoxe  române. 

Prin  valoarea  pe  care  o  reprezintă,  cartea  trebue  să  se 

găsească  în  mâna  fiecărui  preot  conştient,  ca  un  catehism  al 
datoriilor  de  împlinit,  după  cerinţele  vremilor  de  acum. 

Ca  o  dovadă  a  dragostei  şi  grijei  părinteşti,  pe  care  o 
poartă  înalta  noastră  Chiriarhie  clerului  nostru  de  mir  şi  ca  o 
mărturie  de  recunoştinţă  mângăitoare  şi  de  nou  indenin,  — 
redau  aici  o  pagină  din  cartea,  pe  care  mi-am  făcut  cinstea 
să  o  înfăţişez  cititorilor  acestei  reviste: 

„Trebue  să  facem  o  mărturisire  solemnă  faţă  de  munca 
clerului  nostru.  Preoţii  noştri  ortodocşi  au  început  o  adevărată 
agitaţie  religioasă.  O  mobilizare  generală  a  tuturor  forţelor 
preoţeşti  se  simte  astăzi.  Simţim  pornirea  unui  val  de  credinţă, 
care  este  asemănător  torenţilor  de  munte.  O  pornire  de  rege¬ 
nerare  pioasă  întrezăreşte  observatorul  atent. 

Dar  să  nu  ne  oprim  aici.  Această  efervescenţă  religioasă 
trebue  continuată  de  un  cier  bine  organizat...  Cele  mai  impor¬ 
tante  asociaţii  preoţeşti  sunt:  Asociaţia  generală  a  clerului,  cu 
sediul  în  Bucureşti  şi  asociaţia  Clerului  „Andrei  Şaguna",  cu 
sediul  în  Sibiu. 

Preoţimea  e  datoare  a  da  sprijin  mai  ales  acestor  două 
asociaţii.  Depozitul  viu  al  realizărilor,  al  afirmărilor  depinde  de 
o  preoţime  disciplinată.  Dacă  organizaţiile  preoţeşti  vor  asigura 
cea  mai  perfectă  disciplină  a  clerului,  ele  se  vor  putea  mândri 
cu  realizări  uriaşe.  Apelez  la  toţi  preoţii  să  sprijinească  aceste 
asociaţii,  căci  numai  aşa  vom  putea  lupta  împotriva  spiritului 
francmason  şi  a  indiferentismului  ucigător  de  suflete.  Cu  incer¬ 
titudini  şi  cu  mijloace  imperfecte  nu  poţi  merge  la  luptă.  Eu 
cred  că  Dumnezeu  ne  ajută  să  dobândim  plenitudinea  certitu- 
dinei,  a  experienţei  religioase  creştine  ortodoxe,  prin  clerul  orga¬ 
nizat  al  Patriarhiei".  Arhim.  F.  MORUŞCA. 

„PSALTIREA  PROROCULUI  ŞI  ÎMPĂRATULUI  DA  VID", 
în  traducere  de  preoţii  Vasile  Radu  şi  Gala  Galaction,  Bucureşti, 
Institutul  Biblic  (1929). 

Dintre  scrierile  V.  Testament  de  mare  autoritate  se  bucură 
„Cartea  Psalmilor".  De  fapt,  această  carte  prezintă  o  valoare 
excepţională  atât  din  punct  de  vedere  edificător  cât  şi  din  punct 
de  vedere  istoric  şi  teologic.  In  acest  înţeles  Psaltirea  poate  fi 
numită  cu  drept  cuvânt:  „Mica  Biblie".  Tot  ceeace  conţin  cărţile 
V.  Testament  se  află  aici  resumat  în  modul  cel  mai  minunat: 
Psalmii  dogmatici,  morali,  deşi  îmbrăcaţi  în  tot  felul  de  antro- 
pomorfisme,  ne  dau  o  icoană  clară  despre  Dumnezeu,  despre  om, 
şi  despre  raportul  dintre  creator  şi  creaturi.  Psalmii  istorici  conden¬ 
sează  întreaga  istorie  a  poporului  ales;  Psalmii  Mesianici  anti¬ 
cipează  în  modul  cel  mai  precis  împărăţia  contemplată  de  pro¬ 
feţii  V.  Testament.  Bine  a  zis  Sf.  Atanasie,  că  fiecare  carte 
are  cuprinsul  ei  propriu,  dar  „Cartea  Psalmilor"  ca  o  grădină 
cuprinde  toate  fructele  celorlalte  cărţi.  Şi  tocmai  „Cartea  Fsal- 

milor"  era  „lipsită  la  noi  de-o  limbă  vrednică  a  înveşmânta  cu¬ 
vântul  dumnezeesc“.  Golui  acesta  îl  umple  traducerea  încer¬ 
caţilor  cărturari  de  facultatea  de  Teologie  din  Chişinău,  preoţii 
Vasile  Radu  şi  Gala  Galaction. 

Traducătorii  pleacă  dela  textul  ebreesc.  Ce-i  drept  la  Psalmi 
mai  avem  tălmăciri  cari  pleacă  dela  izvor.  Dintr’o  comparare 
a  versiunilor  de  mai  nainte  se  poate  însă  constata  superiori¬ 
tatea  tălmăcirii  de  care  ne  ocupăm.  Iată  cum  se  traduce  b.  o. 
Ps.  XVI,  în  ed.  Sf.  Sinod  XV: 

Ps.  XVI,  Dumnezeu  este  bunul  cel  mai  înalt. 

1.  O  cântare  de  taină  a  lui  David:  Păzeşte-mă,  Dumne¬ 
zeule,  căci  în  tine  pun  nădejdea  mea. 

2.  Eu  grăese  către  Domnul:  Tu  eşti  Stăpânul  meu;  feri¬ 
cirea  mea  numai  în  tine  este ! 

3.  Iar  despre  sfinţii  cari  sunt  în  ţară,  ei  sunt  prea  luminaţi 
întru  cari  e  toată  desfătarea  mea. 

4.  îşi  sporesc  durerile  cei  ce-şi  agonisesc  alţi  dumnezei; 
eu  nu  voi  aduce  nici  o  jertfă  de  sânge  la  altarele  lor  şi  numele 
lor  nu-1  vor  rosti  buzele  mele. 

5.  Domnul  este  partea  mea  cea  mai  bună  şi  paharul  meu ; 
tu  vei  face  să  sporească  partea  ce  mi-a  căzut  sorţ. 

6.  Hotarele  stăpânirii  mele  s’au  nemerit  în  locuri  prea  fru¬ 
moase,  ba  încă  este  o  moştenire  care  întrece  vrednicia  mea. 

7.  Binecuvânta-voi  pe  Domnul  care  m’a  sfătuit;  chiar  în 
ciasurile  nopţii  inima  mea  îmi  dă  învăţătură. 

8.  II  am  pe  Domnul  stând  veşnic  în  faţa  mea  ;  câtă  vreme 
el  e  la  dreapta  mea  nu  mă  voi  clătina. 

9.  Drept  aceea  se  veseleşte  inima  mea  şi  tresaltă  de  bu¬ 
curie  sufletul  meu,  iar  trupul  meu  sălăşlueşte  fără  grijă. 

10.  Căci  tu  nu  vei  lăsa  sufletul  meu  în  împărăţia  morţii, 
nici  nu  vei  îngădui  ca  Sfântul  tău  să  vadă  putreziciune. 

11.  Tu  mă  vei  face  să  cunosc  cărarea  vieţii,  plinătatea 
bucuriei  care  este  înaintea  feţei  tale  şi  dulceaţa  cea  deapu- 
rurea  de-a  dreapta  Ta. 

Acest  Psalm  cuprinde  rugăciunea  unui  cucernic  către 
Dumnezeu.  In  textul  original  Psalmul  poartă  titlul:  „Michtam 
le  David".  Onciul  traduce,  în  comentarul  său  la  pag.  51,  prin 
cuvintele:  „Cântare  de  aur  a  lui  David",  fiindcă  după  părerea 
sa  „michtam"  are  însemnarea  de:  „cântare  de  aur,  cântare 
aleasă".  Nu  e  însă  sigur  dacă  „chetem"  face  parte  din  rădă¬ 
cina  lui  „michtam".  LXX  are:  rwJaSid  (Scri¬ 

soare  pe  stâlpul  lui  David).  Titlul:  „o  cântare  de  taină..." 
exprimă  însă  caracterul  acelei  cântări.  E  vorba  doar  despre  o 
rugăciune. 

Traducerea  după  LXX  a  Sf.  Sinod  exprimă  sentimentele 
de  regulă  prin  forma  trecutului.  Insă  mai  bine  se  pot  adapta 
iînnele  la  fiecare  individ  folosând  în  majoritatea  cazurilor  pre¬ 
zentul  şi  viitorul.  Nu  e  oare  mult  mai  potrivit  a  zice:  „In  tine 

pun  nădejdea  mea",  decât  „în  tine  am  nădăjduit"  ;  „fericit... 
carele  nu  umblă  în  sfatul  celor  fărădelege  şi  în  calea  păcăto¬ 
şilor  nu  stă",  în  loc  de:  „fericit...  care  n’a  umblat,  ...n’a  stătut, 
...n’a  stat". 

Din  punct  de  vedere  gramatical  se  poate  admite. 

Versul  3  [din  Ps.  XVI]  ar  fi  însă  mai  potrivit,  dacă  s’ar 
traduce  astfel:  „Iar  despre  sfinţii  cari  sunt  pe  pământ"...  Ade¬ 
vărat  că  Psalmistul  se  gândeşte  [mai  întâi]  la  fruntaşii  cucer¬ 
nici  din  ţară,  la  aceia  cari  ca  şi  dânsul  cred  cu  sinceritate  în 
unicul  şi  adevăratul  Dumnezeu,  dar  felul  propus  de  mine  gene¬ 
ralizează  gândirea  şi  substitue  sentimentul  particular  prin  unul 
universal.  De  felul  acesta  de  traducere  trebuie  să  ţinem  samă, 
mai  ales  dacă  voim  a  lua  în  vedere  înţelesul  mesianic  ai  Psal¬ 
mului.  Germanii  cari  urmează  lui  Lutherau:  „An  den  Heiligen 
so  auf  Erden  sind" ;  iar  unii  teologi  francezi  cu  autoritate  traduc : 
„ies  saints  qui  sont  sur  la  terre". 

In  v.  10  [XVIJ  pentru  cuvântul  „şeoi"  unele  ediţii  au:  „iad", 
altele  „infern"  ori  „tartar".  învăţătura  Psalmilor  despre  „şeol" 
este  următoarea:  „Şeol  este  ţara  morţilor,  un  fel  de  mormânt 
subteran,  unde  defuncţii  vin  rând  pe  rând  pentru  a-şi  ocupa 
locul :  e  adâncul  nopţii,  al  liriiştei,  al  uitării.  Psalmii  mai  vechi 
nu  deosebesc  soartea  dreptului  de  a  păcătosului".  Dacă  se 
traduce  cu  „iad“  se  spune  prea  mult ;  nici  celelalte  traduceri  nu 
mulţumesc.  întrucât  „şeol“-ul  este  un  fel  de  „întâlnire"  pentru 
morţii,  cea  mai  potrivită  este  versiunea :  „împărăţia  morţii".  In 
felul  acesta  traducătorii  reduc  complexitatea  cazurilor  de  mai 
nainte,  iar  cuvântul  „şeol"  este  tradus  şi  comentat  totodată. 

Expresia  „cornului  poporului",  ar  fi  fost  mai  accesibilii 
mulţimii,  care  nu  este  introdusă  în  simbolismul  Vechiului  Testa¬ 
ment,  dacă  s’ar  îi  redat  prin:  „vaza",  „tăria"  ori  „puterea  po¬ 
porului";  la  fel  pentru:  „starostelui  cântăreţilor"  a-şi  propune: 
„mai  marelui  cântăreţilor".  De  ce  a  trebuit  să  rămână  cuvântul 
„sela"  o  enigmă  pentru  mulţi? 

Exemple  de  acestea  sunt  puţine,  şi  ele  nu  scad  valoarea 
operei.  Traducerea  prezentă  însemnează  un  pas  înainte  nu 
numai  faţă  de  versiunile  din  ebreeşte  ale  Psalmilor,  ci  şi  faţă 
de  textul  tradiţional  al  bisericii  noastre.  Câteva  exemple  vor 
evidenţia  această  afirmare: 

Psaltirea  tradiţională :  |  Psaltirea  Părinţilor  'V.  Radu  şi 

G.  Galaction  : 


Ps.  II,  Peutruce  s’au  întărâtat 
neamurile  şi  noroadele  au  cugetat 
cele  Ceşarte? 

Ps.  138,  Doamne,  cercatu-m’ai 
şi  m’ai  cunoscut,  tu  ai  cunoscut  şe¬ 
derea  şi  scularea  mea. 


Ps.  II,  Pentruce  se  zbuciumă 
păgânii  şi  popoarele  îşi  fac  deşarte 
planuri  ? 

Ps.  139, — 2.  Doamne,  tu  mă  cer¬ 
cetezi  şi  mă  cunoşti,  tu  ştii  când 
şez  şi  când  mă  scol,  de  departe  tu 
pătrunzi  gândirea  mea. 

Exemple  favorabile  pentru  traducători  s’ar  putea  culege 
din  fiecare  Psalm.  Chestiunea  e  însă  prea  vastă  pentru  a  intra 
în  discuţia  întregei  Psaltiri.  Deşi  nu  este  uşoară  traducerea  din 
original  a  literaturii  sfinte,  totuşi  tălmăcitorii  rezolvă  în  mod 
fericit  atât  problema  lexicului  cât  şi  pe  cea  a  formei  literare. 

Puţinele  cuvinte  [„dosădiţi",  „  aleanul  „clicul"]  mai  rar 
uzitate  în  Psaltirile  de  până  acum,  fac  parte  din  bogatul  tezaur 
limbistic  al  traducătorilor.  Ele  vor  pătrunde  încetul  cu  încetul  în 
uzul  tuturora,  întrucât  versiunea  trimisă  în  lume  prin  osârdia 
luminaţilor  preoţi  V.  Radu  şi  G.  Galaction  este  deamnă  de 
această  onoare.  prof.  y  neaga 

CRUCE  ŞI  SPADĂ.  îndrumări  morale  şi  naţionale  pentru 
ostaşul  român,  de  Prot.  Lt.  Colonel  foan  Dăncilâ.  Sibiu,  1930, 
Pag.  157.  Lei  60. 

Părintele  I.  Dancilă  şi-a  publicat  de  curând  a  şasea  carte 
a  Sf.  Sale.  Simpla  constatare  a  acestui  fapt  este  un  motiv  su¬ 
ficient  pentru  o  vorbă  de  laudă. 

Lucrarea  „Cruce  şi  spadă"  pusă  în  slujba  educaţiei  reli- 
gioase-morale  a  scumpei  noastre  oştiri  marchează  un  punct 
frumos  în  evoluţia  scrisului  părintelui  protopop  militar  I.  Dăncilă. 
Ea  se  distinge  prin  limpezimea  cugetării  şi  prin  frumuseţea  ex¬ 
punerii  deopotrivă. 

Anul  trecut,  în  cartea  sa  „In  luptă  cu  ispita”,  autorul  îşi 
învăţa  pe  bravii  săi  catehumeni,  de  ce  să  se  păzească  în  în- 
vălmăşagul  vieţii  de  ostaş  şi  al  vieţii  peste  tot.  In  cartea  de 
care  ne  ocupăm  el  încearcă  o  propedeutică  pozitivă,  vând  să 
coboare  în  sufletele  ostaşilor  ţării  virtuţile  creştineşti  ziditoare 
de  solide  caractere  morale. 

Dacă  disciplina  trupului  este  una  dintre  condiţiile  esenţiale 
ale  sănătăţii  trupeşti,  disciplina  sufletului  este  tot  atât  de  im¬ 
portantă  pentru  viaţa  integrală  a  oricărui  om.  Ori,  sufletul  omului 
prin  nimic  nu  se  disciplinează  şi  nu  se  zideşte  mai  arhitectonic 
decât  prin  virtuţile  creştineşti  pe  cari  Ie  culegem  din  paginile 
Scripturilor  sfinte  şi  din  viaţa  oamenilor  mari.  Acest  adevăr  îl 
scoate  la  iveală  şi  autorul  cărţii  „Cruce  şi  spadă*. 

•  De  aceea  cartea  tipărită  aşa  de  îngrijit  în  noua  tiparniţă 
„Oastea  Domnului"  a  părintelui  I.  Triîa  nu  poate  îi  socotită 
decât  că  o  preţioasă  contribuţie  la  educaţia  oştirii  noastre  de 
azi  şi  de  mâine.  ^  colan. 

CONVORBIRI  CU  DUMNEZEU  ŞI  CU  OAMENII,  traducere 
din  italianeşte  de  Pr.  Dr.  loan  Felea.  Tipogr.  Cărţilor  biseri¬ 
ceşti,  Bucureşti.  Pagini  194.  Lei  80. 

Tot  mai  mult  se  îmbogăţeşte  literatura  noastră  teologică 
cu  traduceri  preţioase  din  limba  italiană.  Intr’un  timp  relativ 

destul  de  scurt,  s’au  tradus  în  româneşte  „Pildele  lui  Isus“  de 
P.  Gallina,  „Viaţa  lui  Isus“  de  G.  Papini  şi  acum  mai  recent 
„Convorbiri  cu  Dumnezeu  şi  cu  oamenii"  de  C.  Mignone. 

La  prima  vedere  suntem  ispitiţi  a  crede,  că  autorul  acestei 
recente  lucrări,  ca  profesor  de  filozofie  în  Italia,  este  mai  înde¬ 
părtat  de  problemele  teologice.  Traducerea  de  faţă,  însă,  ni-1 
desvăluie  în  întregime  şi  ni-î  prezintă  alături  de  cei  mai  adânci 
şi  mai  frământaţi  creştini  ai  zilelor  noastre.  Om  pentru  care 
creştinismul  nu  este  numai  o  insignă  de  sărbătoare  şi  numai  o 
doctrină  vrednică  de  cunoscut,  ci  este  înainte  de  toate  însăşi 
viaţa  de  fiecare  zi  şi  realizarea  sfinţeniei  personale  de  fiecare 
clipă  în  această  viaţă.  Atât  problemele  mai  înalte  de  ordin  in¬ 
telectual,  cât  şi  problemele  mărunte  ale  vieţii  practice,  autorul 
le  proectează  şi  le  vede  pe  toate  în  lumina  neapusă  a  eterni¬ 
tăţii.  Din  această  concepţie  de  viaţă  şi  din  felul  acesta  de  a 
privi  creştinismul,  sufletul  acestui  om  a  rodit  aceste  frumoase 
meditaţii  cari  sunt  totatâtea  rugăciuni  şi  imne  de  laudă  la  adresa 
Iui  Dumnezeu  şi  totatâtea  acte  de  pocăinţă  şi  de  sinceră  măr¬ 
turisire  a  neputinţelor  omeneşti,  în  faţa  Creatorului. 

Prin  traducerea  atât  de  iscusită  a  acestei  lucrări,  păr.  Dr. 
I.  Felea,  a  făcut  un  deosebit  de  bun  serviciu  Bisericii  noastre. 
Pentrucă  suntem  încredinţaţi,  că  prin  citirea  acestei  cărţi  se  vor 
mângâia  multe  suflete,  se  vor  lămuri  multe  idei  şi  se  va  întări 
credinţa  multor  creştini.  pr  s  cÂNDEA. 


CRONICA. 


ADUNĂRILE  EPARHIALE  DIN  MITROPOLIA  ARDEA¬ 
LULUI.  Deschiderea  adunărilor  eparhiale  s’a  făcut  în  centrul 
episcopiilor  cu  deosebită  solemnitate  Duminecă,  18  Maiu  a.  c. 
In  Sibiu  cu  ocazia  descinderii  Adunării  din  anul  acesta  I.  P.  S. 
Sa  arhiepiscopul  şi  mitropolitul  Dr.  Nicolae  Bălan  a  ţinut  o 
înălţătoare  cuvântare.  S’a  văzut  şi  s’a  dovedit  şi  de  data  aceasta, 
că  înaltul  ierarh  este  omul  superior  al  vremii,  care  s’a  identificat 
integral  cu  aspiraţiunile  Bisericii  noastre  strămoşeşti.  Din  pă¬ 
trunderea  în  esenţa  problemelor  religioase  şi  din  observarea 
lipsurilor  ce  bântuie  Biserica  noastră  desprinde  idei  şi  preco¬ 
nizează  realizări  cari  într’un  timp  mai  mult  sau  mai  puţin  apro¬ 
piat  vor  face  ca  Biserica  ortodoxă  română  să  fie  în  deplina 
îndeplinire  a  sfintei  sale  misiuni  pe  care  o  are  în  ortodoxia  uni¬ 
versală  şi  peste  tot  în  încreştinarea  sufletelor. 

In  fruntea  realizărilor  bisericeşti  din  anul  trecut  pune  mo¬ 
destele  începuturi  de  refacere  a  mănăstirii  Brâncoveneşti  dela 
Sâmbăta  de  sus  (jud.  Făgăraş)  şi  în  legătură  cu  aceasta  pune 
problema  reînfiinţării  monahismului  în  Biserica  ortodoxă  româ¬ 
nească.  I.  P.  S.  Sa  mitropolitul  constată,  că  a  sosit  vremea  ca 
această  problemă  să  fie  pusă  cu  toată  seriozitatea.  Dupăce  în 
vremuri  de  cumplită  asuprire  mănăstirile  noastre  au  fost  dărâ¬ 
mate  cu  tunul  —  în  special  în  Ardeal  —  iar  cinul  monahal  ca 
unul  ce  păstra  tezaurul  creştin  şi  naţional  a  fost  desfiinţat, 
astăzi  când  ne  bucurăm  de  toată  libertatea  naţională  suntem 
datori  să  reînviem  această  forţă  a  Bisericii  creştine. 

Recunoaşte  realizările  clerului  de  mir  şi  nu  diminuiază 
nimic  din  valoarea  acestui  cler,  dar  constată  _că  „s’ar  înălţa  mult 
prestigiul  Bisericii,  dacă  în  jurul  scaunului  vlădicesc  s’ar  găsi 
un  stat  major  de  monahi,  cari  ar  şti  sâ  găsească  o  sinteză  între 
idealul  Evangheliei  şi  al  lumii,  bărbaţi  cu  lumina  Evangheliei 
şi  cu  lumina  culturii,  ca  astfel  să  fie  pilde  vii  în  mijlocul  Bise¬ 
ricii  de  azi“.  Aceşti  monahi  fiind  dispensaţi  de  griji  familiare  şi 
străini  de  multe  legături  şi  interese  personale,  ar  putea  apoi  să-şi 
dedice,  fără  nici  o  rezervă,  toată  fiinţa  lor  idealului  evanghelic 
şi  prin  această  integrală  slujire,  realizările  morale  şi  culturale 

ale  Bisericii  ar  fi,  incontestabil,  mai  bogate.  Vorbirea  plină  de 
convingere  a  I.  P.  S.  Sale  a  fost  primită  cu  unanime  aprobări. 

In  şedinţa  de  Luni  dimineaţa,  Adunarea  eparhială,  înainte 
de  intrare  în  ordinea  de  zi,  dându-şi  seama  ca  în  anul  acesta 
se  împlineşte  o  decadă  decând  I.  P.  S.  Sa  arhiepiscopul  şi  mi¬ 
tropolitul  Nicolae  păstoreşte  cu  atâta  înţelepciune  Biserica  or¬ 
todoxă  din  Ardeal  şi  că  I.  P.  S.  Sa  este  centrul  întregii  pulsaţii 
de  viaţă  bisericească  de  dincoace  de  Carpaţi,  a  prezentat  oma¬ 
giile  sale,  făcând  urări  de  sănătate,  de  spor  Ia  muncă  şi  viaţă 
îndelungată  înaltului  ierarh. 

Cetindu-se  raportul  senatului  bisericesc,  acesta  a  fost  o 
icoană  fidelă  a  preocupărilor  religioase  morale  din  cuprinsul 
episcopiei.  S’a  arătat  importanţa  vizitaţiuniior  canonice  făcute 
de  I.  P.  S.  Sa  mitropolitul  şi  de  P.  S.  Sa  vicarul  Vasile,  s’a  ac¬ 
centuat  opera  misionară  făcută  de  Biserică  în  mijlocul  bolna¬ 
vilor,  în  mijlocul  tineretului  şi  în  special  opera  misionară  ce  se 
face  prin  Oastea  Domnului.  Cu  această  ocazie  s’a  arătat  şi 
rolul  important  pe  care  l-a  avut  monahismul  în  trecutul  nostru 
naţional  şi  bisericesc. 

Părintele  T.  Scorobeţ,  fostul  delegat  al  Arhiepiscopiei  în 
America,  raportând  despre  situaţia  critică  în  care  se  găsesc  cre¬ 
dincioşii  noştri  de  acolo,  Adunarea  hotăreşte  ca  organele  în 
drept  să  stăruie  pentru  o  cât  mai  grabnică  soluţionare  a  che¬ 
stiei  ortodoxe  române  din  America. 

Prezentându-se  raportul  şcolar,  prin  discuţii  mai  largi  s’au 
arătat  toate  neajunsurile  şi  greutăţile  ce  se  pun  în  calea  pro¬ 
sperară  învăţământului  religios  în  şcoaleie  primare,  secundare 
şi  profesionale.  In  special  P.  S.  Sa  arhiereul  Dr.  Vasile  Stan  a 
făcut  o  icoană  clară,  dar  în  acelaş  timp  şi  dureroasă,  de  felul 
cum  se  prezintă  astăzi  învăţământul  religios  în  şcoaleie  noastre 
şi  mai  ales  în  felul  cum  înţelege  şi  apreciază  statul  acest  în¬ 
văţământ  religios. 

Cu  privire  la  şcoala  normală  „Andrei  Şaguna"  din  Sibiu, 
Adunarea  Eparhială  îşi  exprimă  nedumerirea,  cum  de-a  putut 
guvernul  să  ia  Bisericii  ortodoxe  dreptul  pe  care  l-a  avut 
asupra  acestei  şcoli,  menţinând  şi  recunoscând  în  acelaş  timp 
Bisericii  greco- catolice  dreptul  de  amestec  în  tot  ce  priveşte 
şcolile  normale  din  Blaj  şi  Beiuş.  Adunarea  cere  să  se  facă  in¬ 
tervenţii  la  guvern  pentru  repararea  acestei  nedreptăţi. 

In  ce  priveşte  pensionarea  preoţilor,  Adunarea  a  hotărât 
să  se  menţină  şi  să  se  caute  toate  mijloacele  pentru  mărirea 
fondului  de  pensiuni  şi  rămâne  ca  şi  pe  mai  departe  Biserica 
să  fie  aceea  care  să  pensioneze  pe  preoţi  şi  nu  statul. 

I.  P.  S.  Sa  mitropolitul  Nicolae  mulţumind  deputaţilor  pentru 
concursul  dat  la  soluţionarea  problemelor,  iar  aceştia  recunos¬ 
când  în  preşedintele  şi  în  Părintele  lor  sufletesc  un  om  cu  dra- 


i 


5 


289 


REVISTA  TEOLOGICĂ 


goste,  cu  pricepere  şi  cu  multă  putere  de  muncă,  roagă  pe 
Dumnezeu  sâ-1  ţină  mulţi  ani  în  deplină  sănătate  în  fnintea 
Bisericii  care  o  conduce. 

La  Cluj,  cu  ocazia  deschiderii  Adunării  eparhiale,  a  avut 
loc  o  întreita  sărbătoare:  75  de  ani  de  viaţă  a  P.  S.  Sale  epi¬ 
scopului  Nicolae  Ivan,  zece  ani  de  când  păstoreşte  ca  episcop  şi 
zece  ani  de  când  ctitoria  lui  Şteian  cel  Mare,  episcopia  Vadului 
şi  Feleacului,  a  fost  reînviată.  In  şedinţa  solemnă  ce  s’a  ţinut 
cu  prilejul  acestei  fericite  coincidenţe  s’a  arătat  munca  uriaşă 
pe  care  P.  S.  Sa  episcopul  Nicolae  Ivan  a  desfăşurat-o  de  când 
se  află  în  fruntea  episcopiei.  Ctitor  al  atâtor  aşezăminte  biseri¬ 
ceşti  şi  excelent  organizator,  a  fost  omul  cel  rnai  potrivit  pentru 
scaunul  episcopesc  al  Clujului.  „Alegerea  P.  S.  Voastre  în  fruntea 
Eparhiei  Clujului  a  fost  o  clipă  istorică.  Aţi  venit  acum  zece 
ani  cu  un  maldăr  de  acte,  o  masă  şi  un  scaun  şi  azi  aveţi  în¬ 
deplinită  o  măreaţă  operă"  —  a  spus  părintele  I  Lupaş  în  cu¬ 
vântarea  sa  omagială.  P.  S.  Sa  a  făcut  un  dar  de  100.000  Lei 
pentru  zidirea  unor  biserici,  iar  adunarea  eparhială  pentru  eter¬ 
nizarea  numelui  şi  activităţii  P.  S.  Sale  a  hotărât  crearea  unei 
fundaţiuni  care  să-i  poarte  numele. 

Sărbătoare  a  fost  şi  la  deschiderea  Adunării  eparhiale  din 
Oradea,  unde  s’a  prăznuit  împlinirea  alor  zece  ani  de  când  la 
graniţa  de  vest  a  fost  înălţată  cetatea  apărării  creştine  şi  na¬ 
ţionale:  episcopia  ortodoxă.  P.  S.  Sa  episcopul  Roman  Cioro- 
gariu,  muncitor  cu  fapta,  cu  vorba  şi  cu  condeiul  şi  neostenit 
luptător  naţional,  e  cel  mai  grăitor  simboi  al  vitregiei  vremiJor 
trecute  dar  şi  al  curajului  neînfricat.  Glasul  lui  de  astăzi  e  glas 
de  profet  care  trebue  să  ne  mişte  pe  toţi,  căci  exprimă  cel  mai 
curat  simţământ  naţional  şi  creştin  ortodox. 

La  Arad  s’a  prăznuit  împlinirea  alor  cinci  ani  de  când  P. 
S.  Sa  episcopul  Grigorie  Comşa  se  află  în  fruntea  episcopiei. 
Făcându-se  în  adunarea  eparhială  un  bilanţ  al  activităţii  misio¬ 
nare  din  decursul  celor  cinci  ani,  s’a  văzut  cât  de  mare  şi  pro- 
miţâtoare  este  opera  iniţiată  de  P.  S.  Sa.  A  înfiinţat  pentru  pro¬ 
paganda  religioasă  „Fondul  Grigorie  Episcopul",  „Biblioteca  cre¬ 
ştinului  ortodox",  „Biblioteca  preotului  ortodox",  „Societatea  Sî. 
Gheorghe",  „Fondul  central  eparhial  al  milelor".  P.  S.  Sa 
personal,  prin  scris,  prin  vizitaţiuni  canonice  şi  prin  predici  a 
desfăşurat  o  intensă  propagandă  pentru  combaterea  sectelor. 

In  toate  eparhiile,  în  decursul  celor  zece  ani  de  viaţă  na¬ 
ţională  s’au  înfiinţat  parohii  şi  protopopiate  nouă.  înalţii  ierarhi 
conştienţi  de  misiunea  lor,  n’au  pregetat  nici  o  clipă  dela  muncă 
pentru  prosperarea  vieţii  religioase,  naţionale  şi  pentru  înain¬ 
tarea  culturală  a  clerului  şi  poporului  deopotrivă.  Adunările 
eparhiale  din  anul  acesta,  au  fost  tablouri  fidele  ale  înfăptuirilor 
din  cei  zece  ani  trecuţi  şi  realizările  de  până  acum  sunt  o  che- 

zăşie,  că  opera  începută  se  va  continua  în  viitor  cu  aceeaş  în¬ 
sufleţire  şi  cu  aceeaş  dragoste  faţă  de  neam  şi  Biserică. 

* 

CONGRESUL  CULTURAL  AL  „ASTREI“.  S’a  ţinut  în  zilele 
de  24 — 26  Aprilie  a.  c.  în  Sibiu.  La  acest  congres  au  participat 
cei  mai  de  seamă  reprezentanţi  ai  culturii  naţionale,  academi¬ 
cieni  distinşi,  oameni  făuritori  şi  conducători  de  instituţii  cul¬ 
turale  ;  de  aceea  i  s’a  şi  zis  parlamentul  cultural  ai  ţării  româ¬ 
neşti.  N’a  fost  un  congres  de  ordin  administrativ,  cu  dări  de 
seamă,  cenzurări  de  gestiuni,  alegeri,  banchet,  toast,  bal  etc., 
aşa  cum  au  fost  adunările  generale  din  anii  trecuţi,  ci  reprezen¬ 
tanţii  culturei  româneşti  au  fost  chemaţi  ca  împreună  să  se 
sfătuiască  şi  împreună  „să  revizuiască  situaţhmea  Asociaţiunii, 
acum,  după  zece  ani  dela  unire,  în  statul  român,  să-i  definească 
rostul,  să-i  deseneze  problema  principală  de  rezoîvit,  să-i  gă¬ 
sească  cea  mai  potrivită  organizare  în  acest  scop.  Să  chib- 
zuiască  mijloacele  realizării,  să  determine  categoriile  funcţionale 
ale  societăţii  româneşti,  cari  vor  sluji  ca  suport  ai  executării 
tuturor  celor  trebuitoare  spre  apropierea  progresivă  a  idealului 
fixat  şi  mai  presus  de  toate  să  deştepte  interesul  marelui  pu¬ 
blic  pentru  acest  vechiu  aşezământ  cultural  al  Ardealului,  acum 
al  României  întregite". 

In  anii  de  după  râzboiu  „Astra"  abatându-se  deia  program  şi 
neglijând  vechiul  ei  teren  de  muncă,  satul,  s’a  trezit  deodată 
că  ostenelile  ei  nu  aduc  rodul  dorit  şi  într’o  bună  zi  s’a  văzut 
chiar  poticnită  în  noile  cărări  pe  cari  pornise.  Cu  această  ocazie 
i  s’au  făcut  fel  de  fel  de  critici,  mergând  unii  aşa  de  departe 
încât  au  contestat  şi  dreptul  de  viaţă  al  acestei  bătrâne  Aso- 
ciaţiuni  culturale.  S’a  zis  că  odată  cu  înfăptuirea  idealului  na¬ 
ţional  „Astra"  şi-a  ajuns  scopul  ei  principal  şi  că  în  împreju¬ 
rările  de  azi  nu  mai  are  nici  un  rost  să  existe.  Zicem  şi  noi  că 
o  Astra  oficializată  şi  birocratizată  —  cum  a  fost  în  anii  din 
urmă  —  nare  rost.  Şi  nu  înţelegem  să  fie  nici  o  Astră  în  care 
să  se  promoveze  vanităţi  personale.  „Astra"  să  rămână  şi  în 
împrejurările  de  azi  ceeace  a  fost  ea  înainte  de  înfăptuirea 
idealului  naţional  şi  anume :  O  societate  ai  cărei  membrii  lu¬ 
crează,  fără  nici  o  afişare  şi  fără  poftă  de  plată  şi  răsplată 
materială,  pentru  luminarea  şi  înălţarea  vieţii  poporului  nostru. 

Pentru  realizarea  acestui  ideal  nu  trebuiesc  schimbate 
statutele  şi  nici  să  nu  se  creadă,  că  în  criza  actuală  atât  de 
mult  accentuatul  curent  biopolitic  este  mântuitorul  „Astrei". 

înţelepciunea  înaintaşilor  cari  au  întocmit  statutele  a  fost 
mai  mare  decât  o  cred  mulţi  din  cei  ce  vor  să  complecteze 
astăzi  programul  „Astrei"  şi  nu  rămâne  decât  ca  aceste  statute, 
cari  cuprind  un  vast  program  de  muncă,  bun  încă  pentru  multe 
decenii,  să  se  realizeze,  să  fie  tradus  în  fapte. 

Actualul  congres,  în  urma  multor  discuţii,  pare  a  fi  ajuns 
la  această  convingere  şi  deaceea  avem  dreptul  să  nădăjduim 
că  vechea  Asociaţiune  va  încerca  în  activitatea  ei  să  reînoade 
firul  întrerupt  acum  câţiva  ani  şi  prin  aceasta  să  devină  aceeaş 
instituţie  folositoare  neamului  cum  a  fost  ea  în  zilele  asupri¬ 
rilor  noastre  naţionale.  Astra  liberată  din  cătuşile  birocratismului 
care  omoară,  pornind  la  muncă  cu  mai  multă  însufleţire  şi  cu 
membrii  mai  dispuşi  a  se  jertfi  pentru  ideal,  va  ajunge  să  fie 
şi  astăzi  şcoala  cea  mare  de  luminare  a  poporului,  de  trezire 
a  mândriei  naţionale  şi  de  superiorizare  a  vieţii  româneşti  în 
toate  domeniile. 

Pr.  S.  CÂNDEA. 

NOTE  ŞI  INFORMAŢII. 

CU  ÎNVOIREA  tuturor  bisericilor  ortodoxe  autocefale,  pa¬ 
triarhul  ecumenic  din  Constantinopol  a  convocat  o  conîerenţă 
panortodoxă,  care  se  va  deschide  în  ziua  de  Pogorârea  sf.  Duh 
(8  Iunie)  1930,  în  mănăstirea  Vatopedi  din  muntele  Athos. 

La  această  conferinţă  a  fost  invitată  să  ia  parte  fiecare 
biserică  autocefală  ortodoxă  printr’o  delegaţie  de  câte  doi  epi- 
scopi 

Conîerenţă  are  de  scop  să  delibereze  asupra  necesităţii 
înfiinţării  unui  sinod  periodic  panortodox,  sa  alcătuiască  pro¬ 
gramul  de  lucru  al  acestui  sinod  şi  să  decidă  numărul  de  membri 
la  care  va  avea  drept  în  acest  sinod  fiecare  biserică  ortodoxă 
autocefală. 

La  conferenţa  dela  Athos  sunt  delegaţi  ca  reprezentanţi 
ai  patriarhiei  române :  P.  S.  Episcop  Lucian  al  Romanului  şi  P. 
S  Arhiereu-Vicar  Titu  Simedrea  Târgovişteanul. 

Delegaţia  română  a  plecat  din  ţară  pe  la  sfârşitul  lunii 

Maiu. 

* 

COMITETUL  Central  al  Asociaţiei  clerului  „A.  Şaguna“. 
din  Mitropolia  Ardealului  s’a  întrunit  în  şedinţă  la  Sibiu  în  12 
Mai  a.  c.  Şedinţa  a  fost  prezidată  de  P.  C.  S.  Dr.  Gh.  Ciuhandu, 
preşedintele  Asociaţiei. 

Comitetul  a  luat  măsurile  de  lipsă  pentru  desăvârşirea 
organizării  Asociaţiei  în  toate  eparhiile  din  cuprinsul  mitropoliei 
şi  pentru  cât  mai  organice  legături  cu  Asociaţia  generală  a 
clerului  ortodox  cu  sediul  în  Capitală. 

In  chestiunea  salarizării  clerului,  Comitetul  a  hotărât  să 
facă  o  adresă  către  forurile  competente,  arătând  că  Asociaţia 
„A.  Şaguna"  îşi  menţine  punctul  de  vedere  exprimat  în  repeţiţe 
rânduri,  după  care  este  cu  dreptate  ca  slujitorii  altarului  să  fie 
salarizaţi  în  conformitate  cu  pregătirea  lor  şi  cu  preţioasele 
servicii  pe  care  le  aduc  societăţii  şi  statului  deopotrivă.  Statul 
e  obligat  să  adopte  principiul  paralelizării  clerului  cu  corpul 
didactic  de  diferite  grade. 

In  comisia  însărcinată  cu  pregătirea  proiectului  de  lege 
a  salarizării  clerului  Comitetul  Asociaţiei  „Andrei  Şaguna“  a 
delegat  pe  preşedintele  său  Dr.  Gh.  Ciuhandu  şi  pe  păr. 
consiler  arhiepiscopesc  Dr.  A.  Gâlea-Sibiu. 

Comitetul  Central  a  hotărât  ca  viitorul  congres  al  Asociaţiei 
să  se  ţină  la  începutul  lunei  Octomvrie  1930  la  Braşov,  având 
ca  centru  de  preocupare:  Biserica  şi  problema  culturală. 

* 

ÎN  SFÂRŞIT,  după  atâtea  discuţii  şi  amânări,  la  zece  ani 
dela  unire  şi  la  cinci  ani  după  legea  de  organizare  unitară  a 
Bisericii  ortodoxe,  problema  reorganizării  învă  amantului  teologic 
pare  a  intra  în  îaza  realizării. 

Proiectul  de  lege  este  gata  şi  el  a  fost  prezentat  Sfântului 
Sinod  de  către  I.  P.  S.  Mitropolit  Nicolae  al  Sibiului.  El  este 
cât  se  poate  de  sumar.  Dupăcum  şi  era  de  aşteptat.  Statui 
n’are  doar  decât  să  recunoască,  prin  această  lege,  odată  mai 
mult  autonomia  instituţiei  sacre,  şi  dreptul  de  a-şi  organiza  în¬ 
văţământul  teologic  în  cadrul  acestei  autonomii.  Şi  să  se  oblige 
odată  mai  mult  la  sprijinul  material  pe  care  statul  îl  acordă  şi 
şcoalelor  teologice  ale  confesiunilor  minoritare.  Toate  celelalte 
aranjamente  ţin  de  sfera  de  competinţă  a  diferitelor  regulamente. 

Nădăjduim  că  proiectul  va  fi  adoptat  de  Sf.  Sinod  şi  trecut 
cât  mai  curând  prin  parlamentul  ţării,  pentrucă  el  realizează 
două  mari  postulate :  trecerea  integrală  a  învăţământului  teologic 
în  grija  Bisericii  şi  pregătirea  temeinică  a  viitorului  cler  al  Bise¬ 
ricii  noastre. 

Deasemenea  au  fost  prezentate  Sî.  Sinod  şi  regulamentele 
privitoare  la  Academiile  şi  seminariile  teologice  şi  la  interna¬ 
tele  lor. 

* 

A  APĂRUT  de  curând  în  româneşte  Dogmatica  lui  H. 
Andrutsos,  profesor  la  Facultatea  de  teologie  din  Atena.  Tra¬ 
ducerea  iscusită  a  acestei  cărţi  se  datoreşte  tinărului  profesor 
dela  Academia  „Andreiană"  din  Sibiu,  dl  Dr.  D.  Stăniloae.  Dog¬ 
matica  lui  Andrutsos  este  una  dintre  cele  mai  temeinice  lucrări 
din  domeniul  teologiei  ortodoxe  mai  nouă.  Apărută  în  româ¬ 
neşte  în  excelente  condiţii  tehnice,  ea  va  ajunge,  suntem  con¬ 
vinşi,  destul  de  repede  în  manile  studenţilor  şi  preoţilor  noştri, 
cari  au  aşteptat-o  de  multă  vreme.  O  singură  piedecă  există 
totuşi :  Editura  a  crezut  că  tace  un  lucru  bun  punând  cărţii  un 
preţ  de  400  Lei.  Preţul  acesta  echivalează  cu  o  adevărată  con¬ 
spiraţie  împotriva  răspândirii  cărţii  de  care  nu  se  poate  lipsi  nici 
un  preot. 

* 

S’A  ZIS  adeseori  şi  nu  fără  dreptate  —  ca  puţine  din 
părţile  ţării  întregite  îmbie  un  teren  de  mai  amplă  şi  mai  in- 

tensă  activitate  culturală  şi  naţională,  ca  Săcuimea.  Situaţia 
specială  a  acestui  ţinut  a  fost  semnalată  mai  întâi  de  Biserica 
noastră,  care  şi-a  dat  silinţa  să  facă  tot  posibilul  pentru  reme¬ 
dierea  cât  mai  neîntârziată  a  acestei  situaţii.  Aşezarea  a  doi 
preoţi  dintre  cei  mai  vrednici  (A.  Nistor  şi  I.  Rafiroiu)  în  fruntea 
protopopiatelor  de  Sf.  Gheorgne  şi  Oituz  a  fost  de  bun  augur. 
Roadele  muncii  lor  organizate  şi  entuziaste  de  câţiva  ani  încep 
sa  se  vadă.  Le-a  constatat  şi  autoritatea  bisericească,  dar  le-au 
constatat  şi  trecători  prin  partea  locului,  mai  străini  de  rosturile 
noastre.  Intre  alţii  I.  Gr.  Oprişan,  advocat  în  Bucureşti  şi  un 
devotat  ostaş  pe  frontul  luptei  religioase. 

O  frumoasă  icoană  a  înfăptuirilor  culturale  şi  religioase 
din  ultimi  zece  ani  ne  dă  raportul  părintelui  protopop  A.  Nistor, 
raport  citit  în  ultima  adunare  protopopească  din  Sf.  Gheorghe. 
Fără  să  poetizeze  reaiitatea,  acest  raport  a  fost  atât  de  elocvent 
în  expunerea  documentată  a  lucrurilor,  încât  a  stârnit  admiraţia 
celorce  au  avut  plăcerea  să-l  asculte.  Dovadă  că  adunarea  pro¬ 
topopească  a  cerut  tipărirea  lui.  Lucru  ce  s’a  şi  făcut. 

O  vorba  de  laudă  şi  de  încurajare  pentru  preoţii  şi  învă¬ 
ţătorii  vrednici  din  acest  ţinut  —  ca  şi  pentru  credincioşii  no¬ 
ştri  mireni,  cari  îi  ajută  atât  de  înţelegător  —  nu  e  un  păcat. 

Pentru  care  pricină  am  şi  scris  aceste  rânduri. 

*  N.  C. 

CU  prilejul  apariţiei  în  limba  română  a  manualului  de  Dog¬ 
matică  al  lui  H.  Andrutsos,  credem  că  nu  e  de  prisos  să  sub¬ 
liniem  anumite  aprecieri  făcute  acestei  cărţi  după  apariţia  ei  în 
limba  greacă,  de  teologul  catolic  M.  Jugie,  în  revista  „Echos 
d’Orient"  din  Maiu  şi  Septemvrie  1908.  lată  ce  spune,  între  al¬ 
tele,  savantul  francez : 

„Vorbind  despre  opera  capitală  a  autorului  nostru,  nu  aş 
voi  să  induc  în  eroare  pe  cetitor  şi  să-l  fac  să  creadă  că  suntem 
în  faţa  unui  edificiu  dogmatic  de  proporţiii  grandioase.  E 
vorba  în  realitate  de  un  manual  de  450  pagini.  Dar  acest  ma¬ 
nual,  care  e  scris  modo  oratorio  şi  nu  în  formă  de  teze,  are 
mai  multe  avantagii  asupra  cărţilor  de  acest  gen  în  uzul  şcoa- 
lelor  teologice  din  Bisericile  autocefale.  înainte  de  toate  ma¬ 
nualul  e  complect,  în  sensul  că  începe  printr’o  introducere  în 
teologie  şi  termină  cu  Eshatologia.  Nu  este  acesta  un  merit  fără 
importanţă,  când  ne  gândim  că  dela  întemeierea  Facultăţii  de 
teologie  din  Atena  (deci  de  mai  mult  de  80  de  ani)  n’a  apărut 
în  greceşte  nici  o  operă  de  ansamblu  asupra  întregei  teologii. 
Teologii  greci  au  trăit  din  traduceri.  H.  Andrutsos  este  primul 
dintre  greci,  care  ne  dă  un  manual  de  teologie  relativ  complect. 

A  doua  calitate  care  distinge  această  operă,  este  o  cali¬ 
tate  specific  grecească  şi  foarte  puţin  rusească:  claritatea.  In 
chip  firesc  ajungi  să  înţelegi,  fără  prea  multă  osteneală,  ceeace 

autorul  vrea  să  spună,  asupra  chestiunilor  controversate  mai  ales 
între  cele  două  biserici.  Cei  cari  sunt  obişnuiţi  să  răsfoiască 
Dogmatici  ortodoxe,  vor  afla  că  este  lucru  de  mare  preţ. 

Claritatea  are  multă  afinitate  cu  logica.  Dl  Andrutsos  are 
un  spirit  ordonat  scolastic,  în  înţelesul  bun  al  cuvântului.  Are 
gust  pentru  deducţiunile  riguroase ;  preferinţele  sale  sunt  îndrep¬ 
tate  spre  teologia  speculativă,  spre  adevărata  teologie  ştiinţi¬ 
fică  ;  aceasta  caută  să  sistematiseze  dogmele,  să  arete  legătura 
şi  raportul  lor  mutual,  să  le  expună  în  lumina  raţiunilor  de  con¬ 
venienţă  şi  are  dreptate  când  se  ridică  împotriva  citaţiilor  de 
texte  interminabile  din  Sf.  Părinţi,  potrivite  şi  nepotrivite,  ceeace 
consiitue  buna  jumătate  a  teologiei  iui  Macarie.  Asemenea,  nn 
ezităm  a  spune,  că  în  cele  trei  mari  volume  ale  acestui  din 
urmă  este  mai  puţină  teologic  adevărată  decât  în  cele  450  de 
pagini  ale  iui  Andrutsos. 

Este  adevărat  că  numărul  acestor  pagini  ar  îi  putut  fi  aug¬ 
mentat  foarte  uşor,  dând  două  volume  în  loc  de  unul.  Anumite 
chestiuni  au  fost  datate  cam  sumar;  astfel  teologia  Sf.  Treimi 
e  cuprinsă  în  20  de  pagini  numai,  din  cari  şase  sunt  consacrate 
purcederii  Sfântului  Duh.  Acest  lucru  pare  întru  câtva  cam  ma¬ 
şter.  împrumuturile  considerabile  şi  aluziunile  numeroase  pe  care 
autorul  le  face  teologiei  catolice  papiste,  arată  că  cunoaşte 
foarte  bine  această  teologie ;  nu  era  decât  de  datoria  lui,  ca  să 
intre  în  anumite  desvoltâri  cari  ar  fi  dublat  valoarea  lucrării 
sale".  GH  S. 

